<!-- wp:paragraph {"align":"center","style":{"typography":{"fontSize":20},"color":{"background":"#c4dee9"}}} -->
<p class="has-text-align-center has-background" style="background-color:#c4dee9;font-size:20px"><strong>"ลักษิกา-แม็กซิมัส" สู้เต็มที่ ก่อนจอดรอบ 8 คู่ผสม อชก.  </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิส กีฬาเอเชี่ยนเกมส์ ครั้งที่ 19 ณ สนามโอลิมปิกเทนนิส เซ็นเตอร์ เมืองหางโจว สาธารณรัฐประชาชนจีน เมื่อวันที่ 28 กันยายน 2566 ในประเภทคู่ผสม เป็นรอบก่อนรองชนะเลิศ โดยกองเชียร์ไทยตามส่งกำลังใจให้นักหวดลูกสักหลาดไทยที่ผ่านเข้ามาถึงรอบนี้ ได้แก่ "ลักส์" ลักษิกา คำขำ และ "แม็กซ์" แม็กซิมัส ภราพล โจนส์ หนุ่มลูกครึ่งไทย-ออสเตรเลีย ที่เพิ่งเสร็จสิ้นภารกิจในประเภทชายคู่ ซึ่งจับคู่กับ ปรัชญา อิสโร ก่อนพ่ายให้แก่คู่ไต้หวัน 1-2 เซต ในรอบรองชนะเลิศ จึงได้เหรียญทองแดง<br>ลักษิกา ควง แม็กซิมัส ลงสนามพบกับคู่ฟิลิปปินส์ อเล็กซานดร้า เอลล่า นักหวดดาวรุ่ง และ ฟรานซิส เคซีย์ อัลคันทาร่า ซึ่งเป็นแชมป์ชายคู่ ซีเกมส์ ครั้งล่าสุด ที่ประเทศกัมพูชา ผลปรากฏว่า คู่นักหวดไทยพยายามสู้อย่างเต็มที่ แต่ไม่สามารถเอาชนะได้ พ่ายไป 0-2 เซต 4-6 และ 4-6 ในเวลา 1 ชั่วโมง 19 นาที ลักษิกา กับ แม็กซิมัส หยุดผลงานในประเภทคู่ผสมไว้ที่รอบก่อนรองชนะเลิศ ขณะที่คู่ฟิลิปปินส์ผ่านเข้ารอบรองชนะเลิศ ไปพบกับ เหลียง เอิน ซัว และ หวง ซุง ห่าว จากไต้หวัน ที่ในรอบก่อนรองฯ ชนะ ฮัน นา แล และ ชุง ยุน ซอง จากเกาหลีใต้ 2-1 เซต 7-5, 5-7 และซูเปอร์ไทเบรก 10-4</p>
<!-- /wp:paragraph -->

<!-- wp:image {"id":39567,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/09/383748094_713034534192865_8334515171450916017_n-1024x768.jpg" alt="" class="wp-image-39567"/></figure>
<!-- /wp:image -->