<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#5ca300"}}} -->
<p class="has-text-align-center has-vce-bg-color has-text-color has-background" style="background-color:#5ca300;font-size:20px"><strong>"ธนเพชร" หวดฉลุยเดี่ยว-คู่ศึกอาชีพที่จาการ์ต้า</strong></p>
<!-- /wp:paragraph -->

<!-- wp:paragraph -->
<p><br>การแข่งขันเทนนิสอาชีพชาย ไอทีเอฟ เมนส์ เวิลด์ ทนนิส ทัวร์ 2022 รายการ "M15 จาการ์ต้า" ชิงเงินรางวัลรวม 15,000 ดอลลาร์สหรัฐ หรือราว 540,000 บาท ที่กรุงจาการ์ต้า ประเทศอินโดนีเซีย เมื่อวันที่ 10 สิงหาคม เป็นการแข่งขันเมนดรอว์ ชายเดี่ยว รอบแรก ธนเพชร ฉันทะ นักเทนนิสวัย 23 ปีของไทย มืออันดับ 1565 ของโลก ที่มาจากรอบคัดเลือก ลงดวลแร็กเกตกับ วิชยา ตรงเจริญชัยกุล นักหวดรุ่นพี่ร่วมชาติ มืออันดับ 1188 ของโลก ซึ่งผลปรากฎว่า แมทช์นี้ทั้งคู่ดวลกันอย่างสนุกใช้เวลาร่วม 2 ชั่วโมง 23 นาที ก่อนที่ ธนเพชร จะเป็นฝ่ายเฉือนชนะ 2-1 เซต ด้วยสกอร์ 5-7, 7-5 และ 6-3<br>ธนเพชร ผ่านเข้าสู่รอบสองไปพบกับ มิตซูกิ เว่ย คัง ลอง นักหวดมาเลเซียที่มาจากรอบคัดเลือกเช่นกัน<br>ในวันเดียวกันนี้ ธนเพชร ยังจับคู่กับ สรรค์ชัย รติวัฒน์ รุ่นพี่ทีมชาติ เก็บชัยชนะในประเภทคู่ รอบแรกได้อีกโดยชนะคู่มือวาง 4 ของรายการ ปราจ์วัล เอส.ดี.เดฟ กับ ไรชิ เรดดี้ คู่นักหวดอินเดีย 7-6(7) และ 6-4 ผ่านเข้ารอบก่อนรองชนะเลิศทันที<br>ด้าน คงทรัพย์ คงคา นักหวดไทยวัย 25 ปี มืออันดับ 1512 ของโลก จับคู่กับ ทาคูยะ คุมาซากะ จากญี่ปุ่น พ่าย คริสโตเฟอร์ รังกัท กับ แอนโทนี่ นาธาน บาร์กี้ คู่นักหวดเจ้าถิ่น อินโดนีเซียที่ได้ไวล์การ์ดลงแข่ง 2-6 และ 4-6 ตกรอบแรก ประเภทคู่ไปอย่างน่าเสียดาย</p>
<!-- /wp:paragraph -->

<!-- wp:image {"id":33326,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/08/1442B194-F00C-413D-859C-CAEDDE71432B.jpeg" alt="" class="wp-image-33326"/></figure>
<!-- /wp:image -->