<p style="text-align: center;"><strong><span style="font-size: 14pt;">"ไทย" เจ้าภาพหวดไอทีเอฟ-เอเชีย ดิวิชั่น 2</span></strong></p>

สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ ได้รับความไว้วางใจจากสหพันธ์เทนนิสนานาชาติ (ไอทีเอฟ) ให้เป็นเจ้าภาพจัดการแข่งขันเทนนิสเยาวชนนานาชาติ ระดับดิวิชั่น 2 รายการ "ไอทีเอฟ เอเชีย โฟร์ทีน แอนด์ อันเดอร์ ดีเวลลอปเม้นท์ แชมเปี้ยนชิพส์ 2019-ดิวิชั่น 2" ที่ศูนย์พัฒนากีฬาเทนนิสแห่งชาติ เมืองทองธานี ระหว่างวันที่ 8-18 ม.ค.2562 และเมื่อวันที่ 8 ม.ค. ได้มีพิธีเปิดการแข่งขัน โดย นายภูมิสรรค์ เสนีวงศ์ ณ อยุธยา อุปนายกสม<span class="text_exposed_show">าคมกีฬาเทนนิสฯ เป็นประธานในพิธี และมี นายโจนาธาน สตับส์ เจ้าหน้าที่พัฒนา สหพันธ์เทนนิสนานาชาติ ภูมิภาคเอเชียตะวันออกเฉียงใต้และเอเชียตะวันออก, นายธีรภัทร์ สังขวร ผู้ตัดสินชี้ขาด ไอทีเอฟ ชาวไทย, นายอลงกรณ์ จิตจักร หัวหน้าผู้ตัดสิน รวมถึง คณะผู้ฝึกสอนพร้อมด้วยนักเทนนิสเยาวชนจากประเทศต่างๆ ร่วมด้วย จำนวน 16 ประเทศ ได้แก่ บังคลาเทศ, ภูฏาน, กัมพูชา, คีร์กิสถาน, ลาว, มาเก๊า, มัลดีฟส์, มองโกเลีย, เมียนมา, เนปาล, ปากีสถาน, ทาจิกิสถาน, เติร์กเมนิสถาน, อิหร่าน, จอร์แดน และเลบานอน</span>

*สามารถเข้าชมภาพเพิ่มเติมได้ที่ https://www.ltat.org/photos/