<!-- wp:paragraph {"align":"center","style":{"typography":{"fontSize":20},"color":{"background":"#d5d5e5"}}} -->
<p class="has-text-align-center has-background" style="background-color:#d5d5e5;font-size:20px"><strong>"ลัลนา"ควง"ภาวินี"คว้าแชมป์คู่-ทะลุชิงฯเดี่ยว"ศิวณัฏฐ์-ศุภวัฒน์"ครองฝ่ายชาย-หวดไอทีเอฟ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ เกรด 4 รายการ "ไทยแลนด์ เวิลด์ จูเนียร์ เจโฟร์ 2021" ณ ศูนย์พัฒนากีฬาเทนนิสแห่งชาติ เมืองทองธานี จัดภายใต้มาตรการป้องกันการแพร่ระบาดของโรคโควิด-19 เมื่อวันที่ 10 ธ.ค. 2564 มีพิธีมอบรางวัลประเภทคู่ โดยได้รับเกียรติจาก นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทยฯ และประธานฝ่ายพัฒนาเยาวชน เป็นประธานมอบรางวัลแก่นักกีฬา</p>
<!-- /wp:paragraph -->

<!-- wp:paragraph -->
<p>ประเภทชายคู่ รอบชิงชนะเลิศ "ปันปัน" ศิวณัฏฐ์ อุ้ยตยะกุล และ "น็อต" ศุภวัฒน์ แซ่อุ้ย (คู่มือวาง1) ผนึกกำลังเอาชนะ แทนตะวัน ทัดเดโอ มายอลิ แม็คจิโอลิ และ ศุภเศรษฐ์ สินเจริญวัฒนา (คู่มือวาง4) 2-0 เซต 7-6(3), 6-2 คว้าแชมป์ไปครอง พร้อมรับคะแนนสะสมอันดับเยาวชนโลก คนละ 11.25 คะแนน ส่วนคู่รองแชมป์ รับคนละ 6.75 คะแนน</p>
<!-- /wp:paragraph -->

<!-- wp:paragraph -->
<p>ทางด้านหญิงคู่ รอบชิงชนะเลิศ แชมป์เป็นของ "บอลลูน" ภาวินี ร่วมรักษ์ และ "รวงข้าว" ลัลนา ธาราฤดี (คู่มือวาง3) ที่ช่วยกันหวดเอาชนะ โมนิก้า สแตนคีวิชซ์ (โปแลนด์)-ฮันน่า เทลซินสก้า (โปแลนด์) 2-0 เซต 6-3, 6-2 ได้ครองแชมป์หญิงคู่ พร้อมรับคะแนนสะสมอันดับเยาวชนโลก คนละ 11.25 คะแนน ส่วนคู่รองแชมป์ รับคนละ 6.75 คะแนน</p>
<!-- /wp:paragraph -->

<!-- wp:paragraph -->
<p>ในประเภทหญิงเดี่ยว รอบรองชนะเลิศ "รวงข้าว" ลัลนา ธาราฤดี ที่ได้แชมป์หญิงคู่ไปแล้ว ยังผ่านเข้าชิงชนะเลิศได้อีกประเภท โดย ลัลนา มือ 242 เยาวชนโลก และมือวาง 1 ของรายการ เจ้าของแชมป์ไอทีเอฟ จูเนียร์ 10 รายการ ตัดเชือกชนะ ชิโฮมี หลี่ ฉวน เหลียง จากมาเลเซีย 2-0 เซต 6-0, 6-1 ผ่านเข้าชิงชนะเลิศกับ "ทีที" ไทร่า ลิธิบี เยาวชนทีมชาติไทย ลูกครึ่งไทย-อังกฤษ มือ 774 เยาวชนโลก ที่ตัดเชือกชนะ "เต็ง 5" สเตฟานี่ เว็บบ์ มือ 505 เยาวชนโลกจากออสเตรเลีย 2-0 เซต 6-2, 7-6(3)</p>
<!-- /wp:paragraph -->

<!-- wp:paragraph -->
<p>ขณะที่ชายเดี่ยว รอบรองชนะเลิศ "ปูน" ปูนทอง โกมลพิสุทธิ์ นักเทนนิสเยาวชนทีมชาติไทย มือ 584 เยาวชนโลก และมือวาง 6 สุดต้านความแข็งแกร่งของ ปีเตอร์ บรุนชลิก มือ 460 เยาวชนโลก และมือวาง 5 จากสาธารณรัฐเช็ก พ่ายไปอย่างน่าเสียดาย 1-2 เซต 3-6, 6-3 และ 4-6 ต้องยุติเส้นทางการแข่งขันไว้เพียงรอบนี้ ในขณะที่ ปีเตอร์ บรุนชลิก ได้เข้าชิงชนะเลิศกับ มิตสึกิ เหว่ย คัง เหลียง มือวาง 7 จากมาเลเซีย ที่ตัดเชือกชนะ มาเร็ก ปาซเดร่า จากสาธารณรัฐเช็ก 2-0 เซต 6-1, 6-1</p>
<!-- /wp:paragraph -->

<!-- wp:paragraph -->
<p>สามารถชมภาพบรรยากาศการแข่งขันอย่างคมชัดได้ที่ลิงก์นี้ <a rel="noreferrer noopener" href="https://www.ltat.org/photos/?fbclid=IwAR2UTXkNc6PwHCszU8l5PE-Tm8yuD7xOgz7_Q7bpGEPcnRdYANkGOeV_FnU" target="_blank">https://www.ltat.org/photos/</a></p>
<!-- /wp:paragraph -->

<!-- wp:image {"id":30308,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/12/265575486_4822629664426630_392577648927832747_n-1024x683.jpg" alt="" class="wp-image-30308"/></figure>
<!-- /wp:image -->