<!-- wp:paragraph {"align":"center","style":{"typography":{"fontSize":20},"color":{"background":"#dce7ba"}}} -->
<p class="has-text-align-center has-background" style="background-color:#dce7ba;font-size:20px"><strong>ศึกเทนนิส เทนส์ ประเทศไทย<br>ได้แชมป์ครบถ้วนส่งท้ายปี 64 </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเด็กและเยาวชน รายการ เทนนิส เทนส์ จูเนียร์ เซอร์กิต เยาวชนชิงแชมป์ประเทศไทย ครั้งที่ 1 ประจำปี 2564 จัดภายใต้มาตรการป้องกันการแพร่ระบาดของโรคโควิด-19 ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 26 ธ.ค. เป็นวันสุดท้ายและมีพิธีมอบรางวัล โดยได้รับเกียรติจาก พลโท อุชุกร สาครนาวิน อุปนายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ พร้อมด้วย ดร.สุรชัย จิตภักดีบดินทร์ ประธานที่ปรึกษานายกสมาคมกีฬาลอนเทนนิสแห่งประเทศไทยฯ ร่วมเป็นประธานในพิธี </p>
<!-- /wp:paragraph -->

<!-- wp:paragraph -->
<p>รุ่นอายุไม่เกิน 8 ปี ชายเดี่ยว รอบชิงชนะเลิศ "ปอร์โต้" ภาสุร อุดมโชค นักหวดจาก กทม. พบ พิชญ์พงษ์ จีนาพันธุ์ จากปทุมธานี ปรากฏว่า ภาสุร เอาชนะได้ 2-0 เซต 4-1, 5-3 ได้ครองตำแหน่งชนะเลิศ ส่วน พิชญ์พงษ์ ได้รองชนะเลิศอันดับ 1 ส่วนรองชนะเลิศอันดับ 2 ของรุ่นนี้ได้แก่ ปณชัย เสรยานนท์ (นครศรีธรรมราช) และ จิรวัฒน์ ตติยาวงษ์ชัย (กทม.) สำหรับ ภาสุร นั้น เป็นลูกชายของนักหวดคนดัง ร.ต.อ.ดนัย อุดมโชค หรือ "เจ้าปิ๊ก" อดีตมือ 1 ของไทย เจ้าของเหรียญทองเทนนิสชายเดี่ยว "เอเชี่ยนเกมส์ 2006" ที่กาตาร์</p>
<!-- /wp:paragraph -->

<!-- wp:paragraph -->
<p> ในส่วนผลการแข่งขันคู่อื่น รุ่นอายุไม่เกิน 6 ปี (รวมชาย-หญิง) รอบรองชนะเลิศ จิณ คูวิจิตรสุวรรณ (กทม.) ชนะ เพลงประพันธ์ เหล่าวานิช (กทม.) 10-2 อนาวินทร์ ทัพพะรังสี (กทม.) ชนะ ปัณณิภา ธาดาตั้งสกุล (ชลบุรี) 10-5 และรอบชิงชนะเลิศ จิณ ชนะ อนาวินทร์ 10-4 ส่งผลให้ จิณ ได้ครองตำแหน่งชนะเลิศ ด้าน อนาวินทร์ ได้รองชนะเลิศอันดับ 1 ส่วน เพลงประพันธ์ และ ปัณณิภา ได้รองชนะเลิศอันดับ 2 </p>
<!-- /wp:paragraph -->

<!-- wp:paragraph -->
<p>รุ่นอายุไม่เกิน 8 ปี หญิงเดี่ยว รอบรองชนะเลิศ นิชาภา วงษ์วานิชขจร (กทม.) ชนะ วรินดา วิทยากร (กทม.) 4-1 กฤษณา รอดประเสริฐ (กทม.) ชนะ พินมุกดา สมศรี (เชียงใหม่) 4-1 และในรอบชิงชนะเลิศ กฤษณา ชนะ นิชาภา 2-0 เซต 4-1, 4-1 คว้าแชมป์ไปครอง ส่วน นิชาภา ได้รองชนะเลิศอันดับ 1 ขณะที่ วรินดา และ พินมุกดา ได้รองชนะเลิศอันดับ 2 </p>
<!-- /wp:paragraph -->

<!-- wp:paragraph -->
<p>ด้านรุ่นอายุไม่เกิน 10 ปี ชายเดี่ยว รอบรองชนะเลิศ ณัฐภาคย์ สูงเลิศส่งฟ้า (นครปฐม) ชนะ พัชรวุฒิ อานันทนะสุวงศ์ (กทม.) 4-1, 4-0 ขุน หวั่งหลี (กทม.) ชนะ เดรก กัลเลียง (ฝรั่งเศส) 5-4(3), 4-0 และในรอบชิงชนะเลิศ ณัฐภาคย์ ชนะ ขุน 4-1, 2-4 และซูเปอร์ไทเบรก 10-1 ทำให้ ณัฐภาคย์ ได้ตำแหน่งชนะเลิศ ส่วน ขุน ได้รองชนะเลิศอันดับ 1 ขณะที่ พัชรวุฒิ และ เดรก กัลเลียง ได้รองชนะเลิศอันดับ 2</p>
<!-- /wp:paragraph -->

<!-- wp:paragraph -->
<p> ขณะที่หญิงเดี่ยว รุ่นอายุไม่เกิน 10 ปี รอบรองชนะเลิศ ณวรรญา ณภาสวรรณ (ปทุมธานี) ชนะ พิมพ์พิศา วงษ์วานิชขจร (กทม.) 4-1, 4-1 พลอยเพชร ด้วงเขียว (สงขลา) ชนะ พลอยทิพย์ ธนศิรินวกุล (กทม.) 5-4(5), 4-1 และรอบชิงชนะเลิศ พลอยเพชร ชนะ ณวรรญา 2-4, 4-2 และซูเปอร์ไทเบรก 10-1 ทำให้ พลอยเพชร ได้แชมป์ไปครอง ส่วน ณวรรญา ได้รองชนะเลิศอันดับ 1 ขณะที่ พิมพ์พิศา และ พลอยทิพย์ ได้รองชนะเลิศอันดับ 2</p>
<!-- /wp:paragraph -->

<!-- wp:image {"id":30485,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/12/269730191_4890222827667313_2572619304079986181_n-1024x683.jpg" alt="" class="wp-image-30485"/></figure>
<!-- /wp:image -->