<!-- wp:paragraph {"align":"center","style":{"typography":{"fontSize":18},"color":{"background":"#e0e97f"}}} -->
<p class="has-text-align-center has-background" style="background-color:#e0e97f;font-size:18px"><strong>"ปรัชญา-ฐานทัพ" เฉือนญี่ปุ่น<br>ผงาดแชมป์ชายคู่-"มนัญชญา"ลิ่วชิงฯ หญิงเดี่ยว</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพนานาชาติ ไอทีเอฟ เวิลด์ เทนนิส ทัวร์ 2022 เก็บคะแนนสะสมอันดับโลก "ไทยแลนด์-ไอทีเอฟ เทนนิส ทัวร์" ครั้งที่ 3 (รายการชาย-หญิง) ชิงเงินรางวัลรวม รายการละ 15,000 ดอลลาร์สหรัฐ หรือประมาณ 494,550 บาท (รวม 30,000 ดอลลาร์สหรัฐ หรือประมาณ 989,100 บาท) ที่สนามกีฬาเทนนิส อบจ.เชียงราย เมื่อวันที่ 18 มิ.ย. 2565 มีพิธีมอบรางวัล โดย ดร.ทวีศักดิ์ ศิลกุล อุปนายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานมอบรางวัล และมี นายชาญณรงค์ จัดนอก กับนายกฤตชัย เนยโอชา สองกรรมการอำนวยการสมาคมฯ ร่วมด้วย
       ประเภทชายคู่ รอบชิงชนะเลิศ "ณัฐ" ปรัชญา อิสโร และ "แซค" ฐานทัพ สุขสำราญ คู่นักหวดเหรียญทองทีมชายศึกซีเกมส์ ครั้งที่ 31 พบกับ ยูกิ โมจิซูกิ และ มาโกโตะ โอชิ หนุ่มญี่ปุ่น คู่มือวางอันดับ 2 ของรายการ โดย ปรัชญา และ ฐานทัพ นั้น เคยจับคู่กันคว้ารองแชมป์ศึกเทนนิสอาชีพที่เชียงรายมาแล้ว ในรายการ "ไอทีเอฟ เมนส์ เอเชีย-โอเชียเนีย ครั้งที่ 4" เมื่อวันที่ 30 เม.ย. ที่ผ่านมา
       ส่วนในรอบชิงชนะเลิศครั้งนี้ ปรัชญา และ ฐานทัพ ที่พ่ายเซตแรกไปก่อน ช่วยกันหวดพลิกสถานการณ์กลับมาเฉือนเอาชนะ 2-1 เซต 4-6, 6-3 และซูเปอร์ไทเบรก 10-6 คว้าแชมป์ชายคู่ไปครอง พร้อมรับเงินรางวัลร่วมกัน 930 ดอลลาร์สหรัฐ หรือประมาณ 30,500 บาท และคะแนนสะสม คนละ 15 แต้ม ส่วน ยูกิ โมจิซูกิ และ มาโกโตะ โอชิ ได้รับเงินรางวัลร่วมกัน 540 ดอลลาร์สหรัฐ หรือประมาณ 17,700 บาท และคะแนน คนละ 8 แต้ม โดยนับเป็นแชมป์ชายคู่ครั้งแรกในระดับอาชีพของ ฐานทัพ และเป็นครั้งที่ 20 ของปรัชญา
       ด้านหญิงคู่ แชมป์เป็นของ อันริ นากาตะ และ นาโฮะ ซาโตะ คู่มือวาง 3 จากญี่ปุ่น ที่เอาชนะ หลิว ฟางโจว และ ซุน ฟัง หยิง คู่มือวาง 2 จากจีน 2-0 เซต 6-2, 6-4 ได้รับเงินรางวัลร่วมกัน 955 ดอลลาร์สหรัฐ หรือประมาณ 31,300 บาท พร้อมคะแนนสะสม คนละ 10 แต้ม ส่วนคู่รองแชมป์ได้รับ 515 ดอลลาร์สหรัฐ หรือประมาณ 16,900 บาท และคะแนนสะสม คนละ 6 แต้ม
       ประเภทหญิงเดี่ยว รอบรองชนะเลิศ สองนักหวดไทยโคจรมาพบกัน "แนต" พัณณิน โควาพิทักษ์เทศ วัย 19 ปี มือ 699 ของโลก และมือวาง 7 ของรายการ พบ "ไหม" มนัญชญา สว่างแก้ว วัย 19 ปี มือ 837 ของโลก ปรากฏว่า มนัญชญา ได้การหวดที่เฉียบขาดและเล่นได้ตามมาตรฐานของตัวเอง ก่อนเอาชนะได้ 2 เซตรวด 6-2, 6-3 ใช้เวลาในการแข่งขันไป 1 ชั่วโมง 10 นาที พาตัวเองทะยานสู่รอบชิงชนะเลิศ พบกับ นาโฮะ ซาโตะ มือวาง 5 จากญี่ปุ่น ที่ตัดเชือกชนะ ซุน ฟาง หยิง มือวาง 2 จากจีน 2-1 เซต 3-6, 6-3 และ 6-3
       ประเภทชายเดี่ยว "แซค" ฐานทัพ สุขสำราญ นักเทนนิสทีมชาติไทยชุดเหรียญทองซีเกมส์ ครั้งที่ 31 มือ 1992 ของโลก ที่เข้ามาจากรอบคัดเลือก ต้องหยุดเส้นทางไว้ที่รอบรองชนะเลิศ หลังปราชัยให้แก่ ชินทาโร่ อิมาอิ มือวาง 3 จากญี่ปุ่น 2-0 เซต 6-2, 6-2 ส่งให้ ชินทาโร่ อิมาอิ ได้เข้าไปชิงชนะเลิศกับ บู ยุนเชาเกต มือวาง 4 จากจีน ที่ตัดเชือก ซุน ฟาจิง จากจีน 2-0 เซต 6-3, 6-3 อย่างไรก็ตาม ฐานทัพ ยังได้รับเงินรางวัลปลอบใจ 753 ดอลลาร์สหรัฐ หรือประมาณ 24,700 บาท และคะแนนสะสมอันดับโลก 4 คะแนน</code></pre>
<!-- /wp:code -->

<!-- wp:image {"id":32468,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/06/A26DFBAD-4652-4A13-B0B1-23741363D8AF-1024x683.jpeg" alt="" class="wp-image-32468"/></figure>
<!-- /wp:image -->