<!-- wp:paragraph {"align":"center","style":{"typography":{"fontSize":20},"color":{"background":"#9fcfe4"}}} -->
<p class="has-text-align-center has-background" style="background-color:#9fcfe4;font-size:20px"><strong>สุดยอดนักหวดทั่วไทยร่วมเปิดฉากPTT-NSDF ลอนเทนนิสฯ มาสเตอร์</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชน รายการ "PTT - NSDF ลอนเทนนิสพัฒนาฝีมือ" ที่คัดเอาสุดยอดนักหวดเข้ามาแข่งขันในรอบมาสเตอร์ ประจำปี 2566 ซึ่งเป็นรายการส่งท้ายปีที่ สมาคมกีฬาลอนเทนนิสแห่งประเทศไทย ในพระบรมราชูปถัมภ์ (LTAT) จัดขึ้น ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี ได้เปิดฉากวันแรก เมื่อวันที่ 16 ธ.ค. ที่ผ่านมา โดยประเดิมแข่งขัน 3 รุ่นอายุคือ 8, 12 และ 16 ปี สำหรับรอบแรก เป็นการแข่งขันแบบแบ่งกลุ่มพบกันหมดในกลุ่ม นักกีฬาที่มีคะแนนอันดับ 1 และ 2 ของกลุ่ม ได้ผ่านเข้ารอบก่อนรองชนะเลิศต่อไป และในระหว่างการแข่งขัน ยังได้มีพิธีมอบประกาศนียบัตร เพื่อเป็นเกียรติและขวัญกำลังใจแก่นักกีฬาที่สามารถเข้ามาถึงรอบมาสเตอร์ได้ โดย พันเอก วัฒนา จันทร์ไพจิตต์ กรรมการอำนวยการสมาคมกีฬาลอนเทนนิสแห่งประเทศไทยฯ ให้เกียรติเป็นประธานมอบในพิธีดังกล่าว</p>
<!-- /wp:paragraph -->

<!-- wp:paragraph -->
<p>รุ่นอายุไม่เกิน 16 ปี ประเภทหญิงเดี่ยว กลุ่ม เอ แมทช์แรก มนัสนันท์ ฟูน้อย วัย 15 ปี จากปทุมธานี มือ 5 ของประเทศไทย ออกแรงดวลแร็กเกตกับ ชฎามาส ไตรตระกูลสินธุ์ วัย 15 ปี จากนครราชสีมา มือ 12 ของประเทศไทย ถึง 3 เซต ก่อนที่ มนัสนันท์ จะใช้การยิงวินเนอร์ที่แม่นยำ พาตัวเองคว้าชัย ด้วยการเฉือนชนะ 2-1 เซต 6-3, 3-6 และซูเปอร์ไทเบรก 10-5 ประเดิมชัยได้สำเร็จ สำหรับแมทช์ต่อไป มนัสนันท์ จะพบกับ ณัฐลียา ชาลินสกี้ จากภูเก็ต ในวันที่ 17 ธ.ค. 2566 ชายเดี่ยว รุ่นอายุไม่เกิน 16 ปี กลุ่ม บี กานต์ธัช สุรฤทธิ์โยธิน นักเทนนิสดาวรุ่งวัย 14 ปี จากชลบุรี ดีกรีเยาวชนทีมชาติไทย ประเดิมสนามกับ ริกุ ฮิกาชิ นักเทนนิสชาวญี่ปุ่น วัย 16 ปี ที่พำนักอยู่ในกรุงเทพฯ โดยคู่นี้ต่างมีอันดับเยาวชนโลกกันแล้ว ซึ่ง กานต์ธัช อยู่ที่ 2,981 เยาวชนโลก ส่วน ริกุ ฮิกาชิ อยู่ที่ 1,393 เยาวชนโลก ผลการแข่งขัน ปรากฎว่า กานต์ธัช ปราชัยไปอย่างน่าเสียดาย 1-2 เซต 7-6 ไทเบรก 7-2, 3-6 และซูเปอร์ไทเบรก 6-10</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันแมทช์แรกของคู่อื่น ๆ มีดังนี้ รุ่นอายุไม่เกิน 8 ปี ชายเดี่ยว กลุ่ม เอ เฉิน ซีเจี๋ย (จีน) ชนะ ภีม ลัคนาศิโรรัตน์ (ตรัง) 4-0, 4-1 กลุ่ม บี ธนภัทร ศรีพุดฑา (ขอนแก่น) ชนะ จารุวิชญ์ บุญธรรม (ลำปาง) 4-0, 4-1 กลุ่ม ซี เตชิต พูลบำเพ็ญ (กทม.) ชนะ แอนโทนี่ มานโซลี (ภูเก็ต) 1-4, 4-0 และซูเปอร์ไทเบรก 10-7 กลุ่ม ดี ดัสติน เขียวรักษา (ชลบุรี) ชนะ ณัฐพัฒน์ ศรีสุข (เชียงราย) 5-3, 5-3 หญิงเดี่ยว รุ่นอายุไม่เกิน 8 ปี กลุ่ม บี ชนิชา มาตรวังแสง (ขอนแก่น) ชนะ กัญชลี เดชมี (ลำปาง) 4-0, 4-2 กลุ่ม ซี เพ็ญนี สมัครคามัย (กทม.) ชนะ ปุญญาภา กิตติธรกุล (กระบี่) 4-2, 4-1 กลุ่ม ดี บุณรดา ทิโบโก (ตรัง) ชนะ ณฐิตา ธรรมมงคล (กทม.) 4-0, 4-0 รุ่นอายุไม่เกิน 12 ปี หญิงเดี่ยว กลุ่ม เอ พลอยเพชร ด้วงเขียว (สงขลา) ชนะ ภัทรานิษฐ์ รัตนากรพันธุ์ (ปทุมธานี) 4-0, 4-1 จิโฮะ ชิราอิ (ภูเก็ต) ชนะ วรรณรดา วงศ์ดาว (ภูเก็ต) 4-1, 4-0 กลุ่ม บี อัญวีณ์ ไพศาลภาณุวงศ์ (เชียงใหม่) ชนะ พัทธ์ธีรา ตันพิพัฒน์ (กทม.) 5-3, 4-2 กัลยรัตน์ ศักดิ์ศรีทวี (ภูเก็ต) ชนะ วรินดา ลีปรีชานนท์ (กทม.) 4-1, 4-0 กลุ่ม ซี พิมพ์พิศา วงษ์วานิชขจร (กทม.) ชนะ อาร์ภรนันท์ โซเฟีย แสงสุชาติ (กทม.) 4-0, 0-4 และซูเปอร์ไทเบรก 10-2 พลอยทิพย์ ธนศิรินวกุล (กทม.) ชนะ ธมลพรรณ ก้อนเพชร (สงขลา) 4-0, 4-2 กลุ่ม ดี แพรวา เทพหัสดิน ณ อยุธยา (กทม.) ชนะ ลัลน์ลลิน วโรทยานนท์ (กทม.) 4-0, 4-0 สุรพิชญา คล้อยดี (เพชรบุรี) ชนะ ธนภรณ์ ก้อนศิลา (นนทบุรี) 4-1, 4-0</p>
<!-- /wp:paragraph -->

<!-- wp:paragraph -->
<p>ด้านชายเดี่ยว รุ่นอายุไม่เกิน 12 ปี กลุ่ม เอ ณปราธ ละไล (กทม.) ชนะ อาโอโตะ โดอิดะ (ญี่ปุ่น) 4-0, 4-2 นภัสดล อุบลแก้ว (ขอนแก่น) ชนะ ธัชธวัช ยิบอินซอย (กทม.) 5-3, 4-1 กลุ่ม บี ปัณณพรรธน์ นิ่มนวลกุล (กทม.) ชนะ พิชญ์พงษ์ จีนาพันธุ์ (ปทุมธานี) 4-1, 5-3 พาทิศ เลิศสินธพานนท์ (กทม.) ชนะ วริษฐ์ เลิศสินธพานนท์ (กทม.) 4-2, 4-1 กลุ่ม ซี ศิวกร ฉวยกระโทก (นครราชสีมา) ชนะ ณัฐภาคย์ สูงเลิศส่งฟ้า (นครปฐม) 4-0, 4-1 ฌาน เลาอมรพาณิชย์ (กทม.) ชนะ ณฐกร ผลอ่อน (นครศรีธรรมราช) 4-1, 4-1 กลุ่ม ดี อเล็กซานเดอร์ ซาดอฟ (ชลบุรี) ชนะ ขุน หวั่งหลี (กทม.) 5-3, 4-1 พิระภัทร พิระภาค (อุตรดิตถ์) ชนะ ธีรพัทธิ์ สัมฤทธิวณิชชา (กทม.) 4-1, 5-3</p>
<!-- /wp:paragraph -->

<!-- wp:paragraph -->
<p>ขณะที่รุ่นอายุไม่เกิน 16 ปี หญิงเดี่ยว กลุ่ม บี เมธินี ทองเสนอ (ภูเก็ต) ชนะ ณัฐรดา ผลเจริญ (กทม.) 7-5, 7-5 เพชรแท้ จันทร์ชูวณิชกุล (ภูเก็ต) ชนะ สุกฤตา สุขแก้ว (พัทลุง) 7-6(4), 6-3 กลุ่ม ซี พิชญาภัค ศรีมุกข์ (สมุทรสาคร) ชนะ มาลิน พงศ์ทองเมือง (กทม.) 6-0, 6-1 ภัทรวดี ชนะวงศ์ (พระนครศรีอยุธยา) ชนะ สิริน พงศ์ทองเมือง (กทม.) 7-5, 6-3 </p>
<!-- /wp:paragraph -->

<!-- wp:paragraph -->
<p>สำหรับผลการแข่งขันทั้งหมด ดูรายละเอียดได้ที่ <a rel="noreferrer noopener" href="https://l.facebook.com/l.php?u=https%3A%2F%2Fwww.tour.ltat.org%2Ftournaments-factsheet-acceptance-MTI5OQ%3D%3D.html%3Ffbclid%3DIwAR24Ydm7K8hCR9qlkpQ5zz_JLQuIXg3ENJ_b9rXB6kMt81uhfJOpC66rDEA&amp;h=AT1TWfd8eyBKOlVjM1ReHxr1A3bteZGWJeeFKupCmIGVDE7EmDQqLNIgu7U2sEmRwcggBeuVgCL3VIICF03rd1oHe6UB9WCfbHp35S8-FAzRspe8fAVBq6taeUfVQIyXOrK_L4vlpg&amp;__tn__=-UK-R&amp;c[0]=AT0EPEKnoPpBKEYkoN34tgDaYv5KksP1w9QQPF9b2OixlIyNDwsv7IfYa5F6VqHiN7lhMffoSVag6Io5J4kPx0CljOeA_VgcxMOBG9jtNS3WnFzSJT1SL4pXeSuTBwrZ-o03Rm8aX98uHCNvx5KzMZE5k143trOJU9dgJDuozvLoxHwObD_luj_w1AE9S_mrBLiudC0z11fC" target="_blank">https://www.tour.ltat.org/tournaments-factsheet...</a> </p>
<!-- /wp:paragraph -->

<!-- wp:paragraph -->
<p>หมายเหตุ *** ท่านสามารถเข้าไปดูภาพต่าง ๆ ได้ที่ <a rel="noreferrer noopener" href="https://www.flickr.com/photos/188784303@N05/albums/72177720313423478?fbclid=IwAR0H_0NQUsdXwgnV35w-waEEiJ3RlvKi1LEWBauQmEaUP6_OzS_iafka_BM" target="_blank">https://www.flickr.com/.../18878.../albums/72177720313423478</a></p>
<!-- /wp:paragraph -->

<!-- wp:image {"id":40836,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/12/411380625_760412439455074_5774175485398419345_n-1024x683.jpg" alt="" class="wp-image-40836"/></figure>
<!-- /wp:image -->