<p style="text-align: center;"><strong><span style="font-size: 14pt;">เปิดศึกคัดไวลด์การ์ดสนุก ชายได้คู่ตัดเชือก-หญิงได้คู่ชิง </span></strong></p>

สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ จัดการแข่งขันคัดเลือกนักกีฬาเทนนิส ประเภทบุคคลชายและหญิง เพื่อรับสิทธิ์ "ไวลด์การ์ด" ในรอบคัดเลือก และรอบเมนดรอว์ ไอทีเอฟ เวิลด์ เทนนิส ทัวร์ รายการ "ไอทีเอฟ โปร-เซอร์กิต $25,000" แข่งขันระหว่างวันที่ 20 พฤษภาคม-2 มิถุนายน 2562 (2 สัปดาห์) ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 13 พฤษภาคม ที่ผ่านมา

ประเภทบุคคลชาย มีนักกีฬาสมัครเข้ามาทั้ง<span class="text_exposed_show">สิ้น 16 คน มีผลการแข่งขัน ดังนี้ รอบแรก ชญานนท์ แก้วสุทอ มือวางอันดับ 1 ของการคัดเลือกครั้งนี้ ประเดิมชัยด้วยการเอาชนะ ทศ พึ่งรัศมี 2-0 เซต 6-3, 7-6(3) ด้าน "แฝดต้น" สนฉัตร รติวัฒน์ หวดเอาชนะ วรชน รักษ์ปวงชน 2-0 เซต 6-0, 6-0, พัฒนะพงศ์ บริสุทธิ์พงศ์ (มือวาง 4) ชนะ ชัชพงศ์ เลี่ยมวิไล 2-0 เซต 6-1, 6-1</span>
<div class="text_exposed_show">

ณัฐดนัย สินเจริญวัฒนา ชนะ มุ่งมั่น โอมอารักษ์ 2-1 เซต 3-6, 6-4, 10-3, ธาม โรจนสุนทร ชนะ ไมเคิล มัธยมจันทร์ 6-3, 1-0Ret., กฤติน โกยกุล (มือวาง3) ชนะ รัชชานนท์ สุดสะอาด 2-0 เซต 6-1, 6-0, ฉัตริน วารีศรี ชนะ นิตยเมฆินทร์ เกรทกลอรี่ 2-0 เซต 6-1, 6-1, ต้นกล้า มุละดา (มือวาง 2) ชนะ สมมาตร ตรรกนันท์ 2-0 เซต 6-0, 6-0

ในรอบสอง (8คน) สนฉัตร รติวัฒน์ ชนะ ชญานนท์ แก้วสุทอ (มือวาง 1) 2-0 เซต 6-2, 6-4 ผ่านเข้ารอบรองชนะเลิศ หรือรอบ 4 คนสุดท้ายไปพบกับ พัฒนะพงศ์ บริสุทธิ์พงศ์ (มือวาง 4) ที่ชนะ ณัฐดนัย สินเจริญวัฒนา 2-0 เซต 6-4, 6-1 ทางด้าน กฤติน โกยกุล เอาชนะ ธาม โรจนสุนทร 2-0 เซต 6-1, 6-0 ผ่านเข้าสู่รอบรองชนะเลิศ พบกับ ต้นกล้า มุละดา (มือวาง 2) ที่ชนะ ฉัตริน วารีศรี 2-0 เซต 6-2, 7-5

ขณะที่ประเภทบุคคลหญิง มีนักกีฬาสมัครเข้าแข่งขันทั้งหมด 5 คน มีผลดังนี้ รอบแรก (สาย 8 คน) ธมจันทร์ มอมขุนทด มือวางอันดับ 1 ของการคัดเลือก ได้บาย, อริศรา จงหม่า ชนะ กัญญาณัฐ สุดสอาด 2-0 เซต 6-1, 6-0, ดลรวี ตุ้มทอง ได้บาย, ญาตาวี ฉิมฉ่ำ มือวางอันดับ 2 ของการคัดเลือก ได้บายเช่นกัน

ส่วนรอบสอง หรือรอบ 4 คนสุดท้าย ธมจันทร์ มอมขุนทด ชนะ อริศรา จงหม่า 2-0 เซต 6-0, 6-0 ผ่านเข้าไปชิงชนะเลิศกับ ดลรวี ตุ้มทอง ที่ตัดเชือกชนะ ญาตาวี ฉิมฉ่ำ 2-0 เซต 6-1, 6-1

สำหรับสิทธิพิเศษที่ได้รับนั้น 1) ผู้ที่ชนะเลิศในการแข่งขันในการคัดเลือกทั้งชายและหญิง จะได้ "ไวลด์การ์ด" ในรอบเมนดรอว์ (Main Draw Wild Card) ทั้ง 2 สัปดาห์ และ 2) ผู้ที่ได้ตำแหน่งรองชนะเลิศในการแข่งขันในการคัดเลือกทั้งชายและหญิง จะได้ "ไวลด์การ์ด" ในรอบคัดเลือก (Qualifying Wild Card) ทั้ง 2 สัปดาห์

การแข่งขันในรอบชิงชนะเลิศ ประเภทบุคคลหญิง จะชิงชัยกันที่คอร์ต 5 ศูนย์พัฒนากีฬาเทนนิสแห่งชาติ เมืองทองธานี เริ่มเวลา 09.00 น. ส่วนรอบรองชนะเลิศ ประเภทบุคคลชาย แข่งขันที่คอร์ต 6 และ คอร์ต 7 เริ่มเวลา 09.00 น. เช่นกัน

</div>
สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook <a class="_64-f" href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ - LTAT</a>