<!-- wp:paragraph {"align":"center","style":{"typography":{"fontSize":20},"color":{"background":"#decbb0"}}} -->
<p class="has-text-align-center has-background" style="background-color:#decbb0;font-size:20px"><strong>"ธรรม์-ตรัย-โชติรินทร์" หวดเดี่ยวฉลุยศึกยู14 ชิงแชมป์เอเชีย</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชน ประเภทบุคคลชายและหญิง รุ่นอายุไม่เกิน 14 ปี เยาวชนชิงแชมป์เอเชีย รายการ "ไอทีเอฟ เอเชีย โฟร์ทีน แอนด์ อันเดอร์ ดีเวลลอปเม้นท์ แชมเปี้ยนชิพส์ 2024-ไฟนอลส์" ที่เมืองกูชิง ประเทศมาเลเซีย วันที่ 9 เมษายน รอบแรก ประเภทหญิงเดี่ยว "เบียร์" โชติรินทร์ แก้วก่า นักหวดเยาวชนไทย ลงสนามดวลแร็คเกตกับ ซิลวา ฮิรุนดี เอกีช่า จากศรีลังกา ผลปรากฎว่า โชติรินทร์ งัดฟอร์มหวดที่เหนือชั้นต้อนชนะขาด 2 เซตรวด ด้วยสกอร์ 6-0 และ 6-0 ผ่านเข้ารอบสองต่อไป ขณะที่ประเภทชายเดี่ยว รอบสอง (32 คน) "ไพน์" ธรรม์ พันธราธร มือวาง 1 ของรายการ ใช้เวลา 57 นาที พิชิตชัยชนะเหนือ ติง ฉวน นักหวดจีน 2-0 เซต ด้วยสกอร์ 6-2 และ 6-0 ทะลุเข้ารอบสาม (16 คนสุดท้าย) ทันที</p>
<!-- /wp:paragraph -->

<!-- wp:paragraph -->
<p>ด้าน "ตรัย" ตรัย ศรีเสน เยาวชนไทยอีกคนที่มีดีกรีเป็นมือวาง 10 ของรายการ โชว์ฟอร์มสุดเฉียบไม่แพ้กัน สามารถผ่านเข้ารอบสาม ประเภทชายเดี่ยวได้สำเร็จหลังชนะ ดาร์ วู คู่แข่งจากเมียนมาร์ 6-1 และ 6-2 จากนั้น ธรรม์ กับ ตรัย ได้จับคู่กันลงแข่งประเภทคู่ รอบก่อนรองชนะเลิศ ในฐานะคู่มือวาง 3 ของรายการ พบกับคู่มือวาง 5 ของรายการจากญี่ปุ่น ทาคาฮิโร่ คาวากูชิ กับ ชินทาโร่ โอกากิ ผลปรากฎว่า คู่นักหวดไทยต้องปราชัย 0-2 เซต ด้วยสกอร์ 2-6 และ 1-6 ชวดโอกาสเข้ารอบรองชนะเลิศไปอย่างน่าเสียดาย สำหรับนักเทนนิสเยาวชนไทยที่เข้าร่วมการแข่งขัน ประกอบด้วย "ไอซ์" ปวีณอร นวลศรี, "เบียร์" โชติรินทร์ แก้วก่า, "ไพน์" ธรรม์ พันธราธร และ "ตรัย" ตรัย ศรีเสน โดยมี "โค้ชเอ็กซ์" นายพชรพล คำสมาน เป็นผู้ฝึกสอน และ "โค้ชพัตเตอร์" นายนนทพัทธ์ เฟื่องเดช เทรนเนอร์ประจำทีม</p>
<!-- /wp:paragraph -->

<!-- wp:image {"id":42278,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/04/434978505_833858315443819_6046322355604763251_n-1024x683.jpg" alt="" class="wp-image-42278"/></figure>
<!-- /wp:image -->