<!-- wp:paragraph {"align":"center","textColor":"vce-bg","style":{"color":{"background":"#a30078"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#a30078;font-size:22px"><strong>"อัญชิสา" ควงแขน "พัชรินทร์" ผงาดแชมป์คู่<br>แถมชิงเดี่ยว-"กษิดิศ"ลุ้นฝ่ายชายศึกไอทีเอฟ</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 เทนนิสชายรายการ "ไอทีเอฟ เมนส์ เอเชีย/โอเชียเนีย 2023" ชิงเงินรางวัลรวม 25,000 ดอลลาร์สหรัฐ หรือประมาณ 910,500 บาท และเทนนิสหญิงรายการ "ไอทีเอฟ วีเมนส์ เอเชีย/โอเชียเนีย 2023" ชิงเงินรางวัลรวม 15,000 ดอลลาร์สหรัฐ หรือประมาณ 546,300 บาท รวม 2 รายการอยู่ที่ 1,456,800 บาท ที่สนามเทนนิส ภายในสนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช เมื่อวันที่ 17 มิ.ย.2566 ในช่วงเช้าเป็นการแข่งขันประเภทเดี่ยว
       ประเภทชายเดี่ยว รอบชิงชนะเลิศ "บูม" กษิดิศ สำเร็จ นักเทนนิสไทย วัย 22 ปี มือวาง 8 และมือ 631 ของโลก พบกับ ฟิลิป เซคูลิค จากออสเตรเลีย วัย 19 ปี มือวาง 5 และมือ 515 ของโลก ผลปรากฏว่า ดวลกันถึง 3 เซต ในเวลา 2 ชั่วโมง 37 นาที ก่อนที่ กษิดิศ ซึ่งในแมทช์นี้เสิร์ฟเอซได้ถึง 14 ครั้ง จะเป็นฝ่ายเฉือนชนะ 2-1 เซต 7-5, 3-6 และ 6-4 ทะยานสู่รอบชิงชนะเลิศ ไปพบกับ ฮิโรกิ โมริยะ หนุ่มญี่ปุ่น มือวาง 2 และมือ 350 ของโลก ที่ตัดเชือกชนะนักหวดร่วมชาติ ยูสุเกะ ทาคาฮาชิ มือวาง 7 และมือ 555 ของโลก 2-1 เซต 6-1, 3-6 และ 6-1
       ประเภทหญิงเดี่ยว รอบรองชนะเลิศ นักเทนนิสไทยโคจรมาพบกัน "ออมสิน" อัญชิสา ฉันทะ มือวาง 2 และมือ 546 ของโลก พบกับ "อีฟ" พัชรินทร์ ชีพชาญเดช มือวาง 4 และมือ 645 ของโลก ผลปรากฏว่า ในแมทช์นี้เป็น อัญชิสา ที่เล่นได้ตามมาตรฐานของตัวเอง ใช้เวลา 79 นาที เก็บชัยได้ 2 เซตรวด 6-1, 6-3 ผ่านเข้าไปชิงชนะเลิศกับ นิโคล คีริน นักหวดอิสราเอล มือวาง 3 และมือ 579 ของโลก ที่ตัดเชือกชนะ ฮูเมร่า บาฮาร์มัส จากอินเดีย 2-0 เซต 6-2, 6-4
       จากนั้นช่วงบ่ายเป็นการแข่งขันประเภทคู่ รอบชิงชนะเลิศ โดย นางพิชญ์สินี ทัศน์นิยม ผู้อำนวยการสำนักงานการท่องเที่ยวแห่งประเทศไทย (ททท.) สำนักงานนครศรีธรรมราช ให้เกียรติเป็นประธานมอบรางวัล ร่วมด้วย รองศาสตราจารย์ ดร.วรวุฒิ สมศักดิ์ รักษาการแทนรองอธิการบดี มหาวิทยาลัยวลัยลักษณ์ และผู้ช่วยศาสตราจารย์ ดร.มาริสา ภูมิภาค ณ หนองคาย รักษาการแทนผู้อำนวยการศูนย์ส่งเสริมวัฒนธรรมและการกีฬา มหาวิทยาลัยวลัยลักษณ์
       ประเภทหญิงคู่ รอบชิงชนะเลิศ อัญชิสา ฉันทะ และ พัชรินทร์ ชีพชาญเดช คู่มือวาง 4 ของรายการ ผนึกกำลัง ช่วยกันหวดเอาชนะ ซาร่า นายาร์ จากออสเตรเลีย และ วิเวียน หยาง จากนิวซีแลนด์ คู่มือวาง 3 ของรายการ ได้ 2-0 เซต 6-1, 7-6 ไทเบรก 7-4 คว้าแชมป์หญิงคู่มาครอง พร้อมรับเงินรางวัลร่วมกัน 955 ดอลลาร์สหรัฐ หรือประมาณ 34,781 บาท และคะแนน คนละ 10 แต้ม ส่วนคู่รองแชมป์ ได้รับเงินรางวัลร่วมกัน 515 ดอลลาร์สหรัฐ หรือประมาณ 18,756 บาท และคะแนน คนละ 6 แต้ม ทั้งนี้ จากผลดังกล่าว นับเป็นการได้แชมป์หญิงคู่สัปดาห์ที่ 2 ติดต่อกันของ อัญชิสา กับ พัชรินทร์ หล้งจากจับคู่กันได้แชมป์หญิงคู่ศึกไอทีเอฟ ที่ ม.วลัยลักษณ์ เมื่อสัปดาห์ก่อน 
       ขณะที่ประเภทชายคู่ รอบชิงชนะเลิศ แม็กซิมัส ภราพล โจนส์ นักเทนนิสไทย ลูกครึ่งไทย-ออสเตรเลีย และ ฟินน์ เรย์โนลด์ส จากนิวซีแลนด์ คู่มือวาง 4 ของรายการ สุดต้านฟอร์มการเล่นที่เข้าขาของ ฟรานซิส เคซีย์ อัลแคนทาร่า จากฟิลิปปินส์ และ ฮิโรกิ โมริยะ จากญี่ปุ่น คู่มือวาง 2 ของรายการ ทำให้ปราชัย 0-2 เซต 2-6, 4-6 เป็นผลให้คู่ของ แม็กซิมัส ได้รองแชมป์ชายคู่ รับเงินรางวัลร่วมกัน 900 ดอลลาร์สหรัฐ หรือประมาณ 32,778 บาท และคะแนน คนละ 16 แต้ม ส่วนคู่แชมป์ ฟรานซิส เคซีย์ อัลแคนทาร่า กับ ฮิโรกิ โมริยะ ได้แชมป์ชายคู่ รับเงินรางวัลร่วมกัน 1,550 ดอลลาร์สหรัฐ หรือประมาณ 56,451 บาท และคะแนน คนละ 25 แต้ม</code></pre>
<!-- /wp:code -->

<!-- wp:image {"id":37697,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/06/C5875420-FF49-4BC0-961F-F70C58535B99-1024x683.jpeg" alt="" class="wp-image-37697"/></figure>
<!-- /wp:image -->