<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#00a386"}}} -->
<p class="has-text-align-center has-vce-bg-color has-text-color has-background" style="background-color:#00a386;font-size:22px"><strong>สุดแกร่ง "พัชรินทร์" เข้าชิงเดี่ยว-คู่<br>ลุ้นแชมป์อีกสนาม-หวดไทยแลนด์4</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสอาชีพที่เปิดโอกาสให้นักเทนนิสไทยและต่างชาติเข้าร่วมชิงชัยในรายการ "ไทยแลนด์ แชมป์เปี้ยนชิพ" ประจำปี 2567 สนามที่ 4 ชิงเงินรางวัลรวม 600,000 บาท พร้อมคะแนนสะสมอันดับประเทศไทย ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 3 พ.ค. 2567 ไฮไลท์อยู่ที่ประเภทหญิงเดี่ยว ซึ่งเป็นแมทช์รอบรองชนะเลิศ คู่แรก "อีฟ" พัชรินทร์ ชีพชาญเดช สาวขอนแก่น เต็ง 1 ของรายการ ที่กวาดแชมป์ศึกไทยแลนด์ฯ 3 สนามที่ผ่านมา ต้องออกแรงหวดถึง 3 เซต ก่อนเฉือนชนะ "เบนซ์" นาตาชา แสงพระจันทร์ ลูกครึ่งไทย-ลาว จากชัยภูมิ เต็ง 4 ของรายการ 2-1 เซต 5-7, 6-3 และ 6-2 
  ด้านแมทช์ตัดเชือกอีกคู่ "ออม" วรรษชล สวัสดี นักหวดจากพิษณุโลก พบกับ "แอ๊ตต้า" พิมพ์มาดา ทองคำ จากสุราษฎร์ธานี และผลปรากฏว่า วรรษชล ดีกรีรองแชมป์หญิงเดี่ยวศึกไทยแลนด์ฯ สนามที่ 3 โชว์ฟอร์มเต็ง 2 ของรายการ เอาชนะ พิมพ์มาดา ซึ่งเป็นเต็ง 3 ของรายการ ได้ภายใน 2 เซต 6-1 และ 6-3 โดย วรรษชล จะชิงชนะเลิศกับ พัชรินทร์ ในวันที่ 5 พ.ค. 2567 เวลา 09.00 น. สำหรับคู่นี้เคยพบกันหลายครั้ง และครั้งล่าสุดเป็นรอบชิงชนะเลิศ ศึกไทยแลนด์ฯ สนาม 3 ที่ผ่านมา ซึ่ง "อีฟ" ชนะ "ออม" 6-0 Ret. เนื่องจาก วรรษชล เวียนศีรษะ
  นอกจากนี้ พัชรินทร์ ยังผ่านเข้าชิงฯ ในประเภทหญิงคู่ได้ด้วย หลังจากจับคู่กับ ธนัชพร ยังโหมด จากชลบุรี ตัดเชือกชนะ กมลวรรณ บัวแย้ม จากชลบุรี และ แพรวพิสุทธิ์ ชินศักดิ์ชัย จาก กทม. ด้วยสกอร์ 3-0 Ret. (รีไทร์) ซึ่ง แพรวพิสุทธิ์ หายใจไม่ทัน โดยคู่ พัชรินทร์ กับ ธนัชพร จะชิงชนะเลิศกับ กมรวรรณ ก้อนศิลา จากนนทบุรี และ นาตาชา แสงพระจันทร์ จากชัยภูมิ ที่ตัดเชือกชนะ ณัชชารีย์ ธีรโชติจิรานนท์ จากประจวบคีรีขันธ์ และ ณัฐพัชร์ ผิวบางรักษ์ จาก กทม. 6-0, 6-0
  ประเภทชายเดี่ยว รอบก่อนรองชนะเลิศ ก็ขับเคี่ยวกันอย่างสนุก "วิน" ณัฐสิทธิ์ กุลสุวรรณ์ เต็ง 5 จากกาญจนบุรี พบกับ "ก็อต" กฤติน โกยกุล เต็ง 4 จากพังงา โดยเซตแรก ดวลกันสูสีจนต้องตัดสินด้วยไทเบรก และเป็น ณัฐสิทธิ์ ที่เน้นเกมท้ายคอร์ต จนเอาชนะได้ เซตสอง รูปเกมยังสนุกต่อเนื่อง กระทั่งสกอร์เท่ากัน 4-4 จากนั้น ณัฐสิทธิ์ สามารถรักษาเกมเสิร์ฟของตัวเองและเบรกเกมเสิร์ฟของ กฤติน ได้สำเร็จ เก็บ 2 แต้ม แซงเอาชนะไป ในเวลากว่า 2 ชั่วโมง สรุป ณัฐสิทธิ์ ชนะ กฤติน 2-0 เซต 7-6 ไทเบรก 7-5 และ 6-4 ผ่านเข้ารอบรองชนะเลิศ ไปพบกับ ฐานทัพ สุขสำราญ หนุ่มลพบุรี แชมป์ 3 สนามติด ที่ชนะ จิรัฏฐ์ นวสิริสมบูรณ์ จาก กทม. ด้วยสกอร์ 6-3, Ret. (รีไทร์) โดย จิรัฏฐ์ ได้ขอถอนตัว เนื่องจากเจ็บไหล่ขวา
  ส่วนชายเดี่ยวอีกคู่ "เจได" เครดิต ไชยรินทร์ มือวาง 3 จาก กทม. พบกับ ฌูเลียง เดอ คุยเปร์ มือวาง 7 จากฝรั่งเศส ผลปรากฏว่า เซตแรก เครดิตแพ้ไทเบรกไปอย่างน่าเสียดาย แต่มาเก็บเซตสองได้อย่างไม่ยาก ทำให้เสมอ 1-1 เซต และในเซตสาม เกมเป็นไปอย่างสูสี กระทั่งสกอร์เท่ากัน 5-5 เครดิต สามารถเก็บแต้มได้ 2 เกมรวด แซงเอาชนะไปในที่สุด สรุป เครดิต ชนะ ฌูเลียง เดอ คุยเปร์ 2-1 เซต 6-7 ไทเบรก 12-14, 6-0 และ 7-5 ในเวลากว่า 3 ชั่วโมง ผ่านเข้ารอบรองชนะเลิศ ไปพบกับ ธนเพชร ฉันทะ เต็ง 1 จากประจวบคีรีขันธ์ ที่ชนะ สิรวิชญ์ สุดเนตร เต็ง 12 จากอำนาจเจริญ 6-0, 6-1
  ในส่วนผลการแข่งขันคู่อื่น ๆ มีดังนี้ คู่ผสม รอบรองชนะเลิศ กัญจน์ชญา จูงวัฒนา (กทม.)-ดักซ์ ปราสาด (อินเดีย) ชนะผ่าน มาหยา บุญญาอรุณเนตร (กทม.)-ณัฐสิทธิ์ กุลสุวรรณ์ (กาญจนบุรี) ด้าน พิมพ์มาดา ทองคำ (สุราษฎร์ธานี)-ปัญณ์ณวัชญ์ สุทธิสมบูรณ์ (ลำปาง) ชนะ ศุภศิษฏ์ อภิธนวิทย์ (นนทบุรี)-ไทร่า ลิธิบี (กทม.) 7-6 (6), 1-6 และซูเปอร์ไทเบรก 11-9
  ชายคู่ รอบรองชนะเลิศ ฐานทัพ สุขสำราญ (ลพบุรี)-ธนเพชร ฉันทะ (ประจวบคีรีขันธ์) ชนะ ทรงฤทธิ์เดวิด จั่นบุบผา (กทม.)-แทนตะวัน แมคจิโอลิ (กทม.) 6-3, 6-0 ด้าน จิรัฏฐ์ นวสิริสมบูรณ์ (กทม.)-กฤติน โกยกุล (พังงา) ชนะ เครดิต ไชยรินทร์ (กทม.)-ณัฏฐญุตม์ นิธิธนนนต์ (อุดรธานี) 6-4, 6-4</code></pre>
<!-- /wp:code -->

<!-- wp:image {"id":42784,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/05/IMG_4386-1024x683.jpeg" alt="" class="wp-image-42784"/></figure>
<!-- /wp:image -->