<!-- wp:paragraph {"align":"center","style":{"typography":{"fontSize":20},"color":{"background":"#cabadd"}}} -->
<p class="has-text-align-center has-background" style="background-color:#cabadd;font-size:20px"><strong>เทนนิส บางกอก โอเพ่น 1 ชิงสนุก-ได้แชมป์ครบ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชาย เอทีพี ชาลเลนเจอร์ ทัวร์ รายการ Bangkok Open 1 หรือ บางกอก โอเพ่น 1 ระดับ ชาลเลนเจอร์ 75 ชิงเงินรางวัลรวม 100,000 ดอลลาร์สหรัฐ หรือประมาณ 3,425,000 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 4 ม.ค. 2568 เข้าสู่รอบชิงชนะเลิศ ประเภทชายเดี่ยว รอบชิงชนะเลิศ อัสลัน คารัตเซฟ นักเทนนิส มือ 287 ของโลก โค่น "เต็ง 2" เกรกัวร์ บาร์เรเร่ นักเทนนิสจากฝรั่งเศส มือวางอันดับ 2 และมือ 162 ของโลก 2-0 เซต ด้วยสกอร์ 7-6 ไทเบรก 7-5 และ 7-5 ในเวลา 1 ชั่วโมง 49 นาที ผงาดคว้าแชมป์ประเภทชายเดี่ยวในการแข่งขันที่ประเทศไทย ได้รับเงินรางวัลสูงถึง 14,200 ดอลลาร์สหรัฐ หรือประมาณ 486,350 บาท และคะแนนสะสมอันดับโลก จำนวน 75 แต้ม ส่วน เกรกัวร์ บาร์เรเร่ ได้รองแชมป์ ได้รับเงินรางวัล จำนวน 8,330 ดอลลาร์สหรัฐ หรือประมาณ 285,302 บาท และคะแนน 44 แต้ม</p>
<!-- /wp:paragraph -->

<!-- wp:paragraph -->
<p>ประเภทชายคู่ รอบชิงชนะเลิศ โคโคโระ อิโซมูระ และ ริโอ โนกุจิ คู่นักหวดจากญี่ปุ่น สู้กับ ซเดเน็ก โคลาร์ จากเช็ก และ นีล โอเบอร์ไลต์เนอร์ จากออสเตรีย ได้อย่างสนุก ต้องดวลไทเบรกตัดสินทั้งสองเซต และผลปรากฏว่า คู่ญี่ปุ่นเป็นฝ่ายคว้าชัยไปในที่สุด ด้วยสกอร์ 7-6 ไทเบรก 7-3 และ 7-6 ไทเบรก 11-9 โคโคโระ อิโซมูระ และ ริโอ โนกุจิ ขึ้นแท่นแชมป์ประเภทชายคู่ ได้รับเงินรางวัลไปแบ่งกัน จำนวน 4,980 ดอลลาร์สหรัฐ หรือประมาณ 170,565 บาท และคะแนน คนละ 75 แต้ม ด้าน ซเดเน็ก โคลาร์ และ นีล โอเบอร์ไลต์เนอร์ ได้รองแชมป์ ได้รับเงินรางวัลไปแบ่งกัน จำนวน 2,880 ดอลลาร์สหรัฐ หรือประมาณ 98,640 บาท และคะแนน 50 แต้ม</p>
<!-- /wp:paragraph -->

<!-- wp:image {"id":47233,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/01/472711028_1023038223192493_5592270438518163844_n-1024x683.jpg" alt="" class="wp-image-47233"/></figure>
<!-- /wp:image -->