<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#006ca3"}}} -->
<p class="has-text-align-center has-vce-bg-color has-text-color has-background" style="background-color:#006ca3;font-size:20px"><strong>"ปัญณ์ณวัชญ์-กัญจน์ชญา"ไม่ผ่านรอบสองศึกยช.ไอทีเอฟที่โฮจิมินห์</strong></p>
<!-- /wp:paragraph -->

<!-- wp:code -->
<pre class="wp-block-code"><code>   การแข่งขันเทนนิสเยาวชนนานาชาติ สะสมคะแนนเยาวชนโลก ไอทีเอฟ เวิลด์ เทนนิส ทัวร์ จูเนียร์ เกรด4 รายการ "J4 โฮจิมินห์ ซิตี้" สัปดาห์ที่สอง ที่เมืองโฮจิมินห์ ประเทศเวียดนาม เมื่อวันที่ 23 พ.ย. 65 ตามโปรแกรมจะมีนักหวดไทยลงสนามหลายคน แต่เนื่องจากสภาพอากาศไม่ค่อยดีมีฝนตกลงมาทำให้การแข่งขันหลายคู่แข่งไม่จบและต้องเลื่อนไปแข่งต่อในวันถัดไป
   ส่วนผลการแข่งขันของนักเทนนิสไทยที่สามารถแข่งจนจบ มีดังนี้ ชายเดี่ยว รอบสอง ปัญณ์ณวัชญ์ สุทธิสมบูรณ์ วัย 15 ปี มืออันดับ 1641 เยาวชนโลก พบกับ แมทธิว จอห์นสโตน นักหวดสิงคโปร์ ดีกรีมือวาง 7 ของรายการ มืออันดับ 856 เยาวชนโลก ซึ่งแมทช์นี้ ปัญณ์ณวัชญ์ พยายามสู้เต็มที่แต่ก็ต้านไม่ไหวพ่าย 1-6 และ 2-6 ตกรอบไปอย่างน่าเสียดาย
   หญิงเดี่ยว รอบสอง กัญจน์ชญา จูงวัฒนา นักหวดเยาวชนดาวรุ่งวัย 14 ปี มืออันดับ 1771 เยาวชนโลก แพ้ โกโตะ เรอินะ นักหวดญี่ปุ่น มือวาง 6 ของรายการ มืออันดับ 678 เยาวชนโลก 2-6, 1-6
   ขณะที่ พิมพ์มาดา ทองคำ เยาวชนวัย 16 ปีของไทย มืออันดับ 783 เยาวชนโลก รองแชมป์ในสัปดาห์ที่แล้ว ลงแข่งหญิงเดี่ยว รอบสอง กับ จาง เทียน ซิน นักเทนนิสจีนไทเป มืออันดับ 1155 เยาวชนโลก แต่ขณะที่แข่งไปถึงเซตสองการแข่งขันต้องหยุดลงไปเนื่องจากฝนตกและต้องแข่งกันต่อในวันถัดไป ซึ่งสกอร์หยุดอยู่ที่ เซตแรก พิมพ์มาดา ชนะ 6-3 และเซตสองตาม 0-4
   ส่วนหญิงคู่ รอบแรก กมรวรรณ ก้อนศิลา กับ เซอิดะ เคนนะ จากญี่ปุ่น คู่มือวาง 1 ของรายการ แข่งกับ ไล ยู่ เผิง จากจีนไทเป กับ ฮา ยูน ซน จากเกาหลีใต้ ไม่จบแมทช์เช่นกัน โดยเซตแรกคู่ กมรวรรณ แพ้ 6-7(5) และเซตสองนำ 5-4 ต้องมาแข่งกันต่อในวันที่ 24 พ.ย.นี้</code></pre>
<!-- /wp:code -->

<!-- wp:paragraph -->
<p>(แฟ้มภาพ)</p>
<!-- /wp:paragraph -->

<!-- wp:image {"id":35116,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/11/4F16514F-33D0-4903-812F-0B58AD300F30-768x1024.jpeg" alt="" class="wp-image-35116"/></figure>
<!-- /wp:image -->