<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#007ea3"}}} -->
<p class="has-text-align-center has-vce-bg-color has-text-color has-background" style="background-color:#007ea3;font-size:20px"><strong>"ทรรศพร-ธมจันทร์"ได้ลุ้นคนละ 2 แชมป์<br>ชิงกันเองศึกหญิงเดี่ยว-เทนนิสไทยแลนด์ฯ</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพ "ไทยแลนด์ แชมป์เปี้ยนชิพ" ครั้งที่ 3 ประจำปี 2565 ชิงเงินรางวัลรวม 600,000 บาท ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 5 ส.ค. ที่ผ่านมา ในประเภทหญิงเดี่ยว รอบรองชนะเลิศ "แต้ว" ทรรศพร นาคหล่อ นักหวดกรุงเทพฯ วัย 20 ปี มือวาง 5 และมือ 18 ของไทย โชว์ฟอร์มในฐานะรองแชมป์หญิงเดี่ยวศึกนานาชาติ "ไทยแลนด์-ไอทีเอฟ เทนนิส ทัวร์" ครั้งที่ 4 ที่เชียงราย เมื่อวันที่ 26 มิ.ย. 2565 คว้าชัยชนะจาก "แอนนา" ศุภาพิชญ์ เกือรัมย์ วัย 20 ปี จากปทุมธานี มือวาง 4 และมือ 15 ของไทย ได้ 2 เซตรวด 6-3, 6-1
       ส่วนนัดตัดเชือกอีกคู่ "มะนาว" ธมจันทร์ มอมขุนทด นักหวดวัย 25 ปี "หลานย่าโม" นครราชสีมา ที่เคยติดทีมชาติไทยชุดเฟดคัพ 2020 มือวาง 3 และมือ 11 ของไทย ยังคงแข็งแกร่ง ใช้ชั้นเชิงการหวดที่ยอดเยี่ยมบวกกับประสบการณ์ เอาชนะ มาหยา บุญญาอรุณเนตร ดาวรุ่งวัย 15 ปี มือ 53 ของไทย จากกรุงเทพฯ เยาวชนทีมชาติ ปี 2564 ได้ 2-0 เซต 6-2, 6-0 ธมจันทร์ ทะยานสู่รอบชิงชนะเลิศ ไปแย่งแชมป์กับ ทรรศพร ในวันอาทิตย์ที่ 7 ส.ค. 2565 เวลา 09.00 น. โดยนับเป็นการเข้าชิงฯ สัปดาห์ที่ 2 ติดต่อกันของ ทรรศพร ด้วย
       ด้านชายเดี่ยว รอบก่อนรองชนะเลิศ ภาธร หาญชัยกุล นักหวดหนุ่มกรุงเทพฯ มือวาง 4 และมือ 21 ของไทย วัย 20 ปี ใช้การหวดที่ดุดันและการวางบอลที่แม่นยำ เอาชนะ ศรัญพงศ์ บริสุทธิ์พงศ์ นักหวดวัย 24 ปี จากนนทบุรี มือวาง 9 และมือ 33 ของไทย ได้ 2-0 เซต 6-1, 6-3 ภาธร ฉลุยสู่รอบรองชนะเลิศ ไปพบ ปรัชญา อิสโร เต็ง 1 จากสงขลา ดีกรีทีมชาติเหรียญทองซีเกมส์ ครั้งที่ 31 ที่ชนะ พงศ์ศิริ นิโรจน์ จากนครราชสีมา ด้วยสกอร์ 6-3, 5-2Ret. (เจ็บสะโพก)
       ในส่วนผลการแข่งขันคู่อื่น ชายเดี่ยว รอบก่อนรองชนะเลิศ เดเมี่ยน คาร์ดด๊อก (มือวาง 13-ชลบุรี) ชนะ แทนตะวัน แมคจิโอลิ (มือวาง 10-กทม.) 2-6, 7-5 และ 6-2 ณัฐสิทธิ์ กุลสุวรรณ์ (มือวาง 3-กาญจนบุรี) ชนะ ธนกร ศรีรัตน์ (มือวาง 6-กทม.) 7-6(6), 6-1
       ชายคู่ รอบรองชนะเลิศ ณัฏฐญุตม์ นิธิธนนนต์ (อุดรธานี)-ศุภศิษฏ์ อภิธนวิทย์ (นนทบุรี) ชนะ แทนตะวัน แมคจิโอลิ (กทม.)-ปรัชญา ใบบ้ง (กทม.) 6-3, 6-4 ปรัชญา อิสโร (สงขลา)-ณัฐสิทธิ์ กุลสุวรรณ์ (กาญจนบุรี) ชนะ วรชน รักษ์ปวงชน (กทม.)-ศรัญพงศ์ บริสุทธิ์พงศ์ (นนทบุรี) 6-3, 6-4
       หญิงคู่ รอบรองชนะเลิศ วรรษชล สวัสดี (พิษณุโลก)-กมลวรรณ บัวแย้ม (ชลบุรี) ชนะ ณัชชารีย์ ธีรโชติจิรานนท์ (ประจวบคีรีขันธ์)-ภัทรวดี อธิษฐ์โภคิน (กระบี่) 6-3, 6-5Ret. (เจ็บตา) ศุภาพิชญ์ เกือรัมย์ (ปทุมธานี)-ทรรศพร นาคหล่อ (กทม.) ชนะ เมลิสสา เซ (กทม.)-เวียร่า ดีเพิ่ม (ชลบุรี) 6-3, 6-1
       คู่ผสม รอบรองชนะเลิศ วรชน รักษ์ปวงชน (กทม.)-ธมนพรรณ จงเลิศตระกูล (สิงห์บุรี) ชนะ ภาวินี ร่วมรักษ์ (กทม.)-สุธินันท์ ตัณฑเศรณีวัฒน์ (นครราชสีมา) 3-6, 6-0 และซูเปอร์ไทเบรก 10-5 ชญานนท์ แก้วสุทอ (สระบุรี)-ธมจันทร์ มอมขุนทด (นครราชสีมา) ชนะ พรนภัส หงส์จำรัสศิลป์ (นครปฐม)-พงศ์ศิริ นิโรจน์ (นครราชสีมา) 6-4, 6-2
       ทั้งนี้ จากผลการแข่งขันในประเภทหญิงคู่และคู่ผสม เป็นผลให้ ทรรศพร นาคหล่อ และ ธมจันทร์ มอมขุนทด ผ่านเข้าชิงชนะเลิศได้คนละ 2 ประเภท โดย ทรรศพร เข้าชิงฯ ประเภทหญิงเดี่ยว และหญิงคู่ ส่วน ธมจันทร์ เข้าชิงฯ ประเภทหญิงเดี่ยว และคู่ผสม ทำให้ทั้งคู่มีโอกาสลุ้นคนละ 2 แชมป์</code></pre>
<!-- /wp:code -->

<!-- wp:image {"id":33229,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/08/D36BA48C-F32F-4ADA-BAAB-311A72A6DC5C.jpeg" alt="" class="wp-image-33229"/></figure>
<!-- /wp:image -->