<!-- wp:paragraph {"align":"center","style":{"typography":{"fontSize":20},"color":{"background":"#e5f1f6"}}} -->
<p class="has-text-align-center has-background" style="background-color:#e5f1f6;font-size:20px"><strong>"กัปตันเบิ้ม" ลั่นไทยไม่เป็นรอง "กีวี"พร้อมดวล "เดวิสคัพ" ด้วยความหวัง</strong></p>
<!-- /wp:paragraph -->

<!-- wp:paragraph -->
<p>ความเคลื่อนไหวการแข่งขันเทนนิสชิงแชมป์โลก ประเภททีมชาย รายการ "เดวิสคัพ 2023" เวิลด์กรุ๊ป 2 ทีมชาติไทย พบกับ ทีมชาตินิวซีแลนด์ ระหว่างวันที่ 15-16 ก.ย.2566 ณ ไอแอลที สเตเดี้ยม เมืองอินเวอร์คาร์กิลล์ ประเทศนิวซีแลนด์ ล่าสุด เมื่อวันที่ 13 ก.ย. ที่ผ่านมา นักเทนนิสทีมชาติไทยได้ทำการฝึกซ้อมทั้งช่วงเช้าและช่วงบ่าย เพื่อปรับสภาพร่างกายและสร้างความคุ้นชินกับพื้นสนาม ซึ่งใช้ฮาร์ดคอร์ตเป็นสังเวียนในการแข่งขันครั้งนี้ จากการประกาศรายชื่อผู้เล่นของทีมนิวซีแลนด์กับทีมไทยผ่านเว็บไซต์ <a rel="noreferrer noopener" href="https://l.facebook.com/l.php?u=http%3A%2F%2Fdaviscup.com%2F%3Ffbclid%3DIwAR265fJWJrg7b5Y9618coaH6QmPG8rKtM54SvdpV0BaW5M9461_qgF04RLo&amp;h=AT3goHPLdYo2JeA2-tLk9hotYZdIsKjZ__glNJPcwArKJEoaB08StCxMzvFiSq-0RylUEHeOI8Jc0JdsMt7Dh37RYKe2pEMhjJ_kxJSIGZNpSvH6X0UPfUmjZOwElCrx4oKK0tOKOA&amp;__tn__=-UK-R&amp;c[0]=AT143vmqnpeg5fWprslknJwbXdvn9C65zbRYJt93WyRRHH25lkd6Lk-QApshruoN7LdWwSfZ3wkvD3DzSqpDZdOvlqq2xofijHaqUvBlDMw4jkv_DhGXtQMzO7IAApG_m3GtrLbvZj0NIWBpxdRWH2BdX9oFlyWj2GNSd-74wAK0pcbW27YPCv7Ho6sqbl7Q2mrlEJhnGAaO" target="_blank">daviscup.com</a> ปรากฏว่า ทีมเจ้าบ้านส่งผู้เล่น ดังนี้ รูบิน สตาแธม (อันดับโลก : เดี่ยว 449 /คู่ 168) อาจีท ไร (เดี่ยว 475 /คู่ 345) ไอแซ็ค บีครอฟต์ (เดี่ยว 856 /คู่ 1056) ฟินน์ เรย์โนลด์ส (เดี่ยว 980 /คู่ 541) และ อาร์เต็ม ซิทัก (เดี่ยว - /คู่ 167) โดยมี เคลลี่ เอฟเวิร์นเดน เป็นกัปตันทีม ในส่วนทีมไทย ประกอบด้วย "แม็กซิ" แม็กซิมัส ภราพล โจนส์ ลูกครึ่งไทย-ออสเตรเลีย (อันดับโลก : เดี่ยว 627 /คู่ 498) "บูม" กษิดิศ สำเร็จ (เดี่ยว 634 /คู่ 958), "จูเนียร์" วิชยา ตรงเจริญชัยกุล (เดี่ยว 848 /คู่ 715) "สอง" ยุทธนา เจริญผล (เดี่ยว 1,166 /คู่ 1,025) และ "ณัฐ" ปรัชญา อิสโร (เดี่ยว 1,376 /คู่ 359) "กัปตันเบิ้ม" ดร.ธนากร ศรีชาพันธุ์ กัปตันทีมเดวิสคัพไทย เปิดเผยว่า การประชุมกัปตันทีม วันที่ 13 ก.ย. ทางผู้ตัดสินชี้ขาดสหพันธ์เทนนิสนานาชาติ (ไอทีเอฟ) ได้แจ้งให้ทั้งสองทีมทราบถึงระเบียบการแข่งขันที่เป็นมาตรฐานเดียวกัน ไม่มีอะไรเปลี่ยนแปลง จะมีการแข่งขันทั้งหมด 5 คู่ ทีมที่คว้าชัย 3 ใน 5 คู่ เป็นผู้ชนะ และแต่ละคู่ใช้ระบบแข่งขันชนะ 2 ใน 3 เซต ส่วนเรื่องไฟสนามก็ได้มาตรฐาน ทางผู้จัดได้เตรียมทุกอย่างไว้ดีมาก โดยเฉพาะสนาม และทีมไทยก็ได้รับการดูแลจากเจ้าหน้าที่เป็นอย่างดี ดร.ธนากร กล่าวว่า ทีมไทยรู้จักผู้เล่นของทีมนิวซีแลนด์และทราบถึงผลงานในระดับอาชีพที่ผ่านมา การพบกันในศึกเดวิสคัพครั้งนี้ เชื่อว่านักเทนนิสไทยที่ผ่านการเล่นเดวิสคัพมาแล้ว มีทั้งความมั่นใจ ความพร้อม อีกทั้งยังได้เห็นฟอร์มการเล่นของนักหวดนิวซีแลนด์มาบ้าง บางคนก็เคยแข่งขันกันมาแล้ว จึงเชื่อว่าทีมไทยจะมีโอกาสเพราะมาด้วยความหวัง ทั้งนี้ จากการประเมินคู่แข่งขัน ผู้เล่นของไทยไม่ได้เป็นรองทั้งในเรื่องฝีมือและประสบการณ์ อนึ่ง การแข่งขัน วันที่ 15 ก.ย. เริ่มแข่งขันเวลา 16.00 น. ตามเวลาท้องถิ่น (ตรงกับไทย เวลา 11.00 น.) และวันที่ 16 ก.ย. เริ่มแข่งขันเวลา 12.00 น. (ตรงกับไทย เวลา 07.00 น.)</p>
<!-- /wp:paragraph -->

<!-- wp:image {"id":39225,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/09/378555881_703817978447854_5202713157192228313_n-1024x682.jpg" alt="" class="wp-image-39225"/></figure>
<!-- /wp:image -->