<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":33}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:33px"><strong>"วลาดา"หวดสุดแกร่งเบิ้ลแชมป์ที่ไทย<br>โกย300แต้มโลกศึกแอลทีเอที-ไอทีเอฟ</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชนนานาชาติ เก็บคะแนนเยาวชนโลก ไอทีเอฟ เวิลด์ เทนนิส ทัวร์ จูเนียร์ส รายการใหญ่ "แอลทีเอที - ไอทีเอฟ จูเนียร์ส เจ300" ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 11 มี.ค. 2566 เป็นวันสุดท้าย โดย ดร.ทวีศักดิ์ ศิลกุล อุปนายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานมอบรางวัล
       ไฮไลท์ที่ประเภทหญิงเดี่ยว รอบชิงชนะเลิศ วลาดา มินเชวา นักหวดดาวรุ่งวัย 16 ปี เต็ง 8 และมือ 58 เยาวชนโลก เจ้าของแชมป์ที่ไทยสัปดาห์ก่อน โคจรมาลุ้นแชมป์อีกสัปดาห์ ลงสนามดวลนัดชิงชนะเลิศกับ อีเมอร์สัน โจนส์ ดาวรุ่งจากออสเตรเลีย วัย 14 ปี เต็ง 1 และมือ 29 เยาวชนโลก ผลปรากฎว่า วลาดา ยังคงแข็งแกร่ง ใช้เกมการเล่นที่หลากหลาย เก็บชัยชนะจากเต็ง 1 ของรายการ ได้ 2 เซตรวด 6-3 และ 7-6 ไทเบรก 7-4 คว้าแชมป์ไปครองได้สำเร็จ รับคะแนนสะสมอันดับเยาวชนโลกสูงถึง 300 คะแนน ส่วน อีเมอร์สัน ได้รับ 210 คะแนน
       อย่างไรก็ตาม จากชัยชนะครั้งนี้ ส่งผลให้ วลาดา คว้าแชมป์ 2 สัปดาห์ติด ซึ่งสนามที่แล้ว ได้จากศึก "แอลทีเอที - ไอทีเอฟ จูเนียร์ส แชมเปี้ยนชิพ เจ200" และเมื่อนับรวมทั้งหมด วลาดา ได้แชมป์ ไอทีเอฟ จูเนียร์ ไปแล้ว 5 ครั้ง นับจากครั้งแรก เมื่อปี ค.ศ.2021 ในขณะอายุ 14 ปี
       ด้านประเภทชายเดี่ยว ฮายาโตะ มัตสึโอกะ นักหวดหนุ่มญี่ปุ่น วัย 18 ปี มือวาง 3 และมือ 34 เยาวชนโลก ดับฝันที่จะได้ครองแชมป์ของ อเล็กซานเดอร์ ฟรูซิน่า นักเทนนิสจากสหรัฐฯ วัย 17 ปี มือวาง 5 และมือ 39 เยาวชนโลก ซึ่งสัปดาห์ก่อนได้รองแชมป์ หลังจากในรอบชิงชนะเลิศครั้งนี้ ฮายาโตะ สามารถเอาชนะ อเล็กซานเดอร์ ได้ 2 เซตรวด 6-4, 6-1 ได้แชมป์ไปครองพร้อมรับคะแนนสูงถึง 300 คะแนน นับเป็นแชมป์ ไอทีเอฟ จูเนียร์ รายการที่ 3 ของเจ้าตัว ขณะที่หนุ่มอเมริกัน ได้รับ 210 คะแนน ได้รองแชมป์ 2 สัปดาห์ติด</code></pre>
<!-- /wp:code -->

<!-- wp:image {"id":36332,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/03/FE0295A4-90CE-4BA1-A110-10454EE62E53-1024x683.jpeg" alt="" class="wp-image-36332"/></figure>
<!-- /wp:image -->