<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#8800a3"}}} -->
<p class="has-text-align-center has-vce-bg-color has-text-color has-background" style="background-color:#8800a3;font-size:22px"><strong>"พิณเพลง" ควงแร็กเกตทะลุตัดเชือก<br>ไอทีเอฟ เอเชีย โฟร์ทีนฯ 2023, ไฟนอลส์</strong></p>
<!-- /wp:paragraph -->

<!-- wp:code -->
<pre class="wp-block-code"><code>       ศึกลูกสักหลาดของนักหวดเยาวชน รายการ "ไอทีเอฟ เอเชีย โฟร์ทีน แอนด์ อันเดอร์ ดีเวลลอปเมนท์ แชมเปี้ยนชิพส์ 2023, ไฟนอลส์" สัปดาห์แรก ที่บูบันเนสชวาร์ รัฐโอฑิศา ประเทศอินเดีย เมื่อวันที่ 6 เม.ย.2566 ในรอบเมนดรอว์ ประเภทหญิงเดี่ยว "พิณเพลง" ณัฐรดา สกุลวงศ์ธนา นักหวดดาวรุ่งไทย มือวาง 6 ของรายการ ลงแข่งขันรอบก่อนรองชนะเลิศ และสามารถเอาชนะ เอวา โครีเชว่า จากคาซัคสถาน มือวาง 3 ของรายการ ได้ 2 เซตรวด 6-4, 6-2 "พิณเพลง" ฉลุยสู่รอบรองชนะเลิศ ไปพบกับ มายา ราจชวาราน เรวาธี นักหวดเจ้าถิ่น เต็ง 1 ของรายการ
       ด้าน "น้องอิ๊ก" ธฤตา หงษ์หยก นักเทนนิสดาวรุ่งไทยอีกราย มือวาง 5 ของรายการ สุดต้านความแข็งแกร่งของ โฮ จียุน นักหวดเกาหลีใต้ มือวาง 2 ของรายการ ในรอบก่อนรองชนะเลิศ ทำให้พ่ายไป 0-2 เซต 1-6, 3-6 ส่งผลให้ ธฤตา หล่นไปเล่นรอบจัดอันดับ 5-8 ซึ่งจะพบกับ เกวน เอมิลี่ คูร์เนียวาน จากอินโดนีเซีย
       ส่วนประเภทชายเดี่ยว รอบจัดอันดับ 17-24 "ริว" ริว โกฏิกุล ได้บายแมทช์แรก ลงหวดแมทช์ที่สอง ซึ่งเป็นรอบก่อนรองชนะเลิศของการจัดอันดับดังกล่าว ริว เอาชนะ พสินธุ วัธสลา รุกุนายะกา จากศรีลังกา 2-0 เซต 6-2, 6-0 ผ่านเข้ารอบรองชนะเลิศ ไปพบกับ ดซาริฟ ดซาควาน อาซิซุล จากมาเลเซีย ส่วน "ไพน์" ธรรม์ พันธราธร ได้บาย 2 นัดรวด ผ่านเข้ารอบรองชนะเลิศ โดยไม่ต้องออกแรง ซึ่งจะตัดเชือกกับ อาคิล อาดิบี ราฮิมาน จากมาเลเซีย
       ประเภทหญิงคู่ รอบก่อนรองชนะเลิศ ธฤตา กับ ณัฐรดา เป็นคู่มือวางอันดับ 2 ของรายการ แพ้ เอวา โครีเชว่า กับ เยอร์เคซาน ซานาทาเยว่า คู่นักหวดจากคาซัคสถาน 3-6, 6-7(2-7) 
       ขณะที่ประเภทชายคู่ รอบก่อนรองชนะเลิศ ริว และ ธรรม์ ชนะผ่าน ฮัมซ่า โรมัน และ อาบูบาการ์ ทัลฮา คู่เต็ง 3 ของรายการ จากปากีสถาน</code></pre>
<!-- /wp:code -->

<!-- wp:image {"id":36796,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/04/0F2C09BC-517C-424E-A4FD-91A0F3ED4298-1024x768.jpeg" alt="" class="wp-image-36796"/></figure>
<!-- /wp:image -->