<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#0013a3"}}} -->
<p class="has-text-align-center has-vce-bg-color has-text-color has-background" style="background-color:#0013a3;font-size:20px"><strong>ไทยเฉือนเม็กซิโกคว้าอันดับ 15 ของโลก<br>เทนนิส "จูเนียร์ บิลลี่ จีน คิง คัพ ปี 2022"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสชิงแชมป์โลก ประเภททีมหญิง รุ่นอายุไม่เกิน 16 ปี รายการ "จูเนียร์ บิลลี่ จีน คิง คัพ บาย บีเอ็นพี พารีบาส์ ไฟนอลส์ 2022" ที่คัดเอา 16 ทีมจากทั่วโลกมาแข่งขันในรอบสุดท้าย แข่งขันคอร์ตดิน ณ เมืองอันตัลยา ประเทศตุรเคีย เมื่อคืนวันที่ 6 พ.ย. 2565 เป็นการแข่งขันวันสุดท้าย
       ทีมไทย ที่ประกอบด้วย ลีเดียร์ พอดโกริชานี่ (ลูกครึ่งไทย-รัสเซีย), "แอ๊ตต้า" พิมพ์มาดา ทองคำ และ "ฟ้าใส" อัจฉราพร วรรณโพธิ์ ลงหวดแมทช์สุดท้าย ชิงอันดับ 15 ของโลก กับทีมเม็กซิโก
       คู่แรก เดี่ยวมือสอง พิมพ์มาดา สุดต้านฝีมือของ นิโคเล่ ซิฟูเอนเตส พ่ายไป 0-2 เซต 2-6 และ 1-6 ส่งผลให้ ทีมเม็กซิโก ขึ้นนำไทย 1-0 คู่ ทว่า ทีมไทยมาได้แต้มตีเสมอจากเดี่ยวมือหนึ่ง ลีเดียร์ ที่รวบรวมสมาธิและพยายามเค้นฟอร์มเก่งออกมาสู้ จนสามารถเอาชนะ คาโรลิน่า อลอนโซ่ ได้แบบขาดลอย 2-0 เซต 6-0 และ 6-1
       ประเภทคู่ ลีเดียร์ จับคู่กับ พิมพ์มาดา ลงสนามแข่งขัน โดยมี อัจฉราพร ให้กำลังใจข้างสนาม เนื่องจากเจ้าตัวยังมีอาการเจ็บข้อเท้า เหตุจากข้อเท้าพลิกในระหว่างการแข่งขันในแมทช์ก่อนหน้า และผลปรากฏว่า คู่ของไทย โชว์ฟอร์มการเล่นที่เข้าขา ช่วยกันหวดเอาชนะ คาโรลิน่า อลอนโซ่ และ นาตาเลีย ซูซ่า ซาลาซาร์ ได้ 2 เซตรวด 6-3 และ 6-4
       จากผลการแข่งขันดังกล่าว ทำให้ ทีมนักหวดลูกสักหลาดหญิงทีมชาติไทย รุ่นอายุไม่เกิน 16 ปี เอาชนะ ทีมเม็กซิโก ได้ 2-1 คู่ คว้าอันดับ 15 ของโลก ส่วนทีมเม็กซิโกได้อันดับ 16 ของโลก
       หลังการแข่งขัน นายเดวิด ฮักเกอร์ตี้ ประธานสหพันธ์เทนนิสนานาชาติ (ไอทีเอฟ) ได้ทักทายทีมเทนนิสไทย และพูดคุยกับ "โค้ชเอ็กซ์" นายพชรพล คำสมาน ผู้ฝึกสอนทีมชาติไทย ร่วมด้วยนักกีฬาทั้ง 3 คน และนายภาณุพงศ์ จุลพันธ์ นักวิทยาศาสตร์การกีฬาประจำทีมไทย</code></pre>
<!-- /wp:code -->

<!-- wp:image {"id":34716,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/11/1C232F9D-659A-451F-B31F-721312510C39-1024x768.jpeg" alt="" class="wp-image-34716"/></figure>
<!-- /wp:image -->