<!-- wp:paragraph {"align":"center","style":{"typography":{"fontSize":20},"color":{"background":"#d5d0c8"}}} -->
<p class="has-text-align-center has-background" style="background-color:#d5d0c8;font-size:20px"><strong>"พิชญาภา"ไร้พ่าย-ทะลุตัดเชือกเทนนิส เทนส์</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเด็กและเยาวชน เก็บคะแนนสะสมอันดับประเทศไทย (อันดับเทนนิสเทนส์) ระดับเกรด 2 รายการ "เทนนิส เทนส์ จูเนียร์ เซอร์กิต 2021" ครั้งที่ 6 จัดภายใต้มาตรการป้องกันการแพร่ระบาดของโรคโควิด-19 ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 11 ธ.ค. 2564 ในรุ่นอายุไม่เกิน 10 ปี ประเภทหญิงเดี่ยว รอบแบ่งกลุ่ม (กลุ่ม เอ และ บี) แข่งขันพบกันหมดในกลุ่ม คัดเอาอันดับ 1 และ 2 ของแต่ละกลุ่ม เข้าไปแข่งขันรอบรองชนะเลิศต่อไป</p>
<!-- /wp:paragraph -->

<!-- wp:paragraph -->
<p>คู่ที่น่าสนใจในกลุ่ม บี พิชญาภา สุวรรณฉวี นักหวดจาก กทม. มือวางอันดับ 2 ของรายการ โชว์ฟอร์มการหวดได้ดี คว้าชัยในรอบพบกันหมดได้ 3 นัดรวด มี 6 คะแนนเต็ม (นัดแรกชนะ ธษา เตียวสวาท จาก กทม. 4-2, นัดสองชนะผ่าน นาราชา งามวงศ์มาศ จาก กทม. และนัดสามชนะ ภิรญา กรุดอินทร์ จากนนทบุรี 4-1) พิชญาภา คว้าสิทธิ์ผ่านเข้าสู่รอบรองชนะเลิศ ซึ่งจะพบกับอินทิรา วัชรสินธุ์ จาก กทม. ส่วนคู่ตัดเชือกอีกคู่ ลัลน์ลลิน วโรทยานนท์ จาก กทม. พบ ภิรญา กรุดอินทร์ จากนนทบุรี</p>
<!-- /wp:paragraph -->

<!-- wp:paragraph -->
<p>ทางด้านรุ่นอายุไม่เกิน 10 ปี ประเภทชายเดี่ยว รอบแบ่งกลุ่ม (กลุ่ม เอ-จี) แข่งขันพบกันหมดในกลุ่ม เพื่อคัดเอาอันดับ 1 และ 2 ผ่านเข้ารอบสองต่อไป และในกลุ่ม เอฟ "ปอร์โต้" ภาสุร อุดมโชค ที่เคยได้แชมป์รุ่นอายุไม่เกิน 8 ปีไปแล้ว ลงเล่นในรุ่นอายุไม่เกิน 10 ปี คว้าชัยนัดแรกด้วยการเอาชนะ ภัทรชนน ธรรมสารสุนทร จาก กทม. 4-1 ทว่านัดที่สองพ่ายให้แก่ ไคโตะ โมริโมโตะ จากญี่ปุ่น 2-4 ทำให้ ภาสุร มีสถิติชนะ 1 แพ้ 1 มี 2 คะแนน แต่ก็เพียงพอที่จะผ่านเข้ารอบสอง เช่นเดียวกับ ไคโตะ ที่เข้ารอบเป็นอันดับ 1 หลังชนะ 2 นัดติด (นัดแรกชนะ ภาสุร 4-2 นัดสองชนะ ภัทรชนน ธรรมสารสุนทร 4-0)</p>
<!-- /wp:paragraph -->

<!-- wp:paragraph -->
<p>การแข่งขัน "เทนนิส เทนส์ จูเนียร์ เซอร์กิต 2021" ยังมีการแข่งขันอีกทั้งสิ้น 2 ครั้ง ซึ่งรวมรายการใหญ่อย่าง "เทนนิส เทนส์ จูเนียร์ เยาวชนชิงแชมป์ประเทศไทย" ประจำปี 2564 สำหรับนักกีฬาที่สนใจเข้าร่วมการแข่งขัน เข้าไปดูรายละเอียดและสมัครได้ที่ <a rel="noreferrer noopener" href="https://l.facebook.com/l.php?u=http%3A%2F%2Fwww.tour.ltat.org%2Ftennis-10s-calendar-2021.html%3Ffbclid%3DIwAR3KPJ_bqG6B__8Gg60KYJebnVvcipN8AIMr-3RDCCtzmfcGeR9F_UY9m8Q&amp;h=AT202XsXSFSVppzD3xmTxRN75dUJZ364OH9AOuoEHcePzyNYCN3ZMfGQKaGyCdJqhHuOWsXrYl9-4lwIDpKyTzMgehgkEwPDmKiOiE_s6I1yZh_HUqqwSpA8N6XteMttuubYwFCTxA&amp;__tn__=-UK-R&amp;c[0]=AT01yp7DpzDmhyxlyCo1RGTjB-D5Z5T8-4qVqJPZxFHVNF-ro4Sf4JmNVbhn8bERRcZR_5PFB5iqMhECZ4HiS2Ki8GEP5EYsZUqVknta6fs5Wn_dYJYjAqXxLvA8TubP-eZ7rpov8A33kS0dD_sTxs9r9oyqwkbkzWWpkzubsrZ7G4c" target="_blank">www.tour.ltat.org/tennis-10s-calendar-2021.html</a></p>
<!-- /wp:paragraph -->

<!-- wp:image {"id":30326,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/12/265554607_4826065834083013_6607726531631561107_n-1024x683.jpg" alt="" class="wp-image-30326"/></figure>
<!-- /wp:image -->