<!-- wp:paragraph {"align":"center","backgroundColor":"light-green-cyan"} -->
<p style="text-align:center" class="has-background has-light-green-cyan-background-color"><strong>“แทมมี่”ควงสาวดัตช์ลิ่วก่อนรองฯหวดอาชีพแคล-คอมพ์ฯ</strong></p>
<!-- /wp:paragraph -->

<!-- wp:paragraph -->
<p><br>การแข่งขันเทนนิสอาชีพหญิง สะสมคะแนนอันดับโลก ไอทีเอฟ เวิลด์ เทนนิส ทัวร์ รายการ "แคล-คอมพ์ แอนด์ เอ็กซ์วายแซดพริ้นติ้ง ไอทีเอฟ เวิลด์ เทนนิส ทัวร์ 2019 <a href="https://www.facebook.com/hashtag/25%E0%B9%80%E0%B8%84?source=feed_text&amp;epa=HASHTAG&amp;__xts__%5B0%5D=68.ARBQzQ3xND1sbGeYmuaoscEEMIt8AYE5hw9xPLRh1csrmlqErFdWUpwpaZgbx4nJaIZ47KxHEn3Ve9qd2xqv_rsdQvhv6KwXkJBsZZTjQSSmfnRQ3zKwzJNn7WwiYalDa23xy357nYssqyLMJUZ9j3-nOsWzsD7k4TDxj7EIMibT0mSV1G961-PbHpy1uH8N7unzvMS5HPjTX7GqXL1VswazKMkdNWTYL2m6Lec57uOmFGmPSafIzUV9BUZBMaCpOagTyNO1YwTRiG8aDg0QAGtrfe4U-8dPLEHNgH-TjmyuUR8NfsMyPi3moMmataNup7sYAE265xPbjEZWnDpDRPbHfAIh&amp;__tn__=%2ANK-R">#25เค</a> ดับเบิลยู1" ชิงเงินรางวัลรวม 25,000 ดอลลาร์สหรัฐ หรือประมาณ 750,000 บาท ที่เอสซีบี เซ็นเตอร์ คอร์ต ทรู อารีน่า หัวหิน จ.ประจวบคีรีขันธ์ เมื่อวันที่ 5 พฤศจิกายน 2562 รอบแรก ประเภทหญิงคู่ “แทมมี่” แทมมารีน ธนสุกาญจน์ นักเทนนิสขวัญใจชาวไทย อดีตมือ 19 ของโลก วัย 42 ปี ทีมชาติชุดซีเกมส์ ครั้งที่ 30 จับคู่กับ เลสเลย์ ปัตตินามา เคอร์โคฟ นักเทนนิสเนเธอร์แลนด์ ลงดวลแร็กเกตกับ ไดอาน่า มาร์ซินเควิก้า จากลัตเวีย กับ คามิลล่า ราคิโมว่า จากรัสเซีย คู่มือวางอันดับ 2 ของรายการ ปรากฏว่า แทมมี่ กับคู่หูชาวดัตช์อาศัยการประสานงานกันได้ดี โดย แทมมี่ จะเป็นตัวหลักในการดักเก็บแต้มหน้าเนต ขณะที่ เลสเลย์ นั้นจะใช้การสวนสโตรกท้ายคอร์ตที่เฉียบขาดโจมตีใส่คู่ต่อสู้ เซตแรกแม้จะเสียไป 1 เบรก แต่ก็เบรกคืนได้ 2 เกมก่อนชนะ 6-3 เซตสองเกมสูสีต้องยื้อถึงไทเบรกแต่ก็สามารถกลับมาเอาชนะได้อีก 7-6 ไทเบรก 8-6 ส่งผลให้ แทมมี่ กับ เลสเลย์ ชนะ 2-0 เซต 6-3, 7-6(6) กอดคอกันเข้ารอบก่อนรองชนะเลิศทันที<br>ขณะที่ “จูน” ณัฐนิดา หลวงแนม นักเทนนิสไทย วัย 32 ปี ที่จับคู่กับ ซาบิน่า ชาริโพว่า นักเทนนิสอุซเบกิสถาน สามารถผ่านเข้ารอบก่อนรองชนะเลิศได้สำเร็จเช่นกัน หลังทั้งคู่ช่วยกันเฉือนชนะคู่ไวลด์การ์ดสาวไทย ชมภู่ทิพย์ จันดาเขต กับ ณัฐพัชร์ ผิวบางรักษ์ ไปได้ 2-1 เซต ด้วยสกอร์ 6-7(4), 6-2 และ ซูเปอร์ไทเบรก 10-7 ใช้เวลาไปทั้งสิ้น 1 ชั่วโมง 46 นาที<br>ด้านประเภทหญิงเดี่ยว รอบคัดเลือก รอบสุดท้าย “ออมสิน” อัญชิสา ฉันทะ วัย 17 ปี มือ 629 ของโลก มือวาง 13 ของรอบคัดเลือก แพ้ จอร์เจีย อันเดรีย กราเชียน (โรมาเนีย) มือวาง 2 ของรอบคัดเลือก มือ 400 ของโลก 3-6, 4-6, “แนต” พัณณิน วัย 16 ปี มือ 985 ของโลก แพ้ โจแอนนา การ์แลนด์ (ไต้หวัน) วัย 18 ปี มือวาง 14 ของรอบคัดเลือก มือ 646 ของโลก 4-6, 4-6<br>หญิงคู่ รอบแรก ธมจันทร์ มอมขุนทด - วรรษชล สวัสดี ชนะ ปรารถนา จี. ธอมบาเร (อินเดีย)-อาบิเกล เตเร-อาปิซ่าห์ (ปาปัวนิวกินี) 2-6, 6-4, 10-7(ซูเปอร์ไทเบรก), พัชรินทร์ ชีพชาญเดช-พัณณิน โควาพิทักษ์เทศ แพ้ ฮารุนะ เอรากาว่า-โมยูกะ อุชิจิมะ(ญี่ปุ่น) 1-6, 7-6(4), 8-10 </p>
<!-- /wp:paragraph -->

<!-- wp:paragraph -->
<p>    สามารถติดตามภาพการแข่งขันเติมได้ที่: http://www.ltat.org/photos/ และ Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a></p>
<!-- /wp:paragraph -->

<!-- wp:image {"id":24274} -->
<figure class="wp-block-image"><img src="https://www.bucket.cloudaccess9.com/ltatorg/2019/11/75462367_2682999031723048_7482737811737542656_n.jpg" alt="" class="wp-image-24274"/></figure>
<!-- /wp:image -->