<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":20}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:20px"><strong>"ศิวณัฎฐ์" กอดคอ"ศุภวัฒน์"เข้าชิง<br>หวดเจโฟร์ "ไอทีเอฟ เวิลด์ จูเนียร์"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       สองนักหวดเยาวชนไทย "ปันปัน" ศิวณัฎฐ์ อุ้ยตยะกุล และ "น็อต" ศุภวัฒน์ แซ่อุ้ย ผ่านเข้าชิงชนะเลิศ ในการแข่งขันเทนนิสเยาวชนนานาชาติ เก็บคะแนนสะสมอันดับเยาวชนโลก เกรด 4 รายการ "ไอทีเอฟ เวิลด์ จูเนียร์" ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 23 มิ.ย.2565
       ประเภทชายคู่ รอบรองชนะเลิศ "ปันปัน" ศิวณัฎฐ์ อุ้ยตยะกุล และ "น็อต" ศุภวัฒน์ แซ่อุ้ย เป็นคู่มือวางอันดับ 2 ของรายการ ช่วยกันหวด จนสามารถเอาชนะ ชิอน อิตสึซากิ และ นัตสึกิ ยามาโมโตะ คู่นักหวดจากญี่ปุ่น ได้อย่างเด็ดขาด 2-0 เซต 6-1 และ 6-2
       ศิวณัฎฐ์ และ ศุภวัฒน์ ทะยานสู่รอบชิงชนะเลิศ ไปพบกับ ฮุง เค่อ เหา จากไต้หวัน และ นิคิล มุเคอร์จี จากอินเดีย ที่ตัดเชือกชนะ ปัญณ์ณวัชญ์ สุทธิสมบูรณ์ ของไทย และ คิม จูอัน จากเกาหลีใต้ 2-0 เซต 6-3 และ 6-3
       ทางด้าน ปูนทอง โกมลพิสุทธิ์ นักเทนนิสไทย อายุ 17 ปี มือวางอันดับ 5 ของรายการ มือ 376 เยาวชนโลก ยังทำผลงานได้ดี ในการแข่งขันประเภทชายเดี่ยว รอบก่อนรองชนะเลิศ เอาชนะ ยู มาเอดะ มือวางอันดับ 15 ของรายการ จากญี่ปุ่น 2-0 เซต 6-3 และ 6-2 ทำให้ ปูนทอง ฉลุยสู่รอบรองชนะเลิศไปพบกับ จ้าง เทียนฮุย จากจีน ที่ชนะ ฮวาง ดองฮยอน เต็ง 2 ของรายการ จากเกาหลีใต้ 2-0 เซต 6-4 และ 6-1
       สำหรับผลการแข่งขันของนักเทนนิสไทยรายอื่น หญิงเดี่ยว รอบก่อนรองชนะเลิศ ตปณีย์ บุญวัฒน์ แพ้ ยูโนะ คิตะฮาระ (มือวาง 6-ญี่ปุ่น) 7-5, 4-6 และ 2-6 ขณะที่ชายเดี่ยว รอบก่อนรองชนะเลิศ เปน จารุศร แพ้ ฮุง เค่อ เหา (ไต้หวัน) 3-6, 3-6
       ในส่วนผลการแข่งขันคู่อื่น ๆ ดูรายละเอียดเพิ่มเติมได้ที่ https://www.itftennis.com/en/tournament/j4-nonthaburi/tha/2022/j-g4-tha-02a-2022/order-of-play/</code></pre>
<!-- /wp:code -->

<!-- wp:image {"id":32546,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/06/46BF0F0B-364A-44EF-B254-F1BE1C89384B-740x1024.jpeg" alt="" class="wp-image-32546"/></figure>
<!-- /wp:image -->