<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#10a300"}}} -->
<p class="has-text-align-center has-vce-bg-color has-text-color has-background" style="background-color:#10a300;font-size:22px"><strong>ทีมยู-16ไทยดวลเปรูรอบจัดอันดับ 13-16 ศึกเดวิสคัพ จูเนียร์ส ไฟนอลส์</strong></p>
<!-- /wp:paragraph -->

<!-- wp:code -->
<pre class="wp-block-code"><code>   การแข่งขันเทนนิสชิงแชมป์โลก ประเภททีมชาย รุ่นอายุไม่เกิน 16 ปี รอบสุดท้ายของโลก รายการ "2023 เดวิสคัพ จูเนียร์ส ไฟนอลส์" ที่เมือง กอร์โดบา ประเทศสเปน เมื่อวันที่ 3 พฤศจิกายน ทีมไทย ประกอบด้วย "เปนเน่" เปน จารุศร, "อั่งเปา" ภพธรรม ศรีวงษ์, "วินเนอร์" ธีรภัทร ขันติวีรวัฒน์ โดยมี จ่าสิบเอก สหทัศน์ ศุภกิจ ผู้ฝึกสอน และ น.ส.ญาดา ศิริไชย เทรนเนอร์ ลงแข่งรอบจัดอันดับ 9-16 พบกับ "แชมป์เก่า" บราซิล
   สำหรับแมทช์นี้ ทีมไทยเป็นรองคู่แข่งอยู่เยอะ โดยเฉพาะความคุ้นเคย และ ความชำนาญในการเล่นบนสนามดิน แต่ทุกคนก็พยายามสู้กันอย่างเต็มที่ มีการปรับเกมเคลื่อนที่เข้าหาบอลได้ดีขึ้น และ มีโอกาสกดดันคู่ต่อสู้ได้มาก ทำให้เกมค่อนข้างสูสีในการแข่งทั้ง 3 คู่ โดยเฉพาะคู่ดวลระหว่างเดี่ยวมือ 1 "เปนเน่" เปน จารุศร ที่แม้จะได้รับบาดเจ็บจากการสไลด์เข้าบอลจนลื่นล้มมีแผลที่บริเวณข้อศอก และ ขาซ้าย แต่ก็ยื้อสู้ถึงซูเปอร์ไทเบรก
   สรุปการแข่งขันแมทช์นี้ ไทย แพ้ บราซิล 0-3 คู่ โดย เดี่ยวมือสอง "อั่งเปา" ภพธรรม ศรีวงษ์ มือ 1749 เยาวชนโลก แพ้ วิคเตอร์ ดา กุนญ่า ไวน์สกี้ ลิม่า มือ 733  เยาวชนโลก 4-6, 2-6, เดี่ยวมือ 1 "เปนเน่" เปน จารุศร มือ 564 เยาวชนโลก แพ้ เปโดร เดอ ลิม่า เปไรร่า ชาบลาญอตี้ มือ 437 เยาวชนโลก 7-5, 5-7,6-10, ประเภทคู่ ภพธรรม กับ "วินเนอร์" ธีรภัทร ขันติวีรวัฒน์ แพ้ วิคเตอร์ ดา กุนญ่า ไวน์สกี้ ลิม่า กับ ลูอิซ เฟลิเป โอลิเวียร่า ซิลวา มือ 614 เยาวชนโลก 5-7, 4-6
    ทีมเยาวชนไทย ยังเหลือภารกิจในการแข่งขันรอบจัดอันดับ 13-16 โดยจะพบกับ เปรู ซึ่งจะมีขึ้นในวันที่ 4 พฤศจิกายนนี้</code></pre>
<!-- /wp:code -->

<!-- wp:image {"id":40138,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/11/IMG_3724-1024x768.jpeg" alt="" class="wp-image-40138"/></figure>
<!-- /wp:image -->