<!-- wp:paragraph {"align":"center","style":{"typography":{"fontSize":20},"color":{"background":"#f1e0bc"}}} -->
<p class="has-text-align-center has-background" style="background-color:#f1e0bc;font-size:20px"><strong>ยู-12ไทยชาย-หญิงนัดกันคว้าชัยลิ่ว 8 ทีมศึกชิงแชมป์เอเชีย</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนชิงชนะเลิศแห่งเอเชีย รุ่นอายุไม่เกิน 12 ปี รายการ "เอทีเอฟ 12 แอนด์ อันเดอร์ ทีม คอทเพตทิชั่น 2014" ซึ่งแข่งบนสนามดิน ที่เมืองเชิมเกนต์ ประเทศคาซัคสถาน เมื่อวันที่ 18 ก.ย.67 ทีมเทนนิสเยาวชนไทยทั้งทีมชายและทีมหญิงลงสนามแข่งนัดที่สองของรอบพบกันหมดในกลุ่ม เพื่อชิงพื้นที่ในการเข้ารอบน็อคเอาต์ 8 ทีมสุดท้าย สำหรับทีมชาย ไทย อยู่กลุ่ม ดี นัดแรก แพ้ ปากีสถาน 1-2 คู่ โดยนัดที่สองเจอ ซาอุดิอารเบีย ที่แพ้ ปากีสถานมาเช่นกัน ซึ่งแมทช์นี้ทีมชนะจะคว้าตั๋วเข้ารอบ 8 ทีมในฐานะทีมที่สองของกลุ่มทันที</p>
<!-- /wp:paragraph -->

<!-- wp:paragraph -->
<p>ผลการแข่งขันปรากฎว่า ทีมไทย สามารถเอาชนะ ซาอุดิอารเบีย ได้สำเร็จ 2-1 คู่ โดยผลมีดังนี้ ปัณณพรรธน์ นิ่มนวลกุล ชนะ อัลยาส อัล กาฟี่ 6-0, 6-2, ฌาน เลาอมรพาณิชย์ แพ้ ฮัมซ่า อัลมันซูรี่ 1-6, 7-6(5) และ 4-6 และประเภทคู่ ปัณณพรรธน์ กับ ขุน หวั่งหลี ชนะ ฮัมซ่า อัลมันซูรี่ กับ เอนาส อัล ซารานี่ 6-4, 6-2 ด้านประเภททีมหญิงไทย ไม่น้อยหน้า เมื่อลงแข่งนัดที่สองของ กลุ่ม บี กับ อุซเบกิสถาน ที่นัดแรกแพ้ เกาหลีใต้ มาเช่นกัน โดยผลปรากฎว่า ทีมไทย สามารถเอาชนะได้สำเร็จ 2-1 คู่ คว้าอันดับ 2 ของกลุ่ม เข้ารอบ 8 ทีมสุดท้ายได้สำเร็จ</p>
<!-- /wp:paragraph -->

<!-- wp:paragraph -->
<p>ส่วนผลแข่ง อัญวีณ์ ไพศาลภาณุวงศ์ แพ้ มาการิต้า คูซาโนว่า 6-2, 4-6, 5-7, พลอยเพชร ด้วงเขียว ชนะ ซาลาต้า นิซาเมียว่า 6-1, 6-1 และ ประเภทคู่ อัญวีณ์ กับ พลอยเพชร ชนะ มาการิต้า กับ ซาลาต้า 6-3, 6-1 ขณะที่ผลการจับสลากประกบคู่ รอบ 8 ทีมสุดท้าย ทีมชาย ไทย จะต้องเจอกับ เกาหลีใต้ ส่วน ทีมหญิง ไทย จะต้องเจอเจ้าภาพ คาซัคสถาน ด้านผลการประกบคู่ คู่อื่นๆ มีดังนี้ ทีมชาย จีน พบ อินเดีย, ปากีสถาน พบ อินโดนีเซีย, คาซัคสถานพบ ไต้หวัน, ทีมหญิง ไต้หวัน พบ อินโดนีเซีย, จีน พบ อินเดีย และ ฟิลิปินส์ พบ เกาหลีใต้</p>
<!-- /wp:paragraph -->

<!-- wp:image {"id":45632,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/09/460134569_942710024558647_2168484098735635722_n-1024x577.jpg" alt="" class="wp-image-45632"/></figure>
<!-- /wp:image -->