<!-- wp:paragraph {"align":"center","style":{"typography":{"fontSize":20},"color":{"background":"#b6cad3"}}} -->
<p class="has-text-align-center has-background" style="background-color:#b6cad3;font-size:20px"><strong>"ปัญณ์ณวัชญ์-แพรวา"ผงาดแชมป์รุ่นใหญ่ปิดฉากหวด "PTT - NSDF" มาสเตอร์ปี 65</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชน รายการ "PTT - NSDF ลอนเทนนิสพัฒนาฝีมือ" ที่คัดเอาสุดยอดนักหวดเข้ามาแข่งขันในรอบมาสเตอร์ ประจำปี 2565 ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 22 ธ.ค. ที่ผ่านมา เป็นวันสุดท้าย โดย นายวิเชษฐ์ ทีปกากร อุปนายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานมอบรางวัล ร่วมด้วย นายธานี แสนยาอุโฆษ และพันเอก วัฒนา จันทร์ไพจิตต์ กรรมการอำนวยการสมาคมกีฬาลอนเทนนิสฯ</p>
<!-- /wp:paragraph -->

<!-- wp:paragraph -->
<p>ประเภทชายเดี่ยว รุ่นอายุไม่เกิน 18 ปี รอบชิงชนะเลิศ "ธัญญ์" ปัญณ์ณวัชญ์ สุทธิสมบูรณ์ นักเทนนิสจากลำปาง อายุ 16 ปี มืออันดับ 7 ของไทย ต้องออกแรงหวดถึง 3 เซต ก่อนเฉือนชนะ "ฟารุก" ทินภัทร เทียนธวัช นักเทนนิสจากกระบี่ อายุ 17 ปี มืออันดับ 3 ของไทย 2-1 เซต 6-2, 3-6 และ 6-3 ผงาดคว้าแชมป์รุ่นใหญ่ของรายการนี้ไปครอง <br>ด้านหญิงเดี่ยว รุ่นอายุไม่เกิน 18 ปี รอบชิงชนะเลิศ "แพร" แพรวา จงจิตร นักเทนนิสจากสงขลา อายุ 18 ปี โชว์ฟอร์มมืออันดับ 1 ของไทย เก็บชัยเซตแรกจาก "เกศ" เกศรินทร์ อุ่นศิริ นักเทนนิสกรุงเทพฯ อายุ 18 ปี มืออันดับ 15 ของไทย ได้สำเร็จ ด้วยสกอร์ 6-2 ทว่าก่อนเปิดฉากดวลต่อในเซตสอง เกศรินทร์ ได้แจ้งขอถอนตัวออกจากการแข่งขัน เนื่องจากมีอาการเจ็บที่ข้อเท้าซ้าย ส่งผลให้ แพรวา เอาชนะด้วยสกอร์ 6-2 Retd. ได้แชมป์ไปครอง</p>
<!-- /wp:paragraph -->

<!-- wp:paragraph -->
<p>สรุปผลการแข่งขัน รุ่นอายุไม่เกิน 10 ปี ชายเดี่ยว รอบรองชนะเลิศ ก้องภพ แซ่ลิ้ม (นครปฐม) ชนะ วริษฐ์ เลิศสินธพานนท์ (กทม.) 4-2, 0-4 และซูเปอร์ไทเบรก 10-7 ปัณณพรรธน์ นิ่มนวลกุล (กทม.) ชนะ ณัทกร ศิลปรัตน์ (สุพรรณบุรี) 4-2, 4-0 และรอบชิงชนะเลิศ ปัณณพรรธน์ ชนะ ก้องภพ 4-0, 4-1 หญิงเดี่ยว รอบรองชนะเลิศ จิโฮะ ชิราอิ (ภูเก็ต) ชนะ ลัลน์ลลิน วโรทยานนท์ (กทม.) 4-2, 4-2 ศรุดา สุดตา (กทม.) ชนะ ณิชากร บุญวิริยะ (สงขลา) 4-1, 4-1 และรอบชิงชนะเลิศ จิโฮะ ชิราอิ ชนะ ศรุดา 4-0, 5-4(4)</p>
<!-- /wp:paragraph -->

<!-- wp:paragraph -->
<p>รุ่นอายุไม่เกิน 14 ปี ชายเดี่ยว รอบรองชนะเลิศ กานต์ธัช สุรฤทธิ์โยธิน (ชลบุรี) ชนะ ภูดิถ ปภัสร์สิริกุล (นครราชสีมา) 6-4, 6-1 พชร ทวีกุล (กทม.) ชนะ ริว โกฏิกุล (กทม.) 6-4, 7-5 และรอบชิงชนะเลิศ กานต์ธัช ชนะ พชร 6-0, 6-2<br>หญิงเดี่ยว รอบรองชนะเลิศ ริโอะ ฮิกาชิ (กทม.) ชนะ ปารมี ทัดแก้ว (ยะลา) 0-6, 6-1 และซูเปอร์ไทเบรก 10-5 จิณห์นิภา ตราชูวณิช (เพชรบุรี) ชนะ พิชญาภัค ศรีมุกข์ (สมุทรสาคร) 5-7, 6-2 และซูเปอร์ไทเบรก 10-4 ส่วนรอบชิงชนะเลิศ จิณห์นิภา ชนะ ริโอะ 1-6, 6-4 และ 7-5</p>
<!-- /wp:paragraph -->

<!-- wp:paragraph -->
<p>รุ่นอายุไม่เกิน 18 ปี ชายเดี่ยว รอบรองชนะเลิศ ปัญณ์ณวัชญ์ สุทธิสมบูรณ์ (ลำปาง) ชนะ ณภัทร ฮวดเจริญ (นนทบุรี) 6-1, 6-2 ทินภัทร เทียนธวัช (กระบี่) ชนะ นฤบดี บุญวัฒน์ (นนทบุรี) 7-6(5), 6-2 และรอบชิงชนะเลิศ ปัญณ์ณวัชญ์ ชนะ ทินภัทร 6-2, 3-6 และ 6-3 <br>หญิงเดี่ยว รอบรองชนะเลิศ เกศรินทร์ อุ่นศิริ (กทม.) ชนะ ภัทราภา อรชุนะกะ (กทม.) 6-3, 6-3 แพรวา จงจิตร (สงขลา) ชนะ โซเฟีย สตรูโพเวตส์ (รัสเซีย) 6-0, 6-2 และรอบชิงชนะเลิศ แพรวา ชนะ เกศรินทร์ 6-2Retd. (เจ็บข้อเท้าซ้าย)</p>
<!-- /wp:paragraph -->

<!-- wp:image {"id":35433,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/12/321549412_894043998395834_7104040253503775949_n-1024x731.jpg" alt="" class="wp-image-35433"/></figure>
<!-- /wp:image -->