<!-- wp:paragraph {"align":"center","style":{"typography":{"fontSize":20},"color":{"background":"#bed6e0"}}} -->
<p class="has-text-align-center has-background" style="background-color:#bed6e0;font-size:20px"><strong>"ดนัย" ยังแจ๋ว! ปราบเต็งหนึ่งราบคาบผงาดคว้าแชมป์ไอทีเอฟเวิลด์เทนนิสฯ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ รุ่นอายุไม่ต่ำกว่า 35 - 75 ปี ไอทีเอฟ เวิลด์ เทนนิส มาสเตอร์ส ทัวร์ MT400 Pattaya รายการ Greta Sport Club Master #3 ซึ่งจัดที่สนามเทนนิส เกรต้า สปอร์ต คลับ อำเภอสัตหีบ จังหวัดชลบุรี ระหว่างวันที่ 9-14 พ.ย. 2567 และเมื่อวันที่ 13 พ.ย. ที่ผ่านมา เป็นการแข่งขันรอบสำคัญ มีพิธีมอบรางวัล โดยได้รับเกียรติจาก มร.เรอโนด์ กาซิลแลค ประธานที่ปรึกษาด้านการกีฬา เกรต้า สปอร์ต คลับ เป็นประธานมอบรางวัลแก่นักกีฬา ไฮไลท์ที่การแข่งขัน รุ่นอายุไม่ต่ำกว่า 35 ปี ร.ต.อ.ดนัย อุดมโชค หรือ "ปิ๊ก" อดีตทีมชาติไทย วัย 43 ปี ที่สร้างชื่อเสียงให้ประเทศไทยมาหลายสมัย และยังเคยเป็นมืออันดับ 77 ของโลก ได้เข้าร่วมการแข่งขัน และผ่านเข้าถึงรอบชิงชนะเลิศได้สำเร็จ</p>
<!-- /wp:paragraph -->

<!-- wp:paragraph -->
<p>"ผู้กองปิ๊ก" ปัจจุบันเป็นมืออันดับ 267 ไอทีเอฟ แร้งกิ้ง ของรุ่นอายุมากกว่า 35 ปี ชิงแชมป์ประเภทชายเดี่ยวกับ จิติน บิชนอย นักเทนนิสชาวอินเดีย วัย 38 ปี มืออันดับ 44 ไอทีเอฟ แร้งกิ้งของรุ่นเดียวกัน และยังเป็นมือวางอันดับ 1 ของรายการอีกด้วย และผลการแข่งขัน ปรากฏว่า ร.ต.อ.ดนัย เล่นได้อย่างยอดเยี่ยม ปราบมืออันดับโลกสูงกว่า โดยไม่เสียแม้แต่เกมเดียว เอาชนะได้ 6-0 และ 6-0 ขึ้นแท่นแชมป์ทันที ด้านไฮไลท์ประเภทชายคู่ รุ่นอายุไม่ต่ำกว่า 40 ปี รอบชิงชนะเลิศ พล.ต.ท.จิรภพ ภูริเดช ผู้บัญชาการตำรวจสอบสวนกลาง จับคู่กับ ร.ต.อ.ดนัย เป็นคู่มือวางอันดับ 1 ของรายการ ลงแข่งขันรอบชิงชนะเลิศ และช่วยกันหวดเอาชนะ พล.ต.ต.อธิป พงษ์ศิวาภัย และ พ.ต.ต.อรรถพล ฤทธิวัฒนะพงศ์ 2-0 เซต 6-1 และ 6-1</p>
<!-- /wp:paragraph -->

<!-- wp:paragraph -->
<p>นอกจากนี้ยังมีผลการแข่งขันของนักเทนนิสไทย ในรุ่นอายุไม่ต่ำกว่า 65 ปี ชายเดี่ยว รอบรองชนะเลิศ "พี่นิ่ม" นายศักดิ์ชัย โควาพิทักษ์เทศ มือวางอันดับ 1 ของรายการ โชว์ความเก๋าหวดเอาชนะ ฟรองซัวส์ เดอ เมซงเซลล์ มือวางอันดับ 3 จากฝรั่งเศส 2-0 เซต ด้วยสกอร์ 6-0 และ 6-2 ผ่านเข้าไปชิงชนะเลิศกับ เดวิด เอคลีย์ จากสหรัฐ ที่เฉือนชนะ ไพโรจน์ ชั้นเสวิกุล จากไทยเช่นกัน 2-1 เซต 3-6, 6-2 และ 6-2 จากนั้น นายศักดิ์ชัย ได้จับคู่กับ นายศิริวัฒน์ เชิดเกียรติพล เป็นคู่มือวางอันดับ 2 ของรายการ ลงแข่งขันรอบชิงชนะเลิศ ประเภทชายคู่ รุ่นอายุไม่ต่ำกว่า 65 ปี พบกับ เดวิด เอคลีย์ จากสหรัฐฯ และ ฮาคาน กุสตาฟส์สัน จากสวีเดน คู่มือวางอันดับ 1 ของรายการ ผลปรากฏว่า คู่ของนายศักดิ์ชัย เอาชนะได้ 2 เซตรวด 6-2, 6-2 ได้แชมป์ไปครอง</p>
<!-- /wp:paragraph -->

<!-- wp:paragraph -->
<p>ขณะที่ประเภทหญิงเดี่ยว รุ่นอายุไม่ต่ำกว่า 40 ปี แข่งขันแบบพบกันหมด และเมื่อวันที่ 13 พ.ย. เป็นแมทช์สุดท้าย ผลปรากฏว่า สมฤทธิ์ ผลวิสุทธิ์ นักเทนนิสชาวไทย เรียกฟอร์มเก่งออกมาหวดเอาชนะ เม ฮา ไอริส ยิป จากฮ่องกง ได้ 2-0 เซต 6-1 และ 6-1 ส่งผลให้ สมฤทธิ์ มีผลงานชนะ 2 แมทช์ติดต่อกัน คว้าแชมป์ไปครองทันที</p>
<!-- /wp:paragraph -->

<!-- wp:image {"id":46638,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/11/466856464_985505026945813_2438905400098659096_n-768x1024.jpg" alt="" class="wp-image-46638"/></figure>
<!-- /wp:image -->