<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>คู่แข่งถอนหวด "ธนเพชร" ทะลุตัดเชือก<br>เทนนิส "แคล-คอมพ์" ไอทีเอฟ ที่หัวหิน</strong></p>
<!-- /wp:paragraph -->

<!-- wp:paragraph -->
<p><a></a> ความเคลื่อนไหวการแข่งขันเทนนิสนานาชาติ ไอทีเอฟ เวิลด์ เทนนิส ทัวร์ รายการ แคล-คอมพ์ แอนด์ ซีซีเอยู อินดัสตรี 4.0 ไอทีเอฟ เวิลด์ เทนนิส ทัวร์ 2025 ซึ่งจัดต่อเนื่องเป็นสัปดาห์ที่ 2 (เอ็ม15 หัวหิน) ชิงเงินรางวัลรวม 15,000 ดอลลาร์สหรัฐ หรือประมาณ 516,000 บาท ที่อารีน่า หัวหิน จ.ประจวบคีรีขันธ์ ล่าสุด เมื่อวันที่ 31 ต.ค. 2568 มีนักเทนนิสไทยผ่านเข้ารอบ</p>
<!-- /wp:paragraph -->

<!-- wp:paragraph -->
<p>ประเภทชายเดี่ยว รอบก่อนรองชนะเลิศ "โอเว่น" ธนเพชร ฉันทะ นักหวดหนุ่มเจ้าถิ่น ชาวประจวบคีรีขันธ์ มือ 904 ของโลก และมือวางอันดับ 8 ของรายการ มีโปรแกรมแข่งขันกับ ศศิกุมาร์ มุกุนด์ นักหวดชาวอินเดีย มือ 452 ของโลก และมือวางอันดับ 1 ของรายการ</p>
<!-- /wp:paragraph -->

<!-- wp:paragraph -->
<p>แต่ก่อนที่การแข่งขันจะเริ่มขึ้น ปรากฏว่า ศศิกุมาร์ มุกุนด์ ได้แจ้งต่อ ผู้ตัดสินชี้ขาดจากสหพันธ์เทนนิสนานาชาติ (ไอทีเอฟ) เพื่อขอถอนตัวออกจากการแข่งขัน เนื่องจากเจ็บเข่าซ้าย ส่งผลให้ ธนเพชร ได้ชนะผ่าน และก้าวสู่รอบรองชนะเลิศทันที โดยไม่ต้องออกแรงหวด</p>
<!-- /wp:paragraph -->

<!-- wp:paragraph -->
<p>ธนเพชร จะตัดเชือกกับ อิกอร์ มาร์คอนเดส มือวาง 3 จากบราซิล มือ 613 ของโลก ที่ในรอบก่อนรองชนะเลิศ เอาชนะ ชินจิ ฮาซาวะ มือวาง 6 จากญี่ปุ่น มือ 832 ของโลก 2-0 เซต ด้วยสกอร์ 6-1, 6-3</p>
<!-- /wp:paragraph -->

<!-- wp:paragraph -->
<p>ทางด้านศึกชายเดี่ยว รอบก่อนรองชนะเลิศอีกคู่ มาร์คุส มาลาซแชค-วูยือ นักเทนนิสจากไทย ซึ่งเป็นลูกครึ่งไทย-เยอรมัน มือ 1067 ของโลก พบกับ มูฮัมหมัด ริฟกี ฟิเตรียดี้ มือวาง 7 จากอินโดนีเซีย มือ 846 ของโลก</p>
<!-- /wp:paragraph -->

<!-- wp:paragraph -->
<p>เซตแรก มาร์คุส พ่ายไป 2-6 และในเซตสอง มาร์คุส ซึ่งเป็นฝ่ายนำอยู่ 5-4 ต้องการอีกเพียงเกมเดียวเพื่อตีเสมอ ทว่า ในเกมที่ 10 มีฝนตกลงมา จนต้องหยุดเกมไว้ก่อน และเมื่อกลับมาแข่งขันกันต่อในช่วงกลางคืน ปรากฏว่า มาร์คุส สุดต้านความเหนียวของ มูฮัมหมัด ริฟกี ฟิเตรียดี้ พ่ายไป 0-2 เซต 2-6 และ 5-7</p>
<!-- /wp:paragraph -->

<!-- wp:paragraph -->
<p>มาร์คุส ตกรอบก่อนรองชนะเลิศ ได้รับเงินรางวัล 438 ดอลลาร์สหรัฐ หรือประมาณ 15,084 บาท และคะแนนสะสมอันดับโลก 2 คะแนน ในขณะที่หนุ่มอินโดนีเซียผ่านเข้ารอบรองชนะเลิศต่อไป</p>
<!-- /wp:paragraph -->

<!-- wp:paragraph -->
<p>ประเภทชายคู่ รอบรองชนะเลิศ "แซค" ฐานทัพ สุขสำราญ นักหวดหนุ่มไทย และ ซาย คาร์ทีก เรดดี้ กันตา หนุ่มอินเดีย ซึ่งเป็นคู่มือวางอันดับ 2 ของรายการ สุดต้านฟอร์มการเล่นที่เข้าขาของ อิกอร์ มาร์คอนเดส จากบราซิล และ ซี่ ฟู่ หว่อง จากฮ่องกง ซึ่งเป็นคู่มือวางอันดับ 4 ของรายการ ส่งผลให้ คู่ของฐานทัพ พ่ายไป 0-2 เซต ด้วยสกอร์ 3-6 และ 3-6</p>
<!-- /wp:paragraph -->

<!-- wp:paragraph -->
<p>คู่ของ ฐานทัพ หยุดผลงานไว้ที่รอบรองชนะเลิศ ได้รับเงินรางวัลไปแบ่งกัน 324 ดอลลาร์สหรัฐ หรือประมาณ 11,158 บาท และคะแนนสะสมอันดับโลก คนละ 4 คะแนน ขณะที่ อิกอร์ มาร์คอนเดส กับ ซี่ ฟู่ หว่อง ผ่านเข้ารอบชิงชนะเลิศต่อไป</p>
<!-- /wp:paragraph -->

<!-- wp:image {"id":52964,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/11/573344959_1261854959310817_2302518871272596958_n-1024x683.jpg" alt="" class="wp-image-52964"/></figure>
<!-- /wp:image -->