<!-- wp:paragraph {"align":"center","style":{"typography":{"fontSize":20},"color":{"background":"#d6ecec"}}} -->
<p class="has-text-align-center has-background" style="background-color:#d6ecec;font-size:20px"><strong>คู่นักหวดหญิงไทยโคจรชิงกันเอง<br>การันตี "แชมป์ไอทีเอฟ" ในบ้าน</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพนานาชาติ ไอทีเอฟ เวิลด์ เทนนิส ทัวร์ 2022 เก็บคะแนนสะสมอันดับโลก "ไทยแลนด์-ไอทีเอฟ เทนนิส ทัวร์" ครั้งที่ 4 (รายการชาย-หญิง) ชิงเงินรางวัลรวม รายการละ 15,000 ดอลลาร์สหรัฐ หรือประมาณ 520,500 บาท (รวม 30,000 ดอลลาร์สหรัฐ หรือประมาณ 1,041,000 บาท) ที่สนามกีฬาเทนนิส อบจ.เชียงราย เมื่อวันที่ 24 มิ.ย.2565 ในประเภทเดี่ยว เป็นรอบก่อนรองชนะเลิศ
       ประเภทหญิงเดี่ยว "ออมสิน" อัญชิสา ฉันทะ นักหวดทีมชาติไทยวัย 19 ปี มือ 733 ของโลก เจ้าของ 2 เหรียญทอง 1 เหรียญเงิน กีฬาซีเกมส์ ครั้งที่ 31 โชว์ฟอร์มเต็งสองของรายการ ไล่ต้อนเอาชนะ อันริ นากาตะ นักหวดญี่ปุ่น วัย 22 ปี มือ 1387 ของโลก ได้ 2 เซตรวด 6-2 และ 6-1 ใช้เวลาแข่งขันไป 1 ชั่วโมง 1 นาที พาตัวเองทะยานสู่รอบรองชนะเลิศไปพบกับ "แต้ว" ทรรศพร นาคหล่อ สาวไทยวัย 20 ปี ที่เข้ามาจากรอบคัดเลือกและในรอบก่อนรองฯ เอาชนะ ศุภาพิชญ์ เกือรัมย์ 2-0 เซต 6-1 และ 6-3
       ทั้งนี้ จากโปรแกรมการแข่งขันที่จะพบกันในรอบตัดเชือกระหว่าง "ออมสิน" อัญชิสา กับ "แต้ว" ทรรศพร ในวันที่ 25 มิ.ย.2565 เป็นการการันตีว่าจะมีนักเทนนิสหญิงของไทยผ่านเข้าสู่รอบชิงชนะเลิศแน่นอน
       ทางด้านชายเดี่ยว "สอง" ยุทธนา เจริญผล นักเทนนิสทีมชาติไทยชุดเหรียญทองทีมชาย ในศึกซีเกมส์ ครั้งที่ 31 และมือ 1218 ของโลก ฉลุยสู่รอบรองชนะเลิศ หลังจากเอาชนะ ซุน ฟาจิง นักหวดจีน มือวางอันดับ 6 ของรายการ และมือ 610 ของโลก ด้วยสกอร์ 6-3, 1-0Ret. เนื่องจาก ซุน ฟาจิง มีอาการเจ็บหลัง ส่งให้ ยุทธนา เข้าไปตัดเชือกกับ บู ยุนเชาเกต เต็ง 3 จากจีน ที่ชนะ มาโกโตะ โอชิ เต็ง 5 จากญี่ปุ่น 6-1 และ 6-4
        ขณะที่ประเภทหญิงคู่ รอบรองชนะเลิศ อัญชิสา ฉันทะ และ พัชรินทร์ ชีพชาญเดช (คู่มือวาง 3) ชนะ อันริ นากาตะ และ รามุ อุเอดะ จากญี่ปุ่น (คู่มือวาง 2) 2-1 เซต 3-6, 6-3 และซูเปอร์ไทเบรก 10-7 ส่งให้ อัญชิสา และ พัชรินทร์ ทะยานสู่รอบชิงชนะเลิศ ไปพบกับ ชมภู่ทิพย์ จันดาเขต และ ธมจันทร์ มอมขุนทด (คู่มือวาง 4) ที่เฉือนชนะ อัชมิธ่า เอชวารามูร์ตี จากอินเดีย และ ซุน ฟาง หญิง จากจีน (คู่มือวาง 1) 6-3, 5-7 และซูเปอร์ไทเบรก 10-8
       ประเภทชายคู่ รอบรองชนะเลิศ ปรัชญา อิสโร และ ฐานทัพ สุขสำราญ ชนะ ซุน ฟาจิง และ บู ยุนเชาเกต คู่มือวาง 1 ของรายการ จากจีน 2-0 เซต 7-6(8) และ 7-6(4) ผ่านเข้าไปชิงชนะเลิศได้เช่นกัน
       ในส่วนผลการแข่งขันของนักเทนนิสไทยรายอื่น ชายเดี่ยว รอบก่อนรองชนะเลิศ จิรัฏฐ์ นวสิริสมบูรณ์ แพ้ เจีย ชุย (จีน) 3-6, 6-1 และ 3-6 กษิดิศ สำเร็จ (มือวาง 7) แพ้ รูบิน สตาตัม (มือวาง 4-นิวซีแลนด์) 0-2Ret. (มีอาการป่วย)</code></pre>
<!-- /wp:code -->

<!-- wp:image {"id":32570,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/06/C170186B-0ECC-41A5-AFF8-1CFE2F45999F-1024x683.jpeg" alt="" class="wp-image-32570"/></figure>
<!-- /wp:image -->