<!-- wp:paragraph {"align":"center","style":{"color":{"background":"#e2d5be"}}} -->
<p class="has-text-align-center has-background" style="background-color:#e2d5be"><strong>เทนนิสไทยแลนด์สนาม 2 ชิงกว่าครึ่งล้านคึกคักดาวเด่นร่วมหวด - "พลบรุ่ง-ณิชาต์" ลิ่วเมนดรอว์</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิส รายการ ไทยแลนด์ แชมป์เปี้ยนชิพ ประจำปี 2568 เข้าสู่สนามที่ 2 ชิงเงินรางวัลรวม 600,000 บาท เมื่อวันที่ 17 ก.พ. ที่ผ่านมา ณ ศูนย์พัฒนากีฬาเทนนิสแห่งชาติ สมาคมกีฬาลอนเทนนิสแห่งประเทศไทยฯ เมืองทองธานี โดยสัปดาห์นี้ ได้รับความสนใจจากนักเทนนิสระดับแถวหน้าของประเทศเข้าร่วมเพิ่ม อาทิ "รวงข้าว" ลัลนา ธาราฤดี และ "เอิร์ธ" เพียงธาร ผลิพืช สองนักเทนนิสหญิง มาร่วมสร้างสีสันให้การแข่งขันเข้มข้นยิ่งขึ้น ในส่วนการชิงชัยวันแรกเป็นรอบคัดเลือก ซึ่งจะคัดเอาชาย 8 คน และหญิง 8 คน เข้าสู่รอบเมนดรอว์ สำหรับไฮไลท์อยู่ที่ประเภทหญิงเดี่ยว รอบคัดเลือก รอบสุดท้าย "ไอซ์" พลบรุ่ง ผลิพืช จาก กทม. พบกับ หนึ่งนรี กุลเรือง จากปทุมธานี มือวางอันดับ 5 ของรอบคัดเลือก ผลปรากฏว่า พลบรุ่ง เล่นได้ยอดเยี่ยม เอาชนะได้อย่างขาดลอย 6-0 และ 6-1 คว้าโควตาเข้าสู่รอบเมนดรอว์ทันที</p>
<!-- /wp:paragraph -->

<!-- wp:paragraph -->
<p>สำหรับ พลบรุ่ง ผลิพืช นั้น เคยแข่งขันเทนนิสอาชีพ มีอันดับอยู่ที่ 734 ของโลก เมื่อปี 2016 ก่อนจะหยุดแข่งขัน เพื่อทุ่มเทให้กับการศึกษาต่อที่ประเทศสหรัฐอเมริกา และเป็นน้องสาวของ เพียงธาร ผลิพืช มือคู่ 123 ของโลกในปัจจุบัน นอกจากนี้ ยังมีสีสันจากการกลับมาลงสนามแข่งขันอีกครั้งของ "อีฟ" ณิชาต์ เลิศพิทักษ์สินชัย สาวสวยแห่งวงการเทนนิสเมืองไทย อดีตทีมชาติหลายสมัย จาก กทม. ลงหวดรอบคัดเลือก รอบสุดท้าย ใช้ชั้นเชิงและประสบการณ์ เอาชนะ สุกฤตา สุขแก้ว จากพัทลุง 2-0 เซต 6-0, 6-1 ณิชาต์ คว้าสิทธิเข้ารอบเมนดรอว์ต่อไป</p>
<!-- /wp:paragraph -->

<!-- wp:paragraph -->
<p>ทางด้านประเภทชายเดี่ยว รอบแรก (สาย 128 คน) วีรวัฒน์ ขันติวีรวัฒน์ นักเทนนิสหนุ่มขอนแก่น เสียไปเพียงเกมเดียวให้แก่ ชิตนภ ศิวบวรวิช จากขอนแก่น ก่อนเอาชนะได้แบบสบายมือ 2-0 เซต 6-1 และ 6-0 วีรวัฒน์ ผ่านเข้ารอบคัดเลือก รอบสอง ไปพบกับ อิทธิพล ศรีเสน จากประจวบคีรีขันธ์ ในส่วนผลการแข่งขันคู่อื่น ๆ มีดังนี้ วาริศา อินทรพรหม (กทม.) ชนะ นราวรรณ เรืองเกิด (ชลบุรี) 6-2, 6-3 ศรร์วิศา กุลพิศาลรัศม์ (กทม.) ชนะ พรชนก โทนุสินธิ์ (มุกดาหาร) 6-1, 6-0 ปารมี ทัดแก้ว (ยะลา) ชนะ คาโรลินา คอสติอูโควา (กทม.) 6-4, 6-2</p>
<!-- /wp:paragraph -->

<!-- wp:paragraph -->
<p>ชายเดี่ยว รอบคัดเลือก รอบแรก ธนัท สุทธิวงศ์ (นครสวรรค์) ชนะ เตชธรรม ศรีเสน (ประจวบคีรีขันธ์) 6-3, 4-6 และ 10-5 บารมี ม่วงพลธรรม (ปทุมธานี) ชนะ คณินพงศ์ ศรีสุข (กทม.) 6-4, 6-3 พฐกิต จินดาเพชร (นครศรีธรรมราช) ชนะ กฤติน ไศลแก้ว (กทม.) 7-5, 6-4 ปังยะ ผลพิรุฬห์ (กทม.) ชนะ วิชชากร รื่นใจชน (นนทบุรี) 6-0, 6-0 </p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น ๆ ดูรายละเอียดได้ที่ <a rel="noreferrer noopener" href="https://www.tour.ltat.org/tournaments-factsheet-acceptance-MTY0NQ==.html?fbclid=IwZXh0bgNhZW0CMTAAAR15Ks3ttUm56hzupJm069dYo_ONhJ-HM_YplEcHGw3ebbS1612UJmH-69I_aem_sghfdiJO71i2X89c67ofiQ" target="_blank">https://www.tour.ltat.org/tournaments-factsheet...</a></p>
<!-- /wp:paragraph -->

<!-- wp:image {"id":47895,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/02/480340725_1055077729988542_1177611802006462032_n-1024x683.jpg" alt="" class="wp-image-47895"/></figure>
<!-- /wp:image -->