<!-- wp:paragraph {"align":"center","style":{"typography":{"fontSize":20},"color":{"background":"#d1e3ea"}}} -->
<p class="has-text-align-center has-background" style="background-color:#d1e3ea;font-size:20px"><strong>"กษิดิศ-ปรัชญา" หวังพาเทนนิสไทยย้ำแค้นซาอุฯในศึกเดวิสคัพได้อีกครั้ง </strong></p>
<!-- /wp:paragraph -->

<!-- wp:paragraph -->
<p>ความเคลื่อนไหวของคณะเทนนิสทีมชาติไทยที่เข้าร่วมการแข่งขันเทนนิสชิงแชมป์โลก ประเภททีมชาย รายการ "2025 เดวิสคัพ" โซนเอเชีย/โอเชียเนีย กลุ่ม 3 ที่เมืองบั๊กนิญ สาธารณรัฐสังคมนิยมเวียดนาม ระหว่างวันที่ 14-19 ก.ค. 2568 ล่าสุด เมื่อวันที่ 16 ก.ค. สองนักเทนนิสทีมชาติไทยได้เปิดใจถึงการแข่งขันในครั้งนี้ "บูม" กษิดิศ สำเร็จ นักเทนนิสไทย เปิดเผยว่า หลังจากได้เห็นฟอร์มของคู่แข่งขันอย่างซาอุดีอาระเบีย ที่จะเจอกันในแมทช์สุดท้ายของกลุ่ม เอ แล้ว มองว่า ไทย สามารถเอาชนะได้ จากการที่เคยเจอกันมาแล้วในเดวิสคัพ เมื่อปีก่อน ด้วยศักยภาพของนักเทนนิสในทีมชุดนี้ แต่ก็ต้องทำหน้าที่อย่างเต็มที่ และไม่ประมาท ส่วนความพร้อมของตัวเองหลังจากเดินทางมาสมทบกับทีม ถือว่ามีความพร้อมมาก เพราะได้ออกแข่งขันรายการอาชีพมาหลายสัปดาห์ติดต่อกัน และมีผลงานที่ดี การมาแข่งขันครั้งนี้ ตั้งเป้าจะพาทีมไทยเลื่อนชั้นกลับไปเวิลด์ กรุ๊ป เพลย์ออฟ 2 ให้ได้</p>
<!-- /wp:paragraph -->

<!-- wp:paragraph -->
<p>"จากที่เห็นรายชื่อและเคยแข่งขันกันมา มีมือดีหลายคน ผมเชื่อว่าเราสามารถเอาชนะได้ แต่ก็ต้องเล่นกันอย่างเต็มที่ จะไม่ประมาท เพราะเป้าหมายเดียวคือ การเลื่อนชั้นเท่านั้น ส่วนผลงานของตัวเองในช่วง 3-4 สัปดาห์ก่อนมาแข่งขันเดวิสคัพ ถือว่าน่าพอใจ เพราะเข้าชิงชนะเลิศ ชายเดี่ยว มาได้ใน 2 สัปดาห์หลังสุด" กษิดิศ กล่าว ด้าน "ณัฐ" ปรัชญา อิสโร พี่ใหญ่ของทีม กล่าวว่า บรรยากาศในทีมโดยรวมรู้สึกอบอุ่นดี ทุกคนช่วยกันมาอย่างดี ส่วน ซาอุดีอาระเบีย คู่แข่งสำคัญในกลุ่ม เคยเข้าชิงชนะเลิศ กลุ่ม 3 กันมาเมื่อปีที่แล้ว ซึ่ง ไทย ชนะมาได้ 2-1 คู่ ถ้ายังทำผลงานได้ดีเหมือนที่เคยทำได้ มั่นใจว่าจะเอาชนะได้อีกครั้ง และเลื่อนชั้นกลับไปเพลย์ออฟ เวิลด์ กรุ๊ป 2 ได้ เพราะทุกคนลงแข่งขันเทนนิสอาชีพมาอย่างต่อเนื่อง ที่สำคัญได้รับการสนับสนุนดูแลที่ดีจากสมาคมกีฬาลอนเทนนิสแห่งประเทศไทย ในพระบรมราชูปถัมภ์ จึงมั่นใจว่าจะทำผลงานได้ดีตลอดทัวร์นาเมนต์</p>
<!-- /wp:paragraph -->

<!-- wp:image {"id":50764,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/07/518349865_1171561385006842_5424165502454932245_n-1024x683.jpg" alt="" class="wp-image-50764"/></figure>
<!-- /wp:image -->