<!-- wp:paragraph {"align":"center","style":{"typography":{"fontSize":20},"color":{"background":"#cfe1e9"}}} -->
<p class="has-text-align-center has-background" style="background-color:#cfe1e9;font-size:20px"><strong>สาวไทยชนฮ่องกงเปิดหัวเทนนิส บิลลี จีน คิง คัพฯ โซนเอเชีย/โอเชียเนีย กลุ่ม 1</strong></p>
<!-- /wp:paragraph -->

<!-- wp:paragraph -->
<p>ทีมสาวไทยเตรียมเปิดหัวพบฮ่องกง ในแมทช์เปิดสนามศึกเทนนิสชิงแชมป์โลก ประเภททีมหญิง รายการ "2025 บิลลี จีน คิง คัพ บาย เกนบริดจ์" ที่อินเดีย ในวันอังคารที่ 8 เม.ย.นี้ เวลา 15.30 น. ตามเวลาท้องถิ่น ซึ่งช้ากว่าไทย 2 ชม. ด้านนักหวดไทยพลังกายและพลังใจเกินร้อย พร้อมลงสนามแล้ว หลังได้รับประทานอาหารไทยที่รสชาติคุ้นเคย แถมลงซ้อมและปรับตัวได้ดีกับสภาพสนามและบรรยากาศ ความเคลื่อนไหวของทีมนักเทนนิสหญิงทีมชาติไทย ที่เข้าร่วมการแข่งขันเทนนิสชิงแชมป์โลก ประเภททีมหญิง รายการ "2025 บิลลี จีน คิง คัพ บาย เกนบริดจ์" หรือชื่อย่อว่า "บีเจเคซี" โซนเอเชีย/โอเชียเนีย กลุ่ม 1 ซึ่งจะมีขึ้นที่มาลันจ์ เบลวาดี้ สปอร์ต คอมเพล็กซ์ เนชั่นแนล เกมส์ ปาร์ค ที่เมืองปูเน่ รัฐมหาราษฏระ ประเทศอินเดีย ระหว่างวันที่ 7-12 เม.ย. 2568</p>
<!-- /wp:paragraph -->

<!-- wp:paragraph -->
<p>ในรายการนี้ทีมสาวไทย จะแข่งขันกับ อินเดีย (เจ้าภาพ), เกาหลีใต้, นิวซีแลนด์, ไต้หวัน และฮ่องกง โดยจะแข่งขันแบบพบกันหมดเพื่อหา 2 ทีมที่มีผลงานดีที่สุด ไปแข่งขันในรอบเพลย์ออฟเพื่อชิงตั๋วขึ้นสู่เวิลด์กรุ๊ป ล่าสุด เมื่อวันจันทร์ที่ 7 เม.ย. 2568 ได้มีการประชุมกัปตันทีม โดย นายภุชงค์ เลาหศิริวงศ์ ผู้จัดการทีมชาติไทย และ "โค้ชเอ็กซ์" นายพชรพล คำสมาน ผู้ฝึกสอนและกัปตันทีมชาติไทย ได้เป็นตัวแทนเข้าร่วม ทั้งนี้ ในที่ประชุมได้มีการชี้แจงเรื่องกฎระเบียบและกติกาต่าง ๆ เพื่อสร้างความเข้าใจร่วมกัน รวมถึงชี้แจงเรื่องการประกบคู่การแข่งขันด้วย ซึ่งฝ่ายจัดชี้แจงว่า จะแจ้งโปรแกรมการแข่งขันแต่ละแมทช์ให้ทุกทีมทราบแบบวันต่อวัน สำหรับรูปแบบการแข่งขัน จะพบกันหมด ทีมที่มีผลงานดีที่สุด 2 อันดับแรก จะได้สิทธิ์เข้าไปแข่งขันในรอบเพลย์ออฟ เวิลด์กรุ๊ป ต่อไป ส่วน 2 ทีมที่จบอันดับ 5 และ 6 จะต้องหล่นไปแข่งขันในกลุ่มที่ 2 "โค้ชเอ็กซ์" นายพชรพร คำสมาน ผู้ฝึกสอนและกัปตันทีมชาติไทย เปิดเผยว่า ในวันแรก ซึ่งจะเริ่มวันอังคารที่ 8 เม.ย.นี้ ทีมชาติไทยจะประเดิมสนามพบกับฮ่องกง และลงเล่นในคอร์ทที่ 2 ส่วนอินเดีย จะพบนิวซีแลนด์ และ เกาหลีใต้ พบ ไต้หวัน โดยทุกคู่จะเริ่มแข่งขันพร้อมกันในเวลา 15.30 น. ตามเวลาท้องถิ่น ซึ่งช้ากว่าเวลาประเทศไทย 2 ชั่วโมงทุกวัน ส่วนการแข่งขันนั้นจะเริ่มต้นด้วยเดี่ยวมือ 2 เป็นคู่แรก ตามด้วยเดี่ยวมือ 1 ปิดท้ายที่ประเภทหญิงคู่</p>
<!-- /wp:paragraph -->

<!-- wp:paragraph -->
<p>"ความพร้อมของนักกีฬาไทย จากการฝึกซ้อม 5 เซสชั่นตั้งแต่เดินทางมาถึงวันแรก นักกีฬาทุกคนปรับตัวกับสภาพบรรยากาศและสภาพสนามได้ดี ส่วนเรื่องสภาพอากาศค่อนข้างร้อน ยังถือว่าดีที่เจ้าภาพจัดแข่งขันในช่วงบ่ายที่ไม่ได้ร้อนจัดเท่าตอนกลางวัน ซึ่งที่ผ่านมา เราได้พยายามดูแลนักกีฬาให้พร้อมที่สุด และไม่ให้นักกีฬาต้องลงซ้อมในช่วงที่แดดร้อนจัด เพราะอาจจะป่วย หลังจากนี้ต้องแข่งขันทุกวันแบบ 5 วันติด ผมได้กำชับกับนักกีฬาว่าทุกเกม ทุกแต้ม สำคัญ และมีผลกับการจัดอันดับ ดังนั้นในทุก ๆ แต้มทุก ๆ ช็อต ก็ขอให้ทุกคนเล่นอย่างเต็มที่และห้ามประมาทคู่ต่อสู้" นายภุชงค์ เลาหศิริวงศ์ ผู้จัดการทีมเทนนิสไทย กล่าวว่า หลังจากเดินทางมาถึงที่อินเดียและได้สนามซ้อมมาแล้ว 3 วัน ภาพรวมอยู่ในระดับที่น่าพอใจ มีเพียง "แต้ว" ทรรศพร นาคหล่อ ที่มีอาการบาดเจ็บเล็กน้อยตั้งแต่ก่อนมาอินเดีย ทั้งนี้ จากการสอบถามล่าสุดอาการดีขึ้นแล้ว คาดว่าไม่มีปัญหากับการลงสนาม ส่วน "เอิร์ธ" เพียงธาร ผลิพืช พี่ใหญ่ของทีมที่เดินทางมาไกลจากโคลอมเบีย ถึงตอนนี้เจ้าตัวก็ปรับตัวได้แล้ว และพร้อมที่จะลงสนามช่วยทีม</p>
<!-- /wp:paragraph -->

<!-- wp:paragraph -->
<p>"ส่วนเรื่องของกำลังใจนั้น นักกีฬาทุกคนกำลังใจดีเยี่ยมครับ ตั้งแต่มาที่นี่ทุกคนอิ่ม นอนหลับปกติ โชคดีที่เมืองปูเน่ มีร้านอาหารไทยอร่อย ๆ ซึ่งเราก็ได้สั่งและประสานหาอาหารไทย อาทิ ข้าวกระเพราไก่ไข่ดาว, ไก่กระเทียมไข่ดาว เป็นต้น มาให้นักกีฬาไทยได้รับประทานรสชาติอาหารที่คุ้นเคยกัน ส่วนตัวมั่นใจและเชื่อมั่นในศักยภาพของนักกีฬาไทยชุดนี้ และเชื่อมั่นว่าจะประเดิมชัยชนะ เพื่อสร้างความมั่นใจได้" ทั้งนี้ ในช่วงสายวันเดียวกันตามเวลาท้องถิ่น ทีมชาติไทยได้ลงฝึกซ้อมเป็นครั้งสุดท้ายที่คอร​์ทแข่งขันจริง ก่อนมีคิวลงสนามแข่งขันในวันอังคารที่ 8 เม.ย.นี้ ซึ่งถือเป็นการซ้อมเซสชั่นที่ 4 หลังสองวันแรกที่มาถึง ลงฝึกซ้อมไปแล้ว 3 เซสชั่น แบ่งเป็นวันแรก 1 ครั้งในช่วงเย็น และวันที่สอง 2 รอบ ทั้งช่วงสายและเย็น โดยการฝึกซ้อมครั้งสุดท้ายนี้ใช้เวลาประมาณ 2 ชั่วโมง ซึ่งเน้นไปที่การรักษาสภาพความฟิต รวมถึงปรับจังหวะในการตีลูกบอลกับคอร์ทแข่งขันจริง รวมถึงเก็บเรื่องลายละเอียดในการเล่นทั้งประเภทเดี่ยวและประเภทคู่</p>
<!-- /wp:paragraph -->

<!-- wp:paragraph -->
<p>สำหรับนักกีฬาเทนนิสหญิงไทยชุดทำศึกเทนนิสชิงแชมป์โลก ประเภททีมหญิง รายการ "2025 บิลลี จีน คิง คัพ บาย เกนบริดจ์" โซนเอเชีย/โอเชียเนีย กลุ่ม 1 ที่ประเทศอินเดีย ระหว่าง 7-12 เม.ย.นี้ มีทั้งสิ้น 5 คน ประกอบด้วย "ไหม" มนัญชญา สว่างเเก้ว มือ 110 ของโลก, "รวงข้าว" ลัลนา ธาราฤดี มือ 166 ของโลก, "แต้ว" ทรรศพร นาคหล่อ มือ 411 ของโลก, "อีฟ" พัชรินทร์ ชีพชาญเดช มือ 507 ของโลก และ "เอิร์ธ" เพียงธาร ผลิพืช มือคู่ 141 ของโลก โดยมี น.ส.นวลพรรณ จั่นทิม ทำหน้าที่นักกายภาพบำบัด และนายนนทพัทธ์ เฟื่องเดช นักวิทยาศาสตร์การกีฬา</p>
<!-- /wp:paragraph -->

<!-- wp:image {"id":48678,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/04/488836897_1094874796008835_2780691782767520632_n-1024x770.jpg" alt="" class="wp-image-48678"/></figure>
<!-- /wp:image -->