<p style="text-align: center;">"ปรัชญา"ชื่นมื่นคว้าชัยฉลองวันเกิด
"จิรัฏฐ์"ยังเฉียบลิ่วศึกพีทีที-ไอทีเอฟฯ</p>
"ณัฐ" ปรัชญา อิสโร ฉลองวันเกิดให้ตัวเองด้วยการย้ำแค้นให้ มาซาโตะ ชิกะ นักเทนนิสญี่ปุ่นวัย 26 ปี มือ 618 ของโลก ในการลงหวด ชายเดี่ยว รอบแรก ศึก เทนนิสอาชีพชาย รายการ "พีทีที-ไอทีเอฟ เมนส์ โปร เซอร์กิต 6" ชิงเงินรางวัลรวม 15,000 ดอลลาร์สหรัฐ หรือราว 495,000 บาท ที่สนามเทนนิสเกรต้า ฟาร์ม พัทยา จ.ชลบุรี เมื่อวันที่ 16 ต.ค.2560

ในการแข่งขันครั้งนี้ ปรัชญา สามารถโชว์ฟอร์มได้อย่างเยี่ยมยอด เสิร์ฟไปถึง 14 เอ<span class="text_exposed_show">ชก่อนจะเชือด มาซาโตะ ที่มีดีกรีเป็นมือวาง 5 ของรายการได้อย่างเด็ดขาด 2 เซตรวดด้วยสกอร์ 6-4 และ 6-0 ทำให้ทะลุเข้ารอบสองทันที
</span><span class="text_exposed_show">
ขณะที่ "เมฆ" จิรัฏฐ์ นวสิริสมบูรณ์ นักหวดดีกรีทีมชาติไทยเจ้าของเหรียญเงิน ชายเดี่ยว ซีเกมส์ ครั้งที่ 29 วัย 20 ปี มือ 1338 ของโลก ที่มาจากรอบคัดเลือก สามารถผ่านเข้ารอบสองได้เช่นกัน หลังอาศัยประสบการณ์และเกมหวดสโตรกที่เหนือกว่าหวดชนะ พัฒนะพงศ์ บริสุทธิ์พงศ์ รุ่นน้องวัย 19 ปีที่ได้สิทธิพิเศษ หรือ ไวล์การ์ดลงแข่งขัน 2 เซตรวดด้วยสกอร์ 7-5 และ 6-1</span>

ด้านประเภทคู่ รอบแรก กิตติพงษ์ วชิรมโนวงศ์ จับคู่กับ คงทรัพย์ คงคา ผ่านเข้าสู่รอบก่อนรองชนะเลิศได้สำเร็จ หลังช่วยกันหวดเอาชนะคู่ของ นวกานต์ ขุนจันทร์ กับ ชาญชัย สุขตนเอง นักหวดไทยสัญชาติออสเตรเลีย 2-1 เซตด้วยสกอร์ 6-7(4), 6-1 และ 10-3
ส่วนผลการแข่งขันคู่อื่นๆ มีดังนี้ ชายเดี่ยว รอบแรก หลอ เชี่ยน ชุน(ไต้หวัน) ชนะ ฮุง จุ้ย เฉิน(ไต้หวัน) 6-2, 6-2, ฮันเตอร์ คัลลาฮาน(สหรัฐฯ) ชนะ ปุณณกฤศ กฤษดากร 7-5, 7-5, จุมเปย ยามาซากิ(ญี่ปุ่น) ชนะ เคลมองต์ ลาเรียรี่ (ฝรั่งเศส) 4-6, 6-3, 6-3, สกีเลอร์ บัตตส์ (ฮ่องกง) ชนะ จัสติน บากี (อินโดนีเซีย) 6-4, 6-3, ริคาร์โด้ บัลเซรานี่ (อิตาลี) ชนะ พงศภัค เกิดลาภี 6-3, 6-1, เอ็นริโก้ เดลล่า วาลเล่ (อิตาลี) ชนะ อิเซอิ โอกามูระ (ญี่ปุ่น) 4-6, 6-3, 6-2

ชายคู่ รอบแรก เฉิน ตี้ (ไต้หวัน)-แม็กซ์ เพอร์เซลล์ (ออสเตรเลีย) ชนะ ริชฮาเดฟ รามัน-วิโนด สิดหาร์ (อินเดีย) 6-1, 6-1, ฮุง จุ้ย เฉิน-ยู่ เฉิง หยู (ไต้หวัน) ชนะ ซู ยู่ เฉียว-เผ่ย เจีย หมิง (ไต้หวัน) 6-2, 6-3, ฮันเตอร์ คัลลาฮาน-นิโคลาส ฮู (สหรัฐฯ) ชนะ เรมี่ เบิร์ทเซีย-ลูก้า คาซเทลนูโอโว่ (สวิตเซอร์แลนด์) 6-4, 4-6, 10-5

<img class="aligncenter size-full wp-image-1568" src="https://www.bucket.cloudaccess9.com/ltatorg/2017/11/22552397_1574538215902474_9050269019222873019_n.jpg" alt="" width="960" height="639" />

<img class="aligncenter size-full wp-image-1564" src="https://www.bucket.cloudaccess9.com/ltatorg/2017/11/22450163_1574538279235801_5421673569214760437_n.jpg" alt="" width="960" height="639" />

<img class="aligncenter size-full wp-image-1562" src="https://www.bucket.cloudaccess9.com/ltatorg/2017/11/22448501_1574538442569118_4618843597172675234_n.jpg" alt="" width="960" height="639" />