การแข่งขันเทนนิสเยาวชน รายการ PTT-ลอนเทนนิสพัฒนาฝีมือ ประจำปี 2561 ครั้งที่ 1 ระหว่างวันที่ 10-12 กุมภาพันธ์ ล่าสุด เมื่อวันที่ 11 กุุมภาพันธ์ การชิงชัยของภาคอีสาน ที่สนามเทนนิสสถาบันการพลศึกษา ศรีสะเกษ ได้แชมป์แต่ละรุ่นอายุแล้ว

ประเภทชายเดี่ยว รอบชิงชนะเลิศ รุ่นอายุไม่เกิน 8 ปี ศิวกร รักษ์กระโทก มือวางอันดับ 1 จากนครราชสีมา เอาชนะ เคียงเขตต์ เครือบุตร มือวางอันดับ 2 จากนครราชสีมา เช่นกัน ด้วยสกอร์ 4-1, 4-0 /รุ่นอายุไม่เกิน 10 ปี แพทริค แค็นดอลล์ ไฮเอิลบรอน เต็ง 1 จากนครราชสีมา เอาชนะ ธัชพงศ์ สะอาด จากศรีสะเกษ ได้อย่างขาดลอย 4-0, 4-0 /รุ่นอายุไม่เกิน 12 ปี ทัดพงษ์ กมลปัญญากร มือวางอันดับ 1 จากบุรีรัมย์ เอาชนะ คณิน ริสุขุมาล มือวางอันดับ 2 จากนครราชสีมา ด้วยสกอร์ 4-1, 4-1 /รุ่นอายุไม่เกิน 14 ปี ศุภณัฐ ขาวเธียร มือวางอันดับ 2 จากกรุงเทพฯ ชนะ วิมาน สวงขันธ์ จากอุดรธานี 6-2, 6-0 ขณะที่รุ่นอายุไม่เกิน 16 ปี "เต็ง 1" เจ้าซัน เศรษฐดาวิทย์ จากขอนแก่น หวดชนะ "เต็ง 2" ชนาธร กางทอง จากสกลนคร 6-0, 6-2 และรุ่นอายุไม่เกิน 18 ปี สิรวิชญ์ สุดเนตร มือวางอันดับ 2 ของรายการจากอำนาจเจริญ เฉือนเอาชนะ "เต็ง 1" ธีรพัฒน์ ตาทิพย์ จากอำนาจเจริญ 4-6, 7-6(1), 6-4

ประเภทหญิงเดี่ยว ของภาคอีสาน ผลในรอบชิงชนะเลิศ มีดังนี้ รุ่นอายุไม่เกิน 8 ปี กวินธิดา ชุ่มชิด มือวางอันดับ 1 จากนครราชสีมา เอาชนะเพื่อนร่วมจังหวัด ปัฐน์ธินันต์ เผือกคา มือวางอันดับ 2 จากนครราชสีมา 4-2, 4-1 /รุ่นอายุไม่เกิน 10 ปี "เต็ง 1" ยิ่งลักษณ์ เจริญรักษ์ธนกุล จากกรุงเทพฯ ชนะ จิราพร วรรณสุทธิ์ จากอุบลราชธานี 4-2, 4-0 /รุ่นอายุไม่เกิน 12 ปี ฐิตารีย์ ไตรพิทักษ์ เต็งสองจากกรุงเทพฯ เอาชนะ อัจฉราพร วรรณโพธิ์ เต็งหนึ่งจากอำนาจเจริญ 4-0, 2-4, 10-6 /รุ่นอายุไม่เกิน 14 ปี ณัฐกฤตา พันธ์สายเชื้อ จากยโสธร โชว์ฟอร์มเก่งออกมาเอาชนะ ภคพร จิรชวาลา มือวางอันดับ 1 ของรายการจากอุดรธานี 6-3, 6-4

ในส่วนการหาแชมป์ที่ภาคใต้ จัดที่สนามเทนนิส อบจ.ภูเก็ต เมื่อวันที่ 11 กุมภาพันธ์ เป็นวันสุดท้ายเช่นกัน ประเภทชายเดี่ยว รุ่นอายุไม่เกิน 14 ปี "เต็ง1" ศุภวัฒน์ แซ่อุ้ย จากภูเก็ต คว้าแชมป์ไปครอง หลังเอาชนะคนบ้านเดียวกัน "เต็ง 2" เลิศชัย รณรงค์ จากภูเก็ต ได้ 2 เซตรวด 6-3, 6-2

ส่วนผลรอบชิงชนะเลิศรุ่นอื่น ของภาคใต้ มีดังนี้ ประเภทชายเดี่ยว รุ่นอายุไม่เกิน 8 ปี ธนภูมิ ศรีสว่าง จากสงขลา เอาชนะ "เต็ง1" พัชรพล หลีกุล จากสงขลา เช่นกัน ด้วยสกอร์ 4-2, 4-2 /รุ่นอายุไม่เกิน 10 ปี อัครินทร์ อัศวเบ็ญจาง มือวางอันดับ 1 จากภูเก็ต เอาชนะ ธนภูมิ จันทรพรพรรณ มือวางอันดับ 2 จากพังงา 4-1, 4-0 /รุ่นอายุไม่เกิน 12 ปี ต้นแบบ จันทร์ชูวณิชกุล เต็งหนึ่งจากภูเก็ต เอาชนะ ภัทรกร เทศนธรรม เต็งสามจากกรุงเทพฯ 5-3, 4-0 /รุ่นอายุไม่เกิน 16 ปี "เต็ง1" ธาม โรจนสุนทร จากกรุงเทพฯ หวดคว้าแชมป์ หลังเอาชนะ ศุภเศรษฐ์ สินเจริญวัฒนา จากชุมพร 6-4, 6-1 และรุ่นอายุไม่เกิน 18 ปี ณัฐดนัย สินเจริญวัฒนา จากชุมพร ได้แชมป์ เมื่อเอาชนะ "เต็ง4" วชิรพล พรหมาลิขิต จากภูเก็ต ด้วยสกอร์ 6-3, 6-4

ทางด้านแชมป์ฝ่ายหญิง ของภาคใต้ มีผลในรอบชิงชนะเลิศ ประเภทหญิงเดี่ยว ดังนี้ รุ่นอายุไม่เกิน 8 ปี ทักษญา ตันนิติกุล มือวาง 1 จากสงขลา ได้แชมป์ หลังแข่งขันพบกันหมด มีผลงาน ชนะ 2 นัดรวด มี 4 คะแนน /รุ่นอายุไม่เกิน 10 ปี "เต็ง 1" ภัทรจาริน วนศิริพร จากชุมพร ชนะ "เต็ง 2" เพชรแท้ จันทร์ชูวณิชกุล จากภูเก็ต 5-3, 4-0 /รุ่นอายุไม่เกิน 12 ปี โยษิตา ศรีพร มือวางอันดับ 1 จากสุราษฎร์ธานี ชนะ ชวธิดา เจริญ จากสงขลา 4-1, 4-2 /รุ่นอายุไม่เกิน 14 ปี แพรวา จงจิตร มือวางอันดับ 1 จากสงขลา ชนะ ศุภนิด นพฤทธิ์ มือวางอันดับ 2 จากพังงา 6-3, 6-3 /รุ่นอายุไม่เกิน 16 ปี พรปวีณ์ กรุณกิจ มือวางอันดับ 2 จากสงขลา ได้แชมป์ หลังแข่งขันแบบพบกันหมด มีสถิติชนะ 3 นัดรวด มี 6 คะแนนเต็ม ขณะที่รุ่นอายุไม่เกิน 18 ปี ก็แข่งขันแบบพบกันหมดเช่นกัน และแชมป์หญิงเดี่ยวในรุ่นนี้เป็นของ รวิพร พัชนี มือวางอันดับ 1 จากกระบี่ ที่มีสถิติ ชนะ 3 นัดรวด มี 6 คะแนนเต็ม

ขณะที่การแข่งขันของ ภาคกลาง ในศึก PTT-ลอนเทนนิสพัฒนาฝีมือ ครั้งที่ 1 จัดที่สนามเทนนิสเอฟบีที สปอร์ตพาร์ค ลาดกระบัง และเมื่อวันที่ 11 กุมภาพันธ์ คู่ที่น่าสนใจ ประเภทหญิงเดี่ยว ในรุ่นอายุไม่เกิน 16 ปี "เต็ง 1" ปารณัท ลำเจียกเทศ จากกรุงเทพฯ เอาชนะ ปานิสา ละครพล จากสมุทรปราการ ในรอบรองฯ ด้วยสกอร์ 6-0, 6-1 ผ่านเข้าชิงชนะเลิศกับ สลักทิพย์ อุ่นเมือง จากนนทบุรี ที่ตัดเชือกชนะ รมิดา มานะทวีวัฒน์ จากกรุงเทพฯ 6-1, 6-0

ประเภทชายเดี่ยว รุ่นอายุไม่เกิน 18 ปี รอบก่อนรองชนะเลิศ สิรธีร์ ฉิมอ้อย จากปทุมธานี โชว์ฟอร์มมือวางอันดับ 1 ของรายการ เอาชนะ ณัฐพล วราสินธุ์ มือวางอันดับ 6 จากชลบุรี 6-1, 6-1 ผ่านเข้าไปตัดเชือกกับ พีระภัทร เด็ดทองหลาง มือวางอันดับ 3 จากสมุทรปราการ ที่เอาชนะ วรุตม์ รุ่งเช้า มือวางอันดับ 7 จากระยอง 6-0, 6-1 ส่วน สุทิวัส ขยันดี จากปทุมธานี ชนะ "เต็ง 4" ขุนก้อง อุ่นเมือง จากนนทบุรี 6-2, 6-3 ผ่านเข้าไปตัดเชือกกับ "เต็ง 2" ณัฐนนท์ เบญจศิริ จากฉะเชิงเทรา ที่ชนะ นภัส ปัญญาวิภาสวงศ์ มือวาง 5 จากกรุงเทพฯ 1-6, 6-1, 13-11

ดูผลการแข่งขันเพิ่มเติมได้ที่&nbsp;<a href="https://www.ltat.sportswiz.asia/tournaments-accfact-Mzky.html" target="_blank" rel="noopener nofollow noreferrer" data-lynx-uri="https://l.facebook.com/l.php?u=https%3A%2F%2Fwww.ltat.sportswiz.asia%2Ftournaments-accfact-Mzky.html&amp;h=ATMEV0CIK0FKjhea2Olubp4wYPhzV8h-PiV3BH9a9YAHNYrkldx-rl9Rm-fzAheGIPBGq28PehikoXs5Q8MDpUjHcjbvzHJNA4zqzPb9w6Mlu0Ps9YJxed96H1cs3ILYdH_UgQyIhWpqE6Fth2MyrmSXeu4wZ7XBP38F6loki_ccMINeG0JCsUmTOFi0u7HJuXgnLrBfAKQOfD3eIINYITHhmiL1wY6yUQmoozvRXowc4-pbys5d3AdTb2d9cw4EobKmLgyYhY-LhlbW5bmpQf9Row" data-lynx-mode="async" data-ft='{"tn":"-U"}'>https://www.ltat.sportswiz.asia/tournaments-accfact-Mzky.ht…</a>

สำหรับเทนนิส "PTT- ลอนเทนนิสพัฒนาฝีมือ" ครั้งที่ 1 ของภาคกลาง ในรอบรองชนะเลิศ และรอบชิงชนะเลิศ จะมีวันที่ 12 กุมภาพันธ์ ที่สนามเอฟบีที สปอร์ตพาร์ค ปิรามิด ลาดกระบัง เริ่มเวลา 09.00 น. เป็นต้นไป

ส่วน "PTT-ลอนเทนนิสพัฒนาฝีมือ" ครั้งที่ 1 ของภาคเหนือ ซึ่งจะจัดที่สนามเทนนิสศรีชาพันธุ์ (ปั้นดิน) จังหวัดน่าน ย้ายจากช่วงเวลาเดียวกันนี้ (10-12 กุมภาพันธ์) ไปแข่งขัน ช่วงวันที่ 24-25 กุมภาพันธ์ ที่จะถึง
<img width="960" height="720" class="aligncenter size-full wp-image-5260" alt="" src="https://www.bucket.cloudaccess9.com/ltatorg/2018/02/27655096_1703601189662842_3511196702079102637_n.jpg">

<img width="960" height="570" class="aligncenter size-full wp-image-5262" alt="" src="https://www.bucket.cloudaccess9.com/ltatorg/2018/02/27655205_1703601126329515_618047017016637618_n.jpg">