<!-- wp:paragraph {"align":"center","style":{"typography":{"fontSize":20},"color":{"background":"#cde2ea"}}} -->
<p class="has-text-align-center has-background" style="background-color:#cde2ea;font-size:20px"><strong>"กษิดิศ"หวด3เซตทะลุตัดเชือก,คู่"เพียงธาร"ชิงดำศึกล่าตั๋วไวล์การ์ด "ออสเตรเลียน โอเพ่น 2025"</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสรายการชิงไวล์การ์ดเข้าร่วมแข่งแกรนด์สแลมรายการแรกของปี "ออสเตรเลียน โอเพ่น 2025" รายการ "2025 เอโอ เอเชีย-แปซิฟิก ไวล์การ์ด เพลย์ออฟ" ที่เมืองเฉิงตู มณฑลเสฉวน ประเทศจีน เมื่อวันที่ 28 พ.ย.67 ประเภทชายเดี่ยว รอบก่อนรองชนะเลิศ (8 คนสุดท้าย) "บูม" กษิดิศ สำเร็จ นักเทนนิสไทย วัย 23 ปี มืออันดับ 413 ของโลก มือวาง 4 ของรายการ ลงสนามพบกับ เซียว หลี่ หนาง มืออันดับ 693 ของโลก มือวาง 5 ของรายการ โดยเซตแรก กษิดิศ เป็นฝ่ายพ่าย 5-7 แต่ในเซตสองอาศัยลูกเสิร์ฟที่ดีและยิงสโตรกหนักกลับมาชนะ 6-4 ตีเสมอ 1-1 เซต จากนั้นทั้งคู่มาดวลตัดสินในเซตสาม ซึ่งเซตนี้ กษิดิศ ยังคุมเกมได้ดี ทำให้กลับมาชนะอีก 6-4 ส่งผลให้แมทช์นี้ กษิดิศ เฉือนชนะได้สำเร็จ 2-1 เซต ด้วยสกอร์ 5-7, 6-4 และ 6-4 ใช้เวลาหวดรวมทั้งสิ้น 2 ชั่วโมง 30 นาทีผ่านเข้าสู่รอบรองชนะเลิศต่อไป</p>
<!-- /wp:paragraph -->

<!-- wp:paragraph -->
<p>ด้าน "เอิร์ธ" เพียงธาร ผลิพืช มือคู่อันดับ 128 ของโลก จับคู่จับคู่กับ เช่า เซี๊ยะ ยี่ นักหวดไต้หวัน มือคู่อันดับ 134 ของโลก ซึ่งเป็นคู่มือวาง 1 ของรายการ ลงแข่งรอบรองชนะเลิศ ซึ่งทั้งคู่โชว์ฟอร์มเหนือชั้นต้อนชนะคู่หวดสาวญี่ปุ่น เอกิโกะ โอมาอิ กับ อิริกะ เซมะ คู่มือวาง 4 ของรายการ 2 เซตรวดด้วยสกอร์ 6-2 และ 6-3 ทำให้ เพียงธารกับเพื่อนชาวไต้หวันผ่านเข้ารอบชิงชนะเลิศทันที</p>
<!-- /wp:paragraph -->

<!-- wp:image {"id":46843,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/11/468641886_996132859216363_3369481874177788865_n.jpg" alt="" class="wp-image-46843"/></figure>
<!-- /wp:image -->