<!-- wp:paragraph {"align":"center","textColor":"vce-bg","style":{"color":{"background":"#009da3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#009da3;font-size:22px"><strong>สาวไทยปรับตัวได้แล้ว-โค้ชจับซ้อมเข้ม<br>พร้อมสู้ทุกชาติศึกเทนนิสโลก"บีเจเคคัพ"</strong></p>
<!-- /wp:paragraph -->

<!-- wp:paragraph -->
<p>ความเคลื่อนไหวของนักเทนนิสหญิงทีมชาติไทย ณ กรุงทาชเคนต์ ประเทศอุซเบกิสถาน ล่าสุด เมื่อวันที่ 9 เม.ย.ที่ผ่านมา ได้ปักหลักฝึกซ้อมอย่างต่อเนื่อง ที่โอลิมปิก เทนนิส สคูล โดยมี "ลักส์" ลักษิกา คำขำ นักหวดกำลังสำคัญ เดินทางมาสมทบกับทีมเป็นที่เรียบร้อย เพื่อเตรียมเข้าร่วมการแข่งขันเทนนิสชิงแชมป์โลก ประเภททีมหญิง "2023 บิลลี จีน คิง คัพ บาย เกนบริดจ์" หรือ "บีเจเค คัพ" โซนเอเชีย/โอเชียเนีย กลุ่ม 1 ที่กรุงทาชเคนต์ ระหว่างวันที่ 11-15 เมษายน โดยมี 6 ชาติร่วมแข่งขัน ได้แก่ ไทย, อุซเบกิสถาน, เกาหลีใต้, ญี่ปุ่น, อินเดีย และจีน</p>
<!-- /wp:paragraph -->

<!-- wp:paragraph -->
<p>สำหรับการฝึกซ้อมแบ่งเป็นช่วงเช้าและบ่าย โดยช่วงเช้าเน้นไปที่การเล่นเกมเดี่ยว ส่วนช่วงบ่ายเน้นเล่นคู่ เพื่อเตรียมแผนสู้กับคู่แข่งขัน โดยมี ดร.ทวีศักดิ์ ศิลกุล อุปนายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ ในฐานะผู้จัดการทีม, "โค้ชเอ็กซ์" นายพชรพล คำสมาน กัปตันทีม, นายนนทพัทธิ์ เฟื่องเดช นักวิทยาศาสตร์การกีฬา และ น.ส.นวลพรรณ จั่นทิม นักกายภาพบำบัด ร่วมดูแลการฝึกซ้อม</p>
<!-- /wp:paragraph -->

<!-- wp:paragraph -->
<p>"โค้ชเอ็กซ์" กล่าวว่า การซ้อมในครั้งนี้มีความเข้มข้นขึ้นกว่าที่ผ่านมา เพราะทุกคนปรับตัวเข้าที่เข้าทางแล้ว จึงเตรียมวิธีการเล่นที่จะใช้ในการแข่งขันให้มากขึ้น ส่วนสภาพร่างกายถือว่าดีมาก นอกจากนี้ยังได้กำลังใจจาก ดร.ทวีศักดิ์ ศิลกุล ผู้จัดการทีมไทย ตลอดจนผู้บริหารสมาคมกีฬาลอนเทนนิสแห่งประเทศไทยฯ ที่ดีมากๆ ให้การสนับสนุนทุกเรื่องในการเดินทางมาแข่งขันครั้งนี้เป็นอย่างดี</p>
<!-- /wp:paragraph -->

<!-- wp:paragraph -->
<p>ในส่วนการวางตัวนักกีฬา ประเภทเดี่ยวและคู่นั้น "โค้ชเอ็กซ์" กล่าวว่า ต้องรอให้การจัดโปรแกรมการแข่งขันในวันที่ 10 เม.ย. ออกมาก่อนว่าจะเจอกับทีมใดก่อนหรือหลัง จะได้วางตัวและวางแผนให้เหมาะสม โดย "เอิร์ธ" เพียงธาร ผลิพืช และ ลักษิกา เป็นมือ 1 และ 2 ตามลำดับ ในการแข่งเดี่ยวอยู่แล้ว และทั้งคู่ก็ยังจับคู่เล่นกันได้ดีมากด้วย อย่างไรก็ตาม "ไหม" มนัญชญา สว่างแก้ว, "แน็ต" พัณณิน โควาพิทักษ์เทศ และ "ออมสิน" อัญชิสา ฉันทะ ก็เล่นได้ดีทั้งเดี่ยวและคู่ สามารถสลับหมุนเวียนกันได้ตามความเหมาะสม เพราะจะให้เพียงธารกับลักษิกาลงเล่นทุกวัน ทั้งเดี่ยวและคู่คงไม่ไหว ถ้าแมตช์ไหนที่มั่นใจว่าจะชนะได้ ก็จะให้เพียงธารและลักษิกาลงไปเก็บแต้ม แล้วค่อยสลับน้อง ๆ ไปเจอกับคู่แข่งที่อยู่ในระดับใกล้เคียงกัน</p>
<!-- /wp:paragraph -->

<!-- wp:paragraph -->
<p>ด้าน มนัญชญา กล่าวว่า ถ้าได้ทำหน้าที่ก็ไม่มีความกังวล เพราะนักเทนนิสหลายชาติที่มาแข่งขันในครั้งนี้อยู่ในทัวร์อาชีพด้วยกัน เคยเจอกันมาบ้าง จะพยายามทำหน้าที่ของตัวเองให้ดีที่สุดเหมือนที่ผ่านมา</p>
<!-- /wp:paragraph -->

<!-- wp:paragraph -->
<p>อัญชิสา กล่าวว่า ถ้าเจอนักเทนนิสมือที่สูงกว่า จะเล่นแบบไม่กดดันมาก เพราะคู่แข่งเป็นต่อ และจะใช้ความมั่นใจสู้ เนื่องจากเชื่อว่าความมั่นใจจะทำให้เล่นได้ดี</p>
<!-- /wp:paragraph -->

<!-- wp:paragraph -->
<p>พัณณิน กล่าวว่า ทุกคนมีประสบการณ์ในการเล่นทีมชาติมาแล้ว รวมทั้งเล่นอาชีพมาระยะหนึ่ง ไม่กังวลกับการแข่งขันครั้งนี้ และเล่นให้มั่นใจที่สุด</p>
<!-- /wp:paragraph -->

<!-- wp:paragraph -->
<p>สำหรับสถิติของนักหวดสาวไทยในการรับใช้ชาติในศึกบิลลี จีน คิง คัพ ที่ผ่านมา เพียงธาร ลงเล่นเดี่ยว 9 แมตช์ โดยชนะ 3 แพ้ 6 แมตช์, คู่ 14 แมตช์ ชนะ 6 แพ้ 8 แมตช์ /ลักษิกา ลงเล่นเดี่ยว 18 แมตช์ ชนะ 11 แพ้ 7 แมตช์, คู่ 8 แมตช์ ชนะ 7 แพ้ 1 แมตช์ /มนัญชญา ลงเล่นเดี่ยว 1 แมตช์ และแพ้ /พัณณินลงเล่นเดี่ยว 1 แมตช์ คู่ 2 แมตช์ ชนะได้ทั้งหมด /อัญชิสาลงเล่นเดี่ยว 7 แมตช์ ชนะได้ทั้งหมด</p>
<!-- /wp:paragraph -->

<!-- wp:image {"id":36841,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/04/88738E0E-075D-4C8C-8337-50762EBF00DE.jpeg" alt="" class="wp-image-36841"/></figure>
<!-- /wp:image -->