การแข่งขันเทนนิสอาชีพชาย ไอทีเอฟ เมนส์ ฟิวเจอร์ รายการ "แคล-คอมพ์ แอนด์ เอ็กซ์วายแซด ปริ้นติ้ง ไอทีเอฟ โปร เซอร์กิต # M 4" ชิงเงินรางวัลรวม 10,000 ดอลลาร์สหรัฐ หรือประมาณ 350,000 บาท ที่ ทรู อารีน่า หัวหิน จ.ประจวบคีรีขันธ์ เมื่อวันที่ 14 ธ.ค.59 เป็นการแข่งขันรอบสอง ชายเดี่ยว โดย "สิงห์" พล วัฒนกูล นักหวดดีกรีทีมชาติ อดีตมือ 1 ประเทศไทย แม้ก่อนหน้านี้จะมีปัญหาสภาพร่างกายที่มีอาการกรดไหลย้อนจนทำให้ผลงานตลอด 11 แมทช์ก่อนหน้านี้ไ<span class="text_exposed_show">ม่ดีและอันดับโลกหล่นมาอยู่ที่ 2087 ของโลก แต่หลังจากปลดล็อคเก็บชัยชนะในรอบแรกมาได้ รอบสอง พล ก็ลงสนามด้วยความมั่นใจ แม้จะต้องเจอคู่แข่งจากคาซัคสถาน เดนิส เยฟเซเยฟ มืออันดับ 819 ของโลก ที่ในเซตแรกเอาชนะ พล ไปก่อน 6-3 แต่ใน 2 เซตต่อมานักหวดไทยก็ยังพยายามสู้เต็มที่ งัดลูกเสิร์ฟที่ดีและชิงจังหวะบุกได้เฉียบขาดกว่ากลับมาชนะเซตสอง 6-1 และ เซตสาม 6-3 ทำให้ พล พลิกคว้าชัยสำเร็จ 2-1 เซต</span>
<div class="text_exposed_show">

พลทะลุเข้ารอบ 8 คนสุดท้ายไปพบกับ ซาดิโอ ดูมเบีย มือวาง 1 ของรายการ มืออันดับ 257 ของโลกที่ผ่านเข้ารอบได้หลังเอาชนะ ลี แจ มุน จากเกาหลีใต้ในรอบสอง 2-1 เซตด้วยสกอร์ 7-6(6), 1-6 และ 7-5

ด้าน "จูเนียร์" วิชยา ตรงเจริญชัยกุล นักหวดไทยวัย 21 ปีที่มาพร้อมความสูง 194 ซม. มือ 802 ของโลก สามารถเอาชนะนักหวดทีมชาติรุ่นพี่ "พ้ง" กิตติพงษ์ วชิรมโนวงศ์ มือ 1220 ของโลก 2 เซตรวดด้วยสกอร์ 6-3 และ 6-2

วิชยา ผ่านเข้ารอบ 8 คนสุดท้ายไปพบกับ ลิม ยอง เคียว นักหวดเกาหลีใต้ มือวาง 3 ของรายการ มือ 425 ของโลก อดีตเหรียญทองเทนนิสกีฬามหาวิทยาลัยโลก ที่ผ่านเข้ารอบหลังเอาชนะ เรียวตะ ทานูมะ จากญี่ปุ่น 6-2 และ 6-3

นอกจากนี้ วิชยา ยังจับคู่ กิตติพงษ์ วชิรมโนวงศ์ ทะลุเข้ารอบรองชนะเลิศชายคู่ได้อีก หลังทั้งคู่ช่วยกันเอาชนะ ไคสึเกะ นูมาจิริ กับ เรียวตะ ทานูมะ คู่ญี่ปุ่น 6-3 และ 6-2

ส่วนผลแข่งขันคู่อื่นๆ มีดังนี้ ชายเดี่ยว รอบสอง โช มิน ยอค (เกาหลีใต้) ชนะ โซล แจ มิน (เกาหลีใต้) 2-2ret., ฟาเบียง เฮอร์บูล์ (ฝรั่งเศส) ชนะ ปรัชญา อิสโร 6-3, 6-4, จุง ฮอง (เกาหลีใต้) ชนะ นัม ยุน วู (เกาหลีใต้) 6-4, 7-5, คิม แจ วอน (เกาหลีใต้) ชนะ เทอเมียร์ อิสมิลอฟ (อุซเบกิสถาน) 7-5, 7-6(2)

***********************
บรรยายภาพ

"จูเนียร์" โชว์ทีเด็ดเหนือกว่า
"จูเนียร์" วิชยา ตรงเจริญชัยกุล นักหวดมือ 1 ของไทย อาศัยการเล่นที่แน่นอนกว่า เอาชนะ กิตติพงษ์ วชิรมโนวงศ์ นักหวดไทยด้วยกัน 2 เซตรวด 6-3, 6-2 ผ่านเข้ารอบในการแข่งขันชายเดี่ยว ศึกเทนนิส "แคล-คอมพ์ แอนด์ เอ็กซ์วายแซด ปริ้นติ้ง ไอทีเอฟ โปรเซอร์กิต <a class="_58cn" href="https://www.facebook.com/hashtag/m4?source=feed_text&amp;story_id=1256239067732392" data-ft="{&quot;tn&quot;:&quot;*N&quot;,&quot;type&quot;:104}"><span class="_5afx"><span class="_58cl _5afz">#</span><span class="_58cm">M4</span></span></a>” ที่ ทรู อารีน่า หัวหิน จ.ประจวบคีรีขันธ์ เมื่อวันที่ 14 ธ.ค.59
.
"สิงห์" หวดพลิกชนะ
"สิงห์" พล วัฒนกูล อาศัยลูกเสิร์ฟและการทำแต้มหน้าเน็ตได้ดีกว่าเป็นฝ่ายพลิกกลับมาเอาชนะ เดนิส เยฟเซเยฟ จากคาซัคสถาน 2-1 เซต 3-6, 6-1, 6-3 ผ่านเข้ารอบในการแข่งขันประเภทชายเดี่ยว เทนนิส "แคล-คอมพ์ แอนด์ เอ็กซ์วายแซด ปริ้นติ้ง ไอทีเอฟ โปรเซอร์กิต #M4” ที่ ทรูอารีน่า หัวหิน จ.ประจวบคีรีขันธ์ เมื่อวันที่ 14 ธ.ค.59
.
ฟอร์มเด็ดขาดกว่า…
กิตติพงษ์ วชิรมโนวงศ์ และ วิชยา ตรงเจริญชัยกุล อาศัยการเล่นที่เข้าขา จนเป็นฝ่ายเอาชนะ ไคสึเกะ นูมาจิริ กับ เรียวตะ ทานูมะ จากญี่ปุ่น 2 เซตรวด 6-3, 6-2 ผ่านเข้ารอบในการแข่งขันประเภทชายคู่ ศึกเทนนิส "แคล-คอมพ์ แอนด์ เอ็กซ์วายแซด ปริ้นติ้ง ไอทีเอฟ โปรเซอร์กิต #M4” ที่ ทรูอารีน่า หัวหิน จ.ประจวบคีรีขันธ์ เมื่อวันที่ 14 ธ.ค.59

</div>