<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":20}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:20px"><strong>"นิการัตน์-ประกายกานต์"รองแชมป์บีชเทนนิส เวิลด์ ทัวร์ สนาม3</strong></p>
<!-- /wp:paragraph -->

<!-- wp:code -->
<pre class="wp-block-code"><code>   การแข่งขันเทนนิสชายหาด สะสมคะแนนโลกของสหพันธ์เทนนิสนานาชาติ(ไอทีเอฟ) รายการ "ไอทีเอฟ บีช เทนนิส เวิลด์ ทัวร์ ไทยแลนด์" สนามที่ 3 ชิงเงินรางวัลรวม 4,500 ดอลลาร์สหรัฐ หรือราว 157,500 บาท ที่สนามเทนนิสเกรต้า ฟาร์ม พัทยา จ.ชลบุรี ระหว่างวันที่ 31 สิงหาคม- 2 กันยายน 2565 โดยวันสุดท้ายเป็นการแข่งขันรอบชิงชนะเลิศ ชายคู่ และ หญิงคู่ ได้รับเกียรติจาก คุณสำเรียง เหมาะมาศ ประธานที่ปรึกษา เกรต้า สปอร์ต คลับ เป็นผู้มอบรางวัลประเภทชายคู่ และ หญิงคู่ 
   สำหรับประเภทหญิงคู่ รอบชิงชนะเลิศเป็นการโคจรเจอกันอีกครั้ง ระหว่างคู่นักเทนนิสสาวไทย นิการัตน์ วาทีนุกิจ กับ ประกายกานต์ สาวิสิทธิ์ กับคู่มือวาง 1 ของรายการ อิริ ฮอมมะ กับ อิรินะ โอสึกะ คู่นักหวดจากญี่ปุ่น ซึ่งเป็นคู่ชิงฯในสนามที่ 2 ก่อนที่สองสาวแดนปลาดิบจะเป็นฝ่ายชนะและคว้าแชมป์ได้
    ส่วนการเจอกันครั้งนี้คู่สาวไทยแม้จะพยายามสู้เต็มที่เซตแรกช่วยกันเก็บได้ 2 เกม แต่หลังจากนั้นกลับถูกคู่สาวญี่ปุ่นโจมตีได้อย่างเด็ดขาดและต้อนชนะไป 2-0 เซตด้วยสกอร์ 6-2 และ 6-0
   สองสาวญี่ปุ่นคว้าแชมป์เป็นสนามที่ 2 ติดต่อกัน พร้อมรับเงินรางวัลไปครองร่วมกับ 900 ดอลลาร์สหรัฐ หรือราว 31,500 บาท ส่วน นิการัตน์ กับ ประกายกานต์ ได้รองแชมป์ รับเงินรางวัลรวม 450 ดอลลาร์สหรัฐ หรือราว 15,750 บาท
   ขณะที่รอบชิงชนะเลิศ ชายคู่ แชมป์ในสนามที่ 2 ฟลาวิโอ เอรัวก้า กับ ซีซ่าร์ ฮูโก้ โดยาส คู่มือวาง 1 ของรายการจากบราซิล ยังคงโชว์ฟอร์มได้อย่างแข็งแกร่ง เก็บแชมป์มาครองได้อีกครั้ง หลังเอาชนะ ยูสึเกะ ฮิรากิ กับ อัตสึยะ มากิ คู่นักเทนนิสญี่ปุ่น คู่มือวาง 8 ของรายการ 6-0 และ 6-1
   คู่หนุ่มแซมบ้าครองแชมป์พร้อมรับเงินรางวัลรวม 900 ดอลลาร์สหรัฐ หรือราว 31,500 บาท ส่วนรองแชมป์รับเงินรางวัล 450 ดอลลาร์สหรัฐ หรือราว 15,750 บาท
   สำหรับการแข่งขันเทนนิสชายหาด สะสมคะแนนโลกของสหพันธ์เทนนิสนานาชาติ(ไอทีเอฟ) รายการ "ไอทีเอฟ บีช เทนนิส เวิลด์ ทัวร์ ไทยแลนด์" สนามที่ 4 จะแข่งขันระหว่างวันที่ 3-5 กันยายนนี้ โดยจะเป็นสนามสุดท้ายชิงเงินรางวัลรวมทั้งสิ้น 10,000 ดอลลาร์สหรัฐ หรือราว 350,000 บาท</code></pre>
<!-- /wp:code -->

<!-- wp:image {"id":33612,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/09/D832A9EB-0281-40AC-A0B7-CBF986B58EA0-1024x683.jpeg" alt="" class="wp-image-33612"/></figure>
<!-- /wp:image -->