<p style="text-align: center;"><strong><span style="font-size: 14pt;">"อัญชิสา-ณัฐนิดา-วรรษชล"ลิ่วตัดเชือกหญิงเดี่ยว</span></strong>
<strong><span style="font-size: 14pt;">นักหวดไทยทะยานชิง-ลุ้นแชมป์คู่ศึกเทนนิสอาชีพ </span></strong></p>
การแข่งขันเทนนิสอาชีพชายและหญิง ไอทีเอฟ โปร เซอร์กิต 2018 สัปดาห์ 3 รายการ "ไอทีเอฟ เมนส์ เอเชีย/โอเชียเนีย 2018" ชิงเงินรางวัลรวม 15,000 ดอลลาร์สหรัฐ (ประมาณ 495,000 บาท) และรายการ "ไอทีเอฟ วีเมนส์ เอเชีย/โอเชียเนีย 2018" ชิงเงินรางวัลรวม 15,000 ดอลลาร์สหรัฐ (ประมาณ 495,000 บาท) ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 15 พ.ย. รอบก่อนรองชนะเลิศ หญิงเดี่ยว "ออมสิน" อ<span class="text_exposed_show">ัญชิสา ฉันทะ นักหวดวัย 16 ปีของไทย มือ 1008 ของโลก รองแชมป์เมื่อสัปดาห์ก่อน ยังคงโชว์ฟอร์มหวดได้อย่างแข็งแกร่ง จนสามารถผ่านเข้ารอบรองชนะเลิศได้อย่างเยี่ยมยอด หลังหวดชนะมือวาง 8 อี อึนฮเย จากเกาหลีใต้ มือ 843 ของโลก ได้ 2-0 เซต 6-2, 6-3 ใช้เวลาแข่งขันทั้งสิ้น 1.10 ชม.</span>
<div class="text_exposed_show">

อัญชิสา ผ่านเข้าไปตัดเชือกกับนักหวดรุ่นพี่วัย 31ปี "จูน" ณัฐนิดา หลวงแนม มือ 697 ของโลก มือวาง 5 ที่ผ่านเข้ารอบได้หลังเอาชนะ นีน่า สตั๊ดเลอร์ จากสวิตเซอร์แลนด์ มือวาง 3 มือ 548 ของโลก 2-1 เซต 6-2, 3-6 และ 7-6 ไทเบรก 7-0 ใช้เวลาทั้งสิ้น 2.58 ชม.

ด้าน "ออม" วรรษชล สวัสดี นักหวดมือซ้าย วัย 18 ปี มือ 872 ของโลก อาศัยลูกเสิร์ฟที่ดุดันและการยิงสโตรกที่เฉียบขาดเอาชนะ "แน็ต" พัณณิน โควาพิทักษ์เทศ รุ่นน้องวัย 15 ปี มือวาง 6 มือ 820 ของโลก 2-0 เซต 6-3, 7-5 ใช้เวลาแข่งขันทั้งสิ้น 1.33 ชม. โดยแมทช์นี้ วรรษชล เสิร์ฟไป 9 เอซ แต่ก็เสียไป 7 ดับเบิ้ลฟลอท์ ส่วน พัณณิน เสิร์ฟเสียไป 7 ดับเบิ้ลฟลอท์เช่นกัน วรรษชลเข้ารอบรองชนะเลิศ พบ มิซากิ มัตสึดะ จากญี่ปุ่น ที่ชนะ ซิเบ็ค กูลัมบาเยว่า มือวาง 7 จากคาซัคสถาน 6-4, 6-2

หญิงคู่ รอบรองชนะเลิศ ณัฐนิดา หลวงแนม /วรัญญา วงค์เทียนชัย คู่มือ 1 ของรายการ ชนะ พัชรินทร์ ชีพชาญเดช /โช อี้ เสิ่น (ไต้หวัน) 6-1, 6-1 เข้าชิงชนะเลิศกับ บุณยวีร์ ธรรมไชยวัฒน์ /รามุ อุเอดะ (ญี่ปุ่น) คู่มือวาง 2 ที่ตัดเชือกชนะ ซูซาน ลาเมนส์ (เนเธอร์แลนด์) /นีน่า สตั๊ดเลอร์ (สวิตเซอร์แลนด์) 3-6, 6-3 ,10-6

ขณะที่ รอบรองชนะเลิศ ชายคู่ ปรัชญา อิสโร /ซอง มิน คยู (เกาหลีใต้) คู่มือวาง 4 ชนะคู่มือวาง 1 ฟรานซิส เคซีย์ อัลแคนทาร่า (ฟิลิปปินส์) /แบร์นาร์โด้ ซาไรว่า (โปรตุเกส) 7-6(7-3), 7-5 ผ่านเข้าชิงชนะเลิศกับ เฉิน ตี้ (ไต้หวัน) /โซระ ฟุกุดะ (ญี่ปุ่น) คู่มือวาง 2 ที่ชนะ คอนสแตนติน คราฟชุค (รัสเซีย) /โรแมน ซาฟิอุลลิน (รัสเซีย) 2-6, 7-6(7-1) และซูเปอร์ไทเบรก 10-5

<img class="alignnone size-full wp-image-19410" src="https://www.bucket.cloudaccess9.com/ltatorg/2018/11/46260970_2083968004959490_8951540228091281408_n.jpg" alt="" width="960" height="640" />

<img class="alignnone size-full wp-image-19413" src="https://www.bucket.cloudaccess9.com/ltatorg/2018/11/46288086_2083971011625856_6415116109975912448_n.jpg" alt="" width="960" height="640" />

</div>