<!-- wp:paragraph {"align":"center","style":{"typography":{"fontSize":20},"color":{"background":"#ccdbe2"}}} -->
<p class="has-text-align-center has-background" style="background-color:#ccdbe2;font-size:20px"><strong>"โชติรินทร์" โชว์ฟอร์มม้ามืดโค่นมือวาง 3ทะยานตัดเชือกหวดไอทีเอฟจูเนียร์สเวิลด์ </strong></p>
<!-- /wp:paragraph -->

<!-- wp:paragraph -->
<p>สหพันธ์เทนนิสนานาชาติ (ไอทีเอฟ) ร่วมกับ สมาคมกีฬาลอนเทนนิสแห่งประเทศไทย ในพระบรมราชูปถัมภ์ จัดการแข่งขันเทนนิสเยาวชนนานาชาติ เก็บคะแนนเยาวชนโลก รายการ ITF Juniors World Tennis Tour J60 (2) ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 3 ก.ค. 2568 เป็นการแข่งขันรอบก่อนรองชนะเลิศ ไฮไลท์ประเภทหญิงเดี่ยว "น้องเบียร์" โชติรินทร์ แก้วก่า นักเทนนิสไทยวัย 15 ปี ดีกรีเยาวชนทีมชาติไทยชุดปัจจุบัน มือ 3191 เยาวชนโลก ยังสร้างผลงานได้อย่างยอดเยี่ยม หลังจากโชว์ฟอร์มม้ามืดเข้ามาจากรอบคัดเลือก ล่าสุด ลงแข่งขันรอบก่อนรองชนะเลิศ และสามารถโค่น "มือวาง 3" ริโตะ อาริมะ นักเทนนิสชาวญี่ปุ่นวัย 16 ปี มือ 464 เยาวชนโลก ด้วยสกอร์ 6-2 ทั้งสองเซต</p>
<!-- /wp:paragraph -->

<!-- wp:paragraph -->
<p>โชติรินทร์ ลุ้นทำผลงานอีกครั้งในรอบรองชนะเลิศ ซึ่งจะตัดเชือกกับงานใหญ่อย่าง หลาน ซีหราน นักหวดจีนวัย 16 ปี ดีกรีรองแชมป์สัปดาห์ที่แล้ว และในรายการนี้เป็นมือวาง 1 ที่เข้ารอบหลังจากเอาชนะ ดินาร่า เด ซิลวา มือวาง 5 จากศรีลังกา มือ 546 เยาวชนโลก 2-1 เซต 6-2, 4-6 และ 6-1 นอกจากนี้ ยังมี 2 นักเทนนิสเยาวชนไทยที่ผ่านเข้ารอบรองชนะเลิศ ในประเภทชายเดี่ยว โดย เปน จารุศร มือวาง 1 ของรายการ รองแชมป์สัปดาห์ก่อน เอาชนะ โช เซ ฮยอก มือวาง 5 จากเกาหลีใต้ ในรอบก่อนรองฯ 2-0 เซต 6-3, 6-1 และ คุณานันท์ พันธราธร มือวาง 3 และแชมป์สัปดาห์ก่อน เอาชนะ โคยุ ยานางิ มือวาง 8 จากญี่ปุ่น 2-0 เซต 6-2, 6-3 ทั้งนี้ จากผลการแข่งขันดังกล่าว ทำให้มีนักเทนนิสไทยผ่านเข้ารอบตัดเชือกในประเภทหญิงเดี่ยว 1 คน และชายเดี่ยว 2 คน ในส่วนผลการแข่งขันคู่อื่น ๆ มีดังนี้ หญิงเดี่ยว รอบก่อนรองชนะเลิศ อันนา ซาโต้ (ไทย) แพ้ เติ้ง เปี้ยน (2-จีน) 6-7(3-7), 0-6 ยูซึฮะ เนกิชิ (16-ญี่ปุ่น) ชนะ จาง ป๋อเจีย (จีน) 6-2, 1-0 Ret. (ปวดท้อง) ชายเดี่ยว รอบก่อนรองชนะเลิศ ธรรม์ พันธราธร (วาง 10) แพ้ คานาตะ โอซากิ (วาง 2-ญี่ปุ่น) 2-6, 1-6 จาง จุนซอ (9-เกาหลีใต้) ชนะ คันตะ วาตานาเบะ (4-ญี่ปุ่น) 6-3, 6-4 </p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น ๆ ดูรายละเอียดได้ที่ <a rel="noreferrer noopener" href="https://www.itftennis.com/en/tournament/j60-nonthaburi/tha/2025/j-j60-tha-2025-002/?fbclid=IwZXh0bgNhZW0CMTAAYnJpZBExN0gzcDh3WWJzekF2YU9wNgEeFZkjENeHtRINQxg8oBWxes3DsZ9y41yBHIGchA_32-UHpzaJkzzDFkmrh0k_aem_TH5o95KsnBGrcYTFk16LmQ" target="_blank">https://www.itftennis.com/.../tha/2025/j-j60-tha-2025-002/</a></p>
<!-- /wp:paragraph -->

<!-- wp:image {"id":50535,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/07/516042135_1161144102715237_5027134500034012683_n-1024x683.jpg" alt="" class="wp-image-50535"/></figure>
<!-- /wp:image -->