<!-- wp:paragraph {"align":"center","style":{"typography":{"fontSize":20},"color":{"background":"#d3eef9"}}} -->
<p class="has-text-align-center has-background" style="background-color:#d3eef9;font-size:20px"><strong>แพทริค แค็นดอลล์ ไฮเอิลบรอนนัก<br>หวดผู้ไม่ย่อท้อต่ออุปสรรค</strong></p>
<!-- /wp:paragraph -->

<!-- wp:paragraph -->
<p>คอลัมน์ : เปิดตัวทีมชาติ 2564<br>แพทริค แค็นดอลล์ ไฮเอิลบรอนนัก<br>หวดผู้ไม่ย่อท้อต่ออุปสรรค </p>
<!-- /wp:paragraph -->

<!-- wp:paragraph -->
<p>แม้ความพลาดหวังในการคัดเลือกตัวนักเทนนิสทีมชาติรุ่นอายุไม่เกิน 12 ปีไปครั้งหนึ่งเมื่อปีที่ผ่านมา จะทำให้หัวใจดวงน้อยๆของ “ด.ช.แพทริค แค็นดอลล์ ไฮเอิลบรอน” นักเทนนิสเยาวชนจากเมืองย่าโม จ.นครราชสีมา ลูกครึ่ง ไทย-อเมริกัน ผู้นี้จะบอบช้ำไปพอสมควร</p>
<!-- /wp:paragraph -->

<!-- wp:paragraph -->
<p> แต่ด้วยความมี “เลือดนักสู้” ผู้ไม่ “ย่อท้อต่ออุปสรรค” และ “กล้า” เผชิญหน้าให้กับ “ความผิดหวัง” ด้วยหัวใจที่มี “พลัง” ลุกขึ้นยืนหยัดยืดอก”สู้” อีกครั้ง</p>
<!-- /wp:paragraph -->

<!-- wp:paragraph -->
<p>แพทริค เปลื่อนความผิดหวังให้เป็นพลัง ตั้งใจฝึกซ้อมพัฒนาฝีมืออย่างต่อเนื่อง กระทั่งมาปีนี้ “ฝัน”ของนักเทนนิสวัย 12 ปีจากเมืองย่าโมก็เป็นจริง </p>
<!-- /wp:paragraph -->

<!-- wp:paragraph -->
<p>เมื่อสามารถสร้างผลงานคว้าอันดับที่ 3 และสิทธิ์ในการเป็น “นักเทนนิสทีมชาติ” ในรุ่นอายุไม่เกิน 12 ปีได้สำเร็จ... </p>
<!-- /wp:paragraph -->

<!-- wp:paragraph -->
<p>เป็นการติดทีมชาติครั้งแรก...ในชีวิต!!! </p>
<!-- /wp:paragraph -->

<!-- wp:paragraph -->
<p>ด.ช.แพทริค แค็นดอลล์ ไฮเอิลบรอน ลูกครั้งไทย-อเมริกัน วัย 12 ปีจากเมืองย่าโม จ.นครราชสีมา เกิดวันที่ 10 มกราคม 2552 เป็นลูกชายของ นายเคิร์ท วิลเลี่ยม ไฮเอิลบรอน และ นางรัชตา ไฮเอิลบรอน ก้าวเข้ามาเล่นเทนนิสครั้งแรกด้วยวัยเพียง 4 ขวบ เพราะคุณแม่ต้องการเพียงแค่ให้ลูกชาย “ได้เล่นกีฬา” เพื่อเป็นกิจกรรมให้ลูกชายที่มีพลังล้นเหลือได้ปลดปล่อยอย่างเต็มที่ และมีร่างกายแข็งแรง</p>
<!-- /wp:paragraph -->

<!-- wp:paragraph -->
<p> “ในใจแม่ตอนนั้นไม่ได้คิดว่าจะให้ลูกเล่นเทนนิสเพื่อมุ่งมาติดทีมชาติหรือเป็นนักกีฬาอาชีพ แม่คิดตอนนั้นก็แค่ว่าอยากให้ลูกปลดปล่อยพลัง เพราะแพทริค เป็นเด็กที่มีพลังงานล้นเหลือ นอนยากทั้งในช่วงกลางวันและกลางคืน พอดีไปเห็นประกาศติดที่หน้าสนามกีฬาเฉลิมพระเกียรติฯ 80 พรรษาที่นครราชสีมาว่าจะมีการเปิดสอนเทนนิสฟรีก็ได้ไปปรึกษาคุณพ่อของเขาและได้ลองพาลูกมาที่สนาม”</p>
<!-- /wp:paragraph -->

<!-- wp:paragraph -->
<p>“แพทริค เห็นเทนนิสครั้งแรกก็รู้สึกตื่นเต้นและชอบ เขาจะไปยืนดูพี่ๆน็อคบอล และ เกาะรั้วดูพี่ตีบอลในสนามไม่ยอมกลับบ้านจนพี่ในสนามเรียกให้ไปลองตีดู เขาก็ตีบอลได้ด้วยทั้งๆที่ไม่เคยเล่นเทนนิสมาก่อน และ ไม่กลัวบอลเลย” </p>
<!-- /wp:paragraph -->

<!-- wp:paragraph -->
<p>จากนั้น แพทริค ก็ได้มาซ้อมเทนนิสอย่างต่อเนื่อง “ทุกวัน” ภายใต้การดูแลของ “โค้ชแบงค์” อภิชาติ เรืองลาภอนันต์ และจะใช้เวลาหมดไปกับการซ้อมเทนนิสไม่ต่ำกว่า 3 ชั่วโมง และจะมีความกระตือรือร้นทุกครั้งที่ได้ไปเล่นเทนนิส</p>
<!-- /wp:paragraph -->

<!-- wp:paragraph -->
<p>หลังเรียนรู้การตีเทนนิสพื้นฐานในระดับเริ่มต้นตามวัยของเขาได้ประมาณ 2 ปี แพทริค ได้ลองลงสนามแข่งขันรายการแรก คือ แมตช์เยาวชนที่สนามศรีชาพันธ์ จ.ขอนแก่น แต่ไม่ประสบความสำเร็จ ด้วยความที่เป็นมือใหม่ ทั้งตื่นเต้น และไม่รู้กฎกติกาของการแข่งขัน จึงทำให้เล่นไม่ออก ตีไม่ได้ </p>
<!-- /wp:paragraph -->

<!-- wp:paragraph -->
<p>“จบรายการนั้นแพทริคไม่กล้าที่จะลงแข่งขันอีกเลย แต่ก็ยังชอบที่จะเล่นเทนนิส เขายังไปซ้อม ขยันซ้อมเหมือนเดิม แต่ที่ไม่กล้าแข่งก็เพราะกลัวที่จะผิดหวังแบบเดิม ซึ่งในช่วงนั้นโค้ชแบงค์ก็ได้พยายามปรับและสอดแทรกให้รู้ถึงกติกาการแข่งขันให้ดูเส้นในสนาม เสิร์ฟให้ลงเส้นไหน จนเขาเริ่มเข้าใจกติกาการแข่งขันมากขึ้น”</p>
<!-- /wp:paragraph -->

<!-- wp:paragraph -->
<p> แพทริค กลับลงสู่สนามแข่งขันอีกครั้งในรายการเยาวชนรุ่นอายุไม่เกิน 8 ปีที่จ.นครราชสีมา ในขณะที่ตัวเองอายุ 7 ขวบ และทำผลงานคว้าอันดับที่ 3 ได้เหรียญรางวัลติดมือกลับบ้าน แต่ก็ยังไม่ใช่ผลงานที่ตัวเขารู้สึกพอใจ “จบรายการนี้แพทริคมาบอกแม่ว่า เขาไม่ภูมิใจกับรางวัลที่ 3 ที่เขาได้รับเหมือนว่าเขายังไม่ได้ใช้ความสามารถของตัวเองอย่างเต็มที่ จากนั้นแม่ก็พยายามพาเขาไปแข่งในจังหวัดอื่นๆแถวอีสานซึ่งผลงานก็ยังไม่ดี เกือบปีที่แพทริคไม่ชนะเลิศได้แต่เหรียญรางวัลมา จนเขามาบอกแม่ว่า เขาไม่อยากได้เหรียญรางวัลแล้วเขาอยากได้ถ้วยรางวัลบ้าง” </p>
<!-- /wp:paragraph -->

<!-- wp:paragraph -->
<p>จากนั้น แพทริคได้ลองมาแข่งขันในกรุงเทพฯรายการที่มีถ้วยรางวัล ซึ่งรายการแรกที่มาแข่งคือ ศึกจำเริญคัพ และแพทริคก็ทำผลงานได้ดีเขาชนะเลิศ และได้ถ้วยรางวัลกลับบ้าน</p>
<!-- /wp:paragraph -->

<!-- wp:paragraph -->
<p>“ถ้วยรางวัลแรกนี้ถือว่าเป็นจุดเปลี่ยนอย่างมาก เพราะแพทริค เริ่มมีพลัง มีกำลังใจ เขาดีใจและภูมิใจกับผลงานมาก กลับมาก็มุ่งมั่นฝึกซ้อม และชอบที่จะเล่นเทนนิสมากขึ้น เทนนิสเข้าไปอยู่ในสายเลือดเขาแล้ว” </p>
<!-- /wp:paragraph -->

<!-- wp:paragraph -->
<p>นอกจากผลงานถ้วยรางวัลจะเป็นสิ่งที่ทำให้ แพทริค มีพลังมุ่งมั่นขยันฝึกซ้อมแล้ว การได้คุณพ่อเข้ามาดูแล เลือกอุปกรณ์ไม้เทนนิส สายเอ็น ที่ถูกต้องเหมาะสมกับสรีระร่างกายสไตล์การเล่นของลูก รวมถึงการเอาใจใส่ในการค้นคว้าหาข้อมูลปรึกษากูรูผู้รู้จริงในการเล่นเทนนิสของเด็กวัยนี้จากสหรัฐอเมริกา ทำให้พัฒนาการของ แพทริค ดีขึ้นแบบก้าวกระโดด</p>
<!-- /wp:paragraph -->

<!-- wp:paragraph -->
<p>แพทริคเดินสายล่าแชมป์และก้าวขึ้นมาเป็นมือ 1 ของนักเทนนิสวัย 8 ปีจากภาคอีสานในเวลาอันรวดเร็ว ก่อนที่จะ “แจ้งเกิด” คว้าแชมป์เทนนิสเยาวชนเพื่อความชนะเลิศแห่งประเทศไทย ประจำปี 2560 ในรุ่นอายุไม่เกิน 8 ปีได้ทั้งประเภทเดี่ยวและคู่ รวมถึงการคว้าแชมป์ชายเดี่ยว ในศึกเทนนิสพัฒนาฝีมือฯ รอบมาสเตอร์ในปีเดียวกันได้อีกด้วย</p>
<!-- /wp:paragraph -->

<!-- wp:paragraph -->
<p> ผลงานของ แพทริค ยังมีมาอย่างต่อเนื่องตลอดมานับจากนั้นกระทั่งเข้าสู่วัย 12 ปีที่สามารถผ่านการคัดเลือกจากฝีมือ ความสามารถ และ ผลงานในการแข่งขันคัดเลือกตัวทีมชาติรุ่นอายุไม่เกิน 12 ปี </p>
<!-- /wp:paragraph -->

<!-- wp:paragraph -->
<p>“สิ่งที่ทำให้ แพทริค ประสบความสำเร็จในวัยของเขาอย่างหนึ่งก็คือ เขาเป็นคนที่มีความมุ่งมั่น ทุ่มเท และ ขยันฝึกซ้อมเทนนิสมาก อีกทั้งยังเป็นคนที่ ไม่ยอมแพ้ ให้อะไรง่ายๆ แม้ว่าจะผิดหวังจากการแข่งขันบ้าง แต่เขาจะกลับมาซ้อม และแก้ไขให้ดีขึ้นอยู่เสมอ”</p>
<!-- /wp:paragraph -->

<!-- wp:paragraph -->
<p> “คุณพ่อจะบอกเขาทุกครั้งในการลงแข่งขันว่า เราต้องตั้งใจเล่นให้เต็มที่เกินร้อยทุกครั้ง เพราะนักเทนนิสที่ลงแข่งเขาก็สู้เต็มร้อยกันทุกคน เพราะฉะนั้นเราต้องตั้งใจให้มากกว่า และแม่ก็จะพยายาบอกเขาว่า ทุกครั้งที่ลงแข่งให้เล่นให้สนุก อย่ากดดันตัวเอง เล่นให้เต็มที่ตามสไตล์ของเรา ให้คนดูชอบ แม้เราจะแพ้แต่ถ้าคนดูชอบการเล่นของเรานั่นก็หมายความว่าวันนั้นเราเล่นได้ดีที่สุดแล้ว แต่กีฬามีแพ้มีชนะเทนนิสไม่มีคำว่าเสมอ เพราะฉะนั้นผลแพ้ชนะก็อยู่ที่จังหวะและโอกาสของแต่ละคน เราแพ้ก็กลับมาแก้ไข ยังมีรายการ อื่นๆให้เราแก้มืออีก” </p>
<!-- /wp:paragraph -->

<!-- wp:paragraph -->
<p>ด้วยการปลูกฝังให้ลูกเล่นเทนนิสเด้วยความ “คิดบวก” และเล่นเทนนิสด้วยหัวใจนี่เอง ทำให้วันนั้น แพทริค เป็นนักเทนนิสที่เล่นเทนนิสด้วยความสุข และไม่เคยย่อท้อยอมแพ้ให้คู่ต่อสู้ง่ายๆ ใครได้มาลงสนามแข่งกับเขาถ้าอยากจะชนะก็ต้องออกแรงให้มากหน่อย</p>
<!-- /wp:paragraph -->

<!-- wp:paragraph -->
<p>แพทริค เป็นนักเทนนิสที่เล่นในสไตล์ All court versatile ชื่นชอบ ราฟาเอล นาดาล กับ กริกอร์ ดิมิทรอฟ ด้วยความที่เล่นสไตล์การตีสปินโค้ง และจิตวิญญาณการต่อสู้ที่ค่อนข้างสูงเหมือนกัน </p>
<!-- /wp:paragraph -->

<!-- wp:paragraph -->
<p>ด้านอนาคตแน่นอนว่า แพทริค ก็ไม่ต่างจากนักเทนนิสคนอื่นๆ คือ นอกจากการได้เป็นตัวแทนนักเทนนิสทีมชาติไทยแล้ว การเป็นนักเทนนิสอาชีพก็คือเป้าหมายสูงสุด</p>
<!-- /wp:paragraph -->

<!-- wp:paragraph -->
<p> "ดีใจและภูมิใจมากครับที่ได้เป็นส่วนหนึ่งของทีมเทนนิสเยาวชนไทยในรุ่นอายุไม่เกิน 12 ปี ต้องขอขอบคุณผู้บริหารสมาคมกีฬาลอนเทนนิสแห่งประเทศไทยที่ให้การสนับสนุนให้มีการคัดเลือกตัวในครั้งนี้ ผมพร้อมและยินดีเต็มที่ที่จะพัฒนาฝีมือตัวเองให้ดีและพร้อมจะทำหน้าที่ตัวแทนทีมชาติไทยอย่างสุดความสามารถ" </p>
<!-- /wp:paragraph -->

<!-- wp:paragraph -->
<p>ทีมชาติรุ่นอายุไม่เกิน 12 ปี คือ บันไดขั้นแรกของ แพทริค ในการรับใช้ชาติ แต่เส้นทางบนถนนสายนี้ยังอีกยาวไกล เขายังมีเวลาในการพัฒนาฝีมือศักยภาพของตัวเองอีกมาก การค่อยๆก้าวไปทีละก้าวอย่างกล้าแกร่ง และ มั่นคง วางแผนการเล่นไปทีละขั้นทีละตอน ค่อยๆเรียนรู้จากประสบการณ์จะช่วยสร้างความเข็มแข็ง แข็งแกร่งทั้งกายใจให้ตัวเองในอนาคตได้</p>
<!-- /wp:paragraph -->

<!-- wp:paragraph -->
<p>ตราบใดที่หัวใจยังสู้และมีความมุ่งมั่นไม่ย่อท้อต่ออุปสรรค “แพทริค แค็นดอลล์ ไฮเอิลบรอน” จะสามารถก้าวไปสู่ความสำเร็จสมดังมุ่งหวังและเป็นอีกหนึ่งความภาคภูมิใจให้วงการเทนนิสไทยและประเทศชาติได้อย่างแน่นอน</p>
<!-- /wp:paragraph -->

<!-- wp:image {"id":27186,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/04/176138317_4105888789434058_5449428275781273146_n-818x1024.jpg" alt="" class="wp-image-27186"/></figure>
<!-- /wp:image -->