<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#a2a300"}}} -->
<p class="has-text-align-center has-vce-bg-color has-text-color has-background" style="background-color:#a2a300;font-size:22px"><strong>นักเทนนิสไทยโชว์ฟอร์มเฉียบ<br>แย่งแชมป์กันเองศึกชิงแต้มเอเชีย</strong></p>
<!-- /wp:paragraph -->

<!-- wp:code -->
<pre class="wp-block-code"><code>        การแข่งขันเทนนิสเยาวชน รุ่นอายุไม่เกิน 14 ปี เก็บคะแนนเอเชีย ระดับเกรด 2 รายการ "แอลทีเอที เอเชี่ยน โฟร์ทีน แอนด์ อันเดอร์ 2023" ครั้งที่ 5 ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 12 ต.ค. 2566 เป็นการแข่งขันรอบรองชนะเลิศ
       ประเภทชายเดี่ยว เตชธรรม ศรีเสน นักเทนนิสเยาวชนไทย มือวาง 3 และมือ 105 เอเชีย พลิกจากที่พ่ายเซตแรกให้แก่ เกรธ ลิม ห่าว เจ๋อ จากมาเลเซีย มือวาง 2 และมือ 100 เอเชีย กลับมาเป็นฝ่ายเฉือนชนะ 2-1 เซต 3-6, 6-0 และ 6-0 เตชธรรม ทะยานสู่รอบชิงชนะเลิศ ไปพบกับ ธรรมะ โคศิริ มือวาง 6 และมือ 152 เอเชีย ที่ตัดเชือกชนะ ตรัย ศรีเสน มือวาง 1 และมือ 80 เอเชีย 2-0 เซต 6-3, 6-3
       ด้านหญิงเดี่ยว นักเทนนิสไทยโคจรมาพบกัน ภัทรวดี ชนะวงศ์ ดวลแร็กเกตกับ พลอยเพชร ด้วงเขียว มือวาง 4 และมือ 166 เอเชีย ผลปรากฏว่า เซตแรกดวลกันได้สูสี แต่ ภัทรวดี มีโอกาสทำแต้มได้สำเร็จมากกว่า จึงเอาชนะได้ก่อน จากนั้นยิ่งเล่นยิ่งมั่นใจทำให้ชนะอีกในเซตสอง สรุป ภัทรวดี ชนะ 2-0 เซต 6-4, 6-2 ลอยลำเข้าไปชิงชนะเลิศกับ ปวีณอร นวลศรี มือวาง 1 และมือ 16 เอเชีย ที่ตัดเชือกชนะ วาซุนดรา บี จากอินเดีย มือวาง 3 และมือ 99 เอเชีย 6-3, 6-0
        ขณะที่ผลการแข่งขันประเภทชายคู่ รอบรองชนะเลิศ เตชธรรม ศรีเสน /ตรัย ศรีเสน (วาง 1 ไทย) ชนะ อเล็กซานเดอร์ จัสติน โคยุยโต /แอนดรูว์ คาวินดา วิเจมานน์ (ฟิลิปปินส์-ศรีลังกา) 6-1, 6-0 ส่วนคู่ ธรรมะ โคศิริ /พิระภัทร พิระภาค ชนะ เกรธ ลิม ห่าว เจ๋อ /ชุน ฮิม ลุค (วาง 3 มาเลเซีย-ฮ่องกง) 6-4, 7-6(5)
       หญิงคู่ รอบรองชนะเลิศ ปวีณอร นวลศรี /วิกตอเรีย อเล็กเซย์กีน่า (วาง 1 ไทย-สิงคโปร์) ชนะ พรปวีณ์ ไพศาลภาณุวงศ์ /ทิพย์ธารา ปัญญาภาพ (วาง 4 ไทย) 6-2, 6-1 ภัทรวดี ชนะวงศ์ /แพรวา เทพหัสดิน ณ อยุธยา ชนะ พลอยเพชร ด้วงเขียว /อัญวีณ์ ไพศาลภาณุวงศ์ 7-5, 6-4</code></pre>
<!-- /wp:code -->

<!-- wp:paragraph -->
<p>ข่าว : ฐานทัพ สุขสำราญ<br>ภาพ : กษิดิศ สำเร็จ</p>
<!-- /wp:paragraph -->

<!-- wp:image {"id":39759,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/10/IMG_3617-1024x683.jpeg" alt="" class="wp-image-39759"/></figure>
<!-- /wp:image -->