<!-- wp:paragraph {"align":"center","textColor":"vce-bg","style":{"color":{"background":"#00a3a1"},"typography":{"fontSize":33}}} -->
<p class="has-text-align-center has-vce-bg-color has-text-color has-background" style="background-color:#00a3a1;font-size:33px"><strong>บีช เทนนิส แชมเปี้ยนชิพ ครั้งที่ 1<br>เปิดศึกคึกคัก-ได้มือดีตบนัดตัดเชือก</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสชายหาด รายการ Beach Tennis Championships #1 หรือ บีช เทนนิส แชมเปี้ยนชิพ ครั้งที่ 1 (เกรด 3) ชิงเงินรางวัลรวม 50,000 บาท ณ สนามเทนนิสชายหาด ภายในศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 11 มี.ค. เป็นการแข่งขันวันแรก
       บรรยากาศการแข่งขันดำเนินไปอย่างคึกคัก มีแข่งขันทั้งประเภทชายคู่ หญิงคู่ และคู่ผสม โดยในช่วงเช้าของวันประเดิมด้วยศึกประเภทชายคู่ รอบ 16 คู่ พงศธร​ เบญจมาศ (สงขลา) และ นภัส สังข์ทอง (สงขลา) ผนึกกำลังเอาชนะ สไม สวยรูป (พระนครศรีอยุธยา) และ สุขุม กิจวิจารณ์ (กทม.) 6-3, 6-2 ขณะที่อีกคู่ในรอบเดียวกัน ปรมะ ศัสตุระ (กทม.) และ กรกฎ มูลลาภ (กทม.) ชนะผ่าน ไมเคิล โกรโลฟ (ชลบุรี) และ พงศธร บุญพวง (ชลบุรี)
       จากนั้นเป็นการแข่งขันประเภทชายคู่ รอบก่อนรองชนะเลิศ ฐิติพันธุ์ ทรัพย์กล้า (กทม.) และ เล็กลามัตย์ แฮริสัน (ชลบุรี) โชว์ฟอร์มการเล่นที่เข้าขา ช่วยกันหวดเอาชนะ สุวัสส์ ศิริสินวัฒนา (ชลบุรี) และ สิรวิชญ์ แครงกระโทก (ชลบุรี) 6-0, 6-0 ควงคู่ทะลุสู่รอบรองชนะเลิศ ไปพบกับ นภัส สังข์ทอง (สงขลา) และ พงศธร​ เบญจมาศ (สงขลา) ที่คว้าชัยหลังดวลซูเปอร์ไทเบรกชนะ คู่ของ ซาเละฟรีรัส อัลมุฟาฎี (ชลบุรี) และ ภูวไนย นนท์อ่อน (ร้อยเอ็ด) 3-6, 7-5 และซูเปอร์ไทเบรก 10-2
       ดานี่ บาราทท์ ลูกครึ่งไทย-ฝรั่งเศส (ชลบุรี) กับ เยฟเกนี โคชูคอฟ คว้าชัยได้จากคู่ของ สหวัสส์ ศิริสินวัฒนา (ชลบุรี) กับ เสกศักดิ์ ช่างหนอง (ชลบุรี) 6-1, 6-1 ผ่านเข้าไปตัดเชือกกับ กรกฎ มูลลาภ (กทม.) กับ ปรมะ ศัสตุระ (กทม.) ที่คว้าชัยได้จากคู่ของ เนติวิศน์ เป็งวรรณา (ชลบุรี) กับ ปิยะภูมิ อินขาว (ชลบุรี) 7-6(3), 6-4
       ขณะที่ประเภทคู่ผสม รอบก่อนรองชนะเลิศ ประกายกานต์ สาวิสิทธิ์ (ชลบุรี) กับ นุกูล รักความสุข (ชลบุรี) เรียกฟอร์มเก่งออกมาสยบคู่ของ สไม สวยรูป (พระนครศรีอยุธยา) กับ มลิวัลย์ ยอดเพ็ชร (พระนครศรีอยุธยา) 6-0, 6-1
       ซาเละฟรีรัส อัลมุฟาฎี (ชลบุรี) กับ หทัยชนก แสนยาอุโฆษ (กทม.) ชนะ เยฟเกนี โคชูคอฟ กับ มะยุรี หาญมนตรี (ชลบุรี) 6-2, 3-6 และซูเปอร์ไทเบรก 10-8
       ปรมะ ศัสตุระ (กทม.) กับ วรรษชล แสนยาอุโฆษ (กทม.) ชนะ ธีรภัทร ขันติวีรวัฒน์ (ขอนแก่น) กับ ฤทัยรัตน์ อุบลชัย (ประจวบคีรีขันธ์) 6-1, 7-6(5) นิการัตน์ วาทีนุกิจ (นครปฐม) กับ ฐิติพันธุ์ ทรัพย์กล้า (กทม.) ชนะ อรปรีย์ญา อินทร์เพ็ง (พะเยา) กับ ภูวไนย นนท์อ่อน (ร้อยเอ็ด) 6-2, 6-1</code></pre>
<!-- /wp:code -->

<!-- wp:image {"id":36340,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/03/3B69D9DF-89A7-4F6B-BBFC-B578D18EC6DF-1024x683.jpeg" alt="" class="wp-image-36340"/></figure>
<!-- /wp:image -->