<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#5c00a3"}}} -->
<p class="has-text-align-center has-vce-bg-color has-text-color has-background" style="background-color:#5c00a3;font-size:20px"><strong>4 นักเทนนิสไทยพาเหรดประเดิมชัย<br>ศึกชิงตั๋ว "ออสเตรเลียน โอเพ่น จูเนียร์"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       เปิดฉากแล้ว ศึกเทนนิสเยาวชนโซนเอเชีย/โอเชียเนีย รายการพิเศษ "ดันลอป โรด ทู ดิ ออสเตรเลียน โอเพ่น จูเนียร์ ซีรีส์" ที่เมืองยกกาอิจิ จังหวัดมิเอะ ประเทศญี่ปุ่น เพื่อชิงไวลด์การ์ดหรือสิทธิพิเศษ รอบเมนดรอว์ จำนวน 1 โควตา ไปร่วมศึก "ออสเตรเลียน โอเพ่น จูเนียร์ แชมเปี้ยนชิพ 2023" และเมื่อวันที่ 13 พ.ย. 2565 เป็นการแข่งขันวันแรก
       การแข่งขันใช้ระบบแบ่งกลุ่ม นักกีฬาชายที่ผ่านการคัดเลือกเข้ามาแข่งขัน มีทั้งหมด 16 คน โดยแบ่งเป็น 4 กลุ่ม ๆ ละ 4 คน แข่งขันพบกันหมดในกลุ่ม ผู้ที่ได้อันดับ 1 ของกลุ่ม จะผ่านเข้าสู่รอบรองชนะเลิศต่อไป ส่วนนักกีฬาหญิง มี 16 คน ใช้ระบบการแข่งขันเช่นเดียวกัน
       ในส่วนของไทยนั้น มีนักกีฬาที่ผ่านการคัดเลือกเข้าไปทั้งหมด 4 คน เป็นชาย 2 คน ได้แก่ "น็อต" ศุภวัฒน์ แซ่อุ้ย กับ "ปูน" ปูนทอง โกมลพิสุทธิ์ และหญิง 2 คน ได้แก่ "หมิว" สลักทิพย์ อุ่นเมือง กับ "บัว" กมลวรรณ ยอดเพ็ชร
       ผลการแข่งขันวันแรก ประเภทชายเดี่ยว พบกันหมดนัดแรก กลุ่ม เอ ปูนทอง โกมลพิสุทธิ์ ชนะ เชียะ-อึน โฮ่ว จากไต้หวัน 2-1 เซต 6-4, 3-6 และซูเปอร์ไทเบรก 10-4 ด้าน กลุ่ม ดี ศุภวัฒน์ แซ่อุ้ย ชนะ ชุนยะ ทาเคคาตะ จากญี่ปุ่น 2-0 เซต 6-3, 6-3
       ประเภทหญิงเดี่ยว พบกันหมดนัดแรก กลุ่ม เอ กมลวรรณ ยอดเพ็ชร ชนะ ชูว ลี่หยา จากไต้หวัน 5-7, 6-3 และซูเปอร์ไทเบรก 10-8 ด้าน สลักทิพย์ อุ่นเมือง อยู่กลุ่ม ซี ชนะ ชิโฮมิ หลี่ ซวนเหลียง จากมาเลเซีย 2-0 เซต 6-2, 6-1</code></pre>
<!-- /wp:code -->

<!-- wp:image {"id":34859,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/11/7A7813B2-8F08-4886-9D00-28ADEB045276-768x1024.jpeg" alt="" class="wp-image-34859"/></figure>
<!-- /wp:image -->