<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#0067a3"}}} -->
<p class="has-text-align-center has-vce-bg-color has-text-color has-background" style="background-color:#0067a3;font-size:22px"><strong>"พิมพ์มาดา-พิมพ์ลภัส" โค่นคู่เต็ง3ลิ่วตัดเชือกศึกเจ30โฮจิมินห์</strong></p>
<!-- /wp:paragraph -->

<!-- wp:code -->
<pre class="wp-block-code"><code>   การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส "เจ30 โฮจิมินห์ ซิตี้" ที่เมืองโฮจิมินห์ ประเทศเวียดนาม คู่พี่น้องลูกครึ่งไทย-สิงคโปร์ พิมพ์มาดา กับ พิมพ์ลภัส ลิม ช่วยกันงัดฟอร์มหวดที่เฉียบขาด พลิกโค่นคู่มือวาง 3 ของรายการ อ็อม เซบิน จากเกาหลีใต้ กับ ดาเนียล่า คลาร่า ซูร์ยาปรานาทา จากอินโดนีเซีย ได้อย่างสนุก 2-1 เซต ด้วยสกอร์ 7-5, 4-6 และซูเปอร์ไทเบรก 10-8 ในรอบก่อนรองชนะเลิศ ประเภทคู่ เมื่อวันที่ 10 พ.ย.66
   พิมพ์มาดา กับ พิมพ์ลภัส ผ่านเข้าสู่รอบรองชนะเลิศทันที โดยจะต้องไปเจอกับ โซเฟีย เจิ่น หง็อก ญี ฮุนห์ จากเวียดนาม กับ รยู อึนจี จากเกาหลีใต้ ที่ผ่านเข้ารอบได้หลังล้มคู่มือวาง 2 พรนภัส หงส์จำรัสศิลป์ กับ ซัมเมอร์ ฮัพฟีล์ด จากออสเตรเลีย ด้วยการชนะ 6-2, 6-1
   ด้าน ปารมี ทัดแก้ว เยาวชนไทยที่จับคู่กับ สเตฟี่ แมรี่ อาลูโด จากฟิลิปปินส์ พกดีกรีคู่มือวาง 4 ของรายการ เข้ารอบรองชนะเลิศประเภทคู่ได้เช่นกัน หลังเอาชนะคู่เยาวชนไทย กัญจน์ชญา จูงวัฒนา กับ ธฤตา หงษ์หยก 7-6(1), 6-1
   ขณะที่ผลการแข่งขันหญิงเดี่ยว รอบก่อนรองชนะเลิศ กัญจน์ชญา จูงวัฒนา มือวาง 5 ของรายการ แพ้ อ็อม เซบิน มือวาง 4 ของรายการ จากเกาหลีใต้ 3-6, 4-6
   ชายคู่ รอบก่อนรองชนะเลิศ นราธิป เรืองศรี กับ ลูก้า โควล์ส จากออสเตรเลีย แพ้ เวียต มินห์ ตวน ดินห์ กับ โกว๊ก เลิม หวอ จากเวียดนาม 1-6, 3-6</code></pre>
<!-- /wp:code -->

<!-- wp:paragraph -->
<p>(แฟ้มภาพ)</p>
<!-- /wp:paragraph -->

<!-- wp:image {"id":40240,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/11/IMG_1445.jpeg" alt="" class="wp-image-40240"/></figure>
<!-- /wp:image -->