<!-- wp:paragraph {"align":"center","textColor":"vce-bg","style":{"color":{"background":"#0079a3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#0079a3;font-size:22px"><strong>"ก้องภพ"ระเบิดฟอร์มมือวางทะยานชิงฯ<br>เทนนิสเยาวชนปทท.-"ณิชวรัชญ์"ล้มเต็ง1</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชนเพื่อความชนะเลิศแห่งประเทศไทย ครั้งที่ 61 ประจำปี 2566 ชิงถ้วยพระราชทาน พระบาทสมเด็จพระเจ้าอยู่หัว และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 6 เม.ย.ที่ผ่านมา เป็นการแข่งขันของรุ่นอายุไม่เกิน 10 และ 16 ปี
       ประเภทชายเดี่ยว รุ่นอายุไม่เกิน 10 ปี ก้องภพ แซ่ลิ้ม นักเทนนิสจากนครปฐม โชว์ฟอร์มการเล่นได้ยอดเยี่ยม สมกับการเป็นมือ 1 ของประเทศไทย และเต็ง 1 ของรายการ ตัดเชือกเอาชนะ ธนกร ไชยลังการ จากพระนครศรีอยุธยา มือ 4 ของไทย และมือวาง 4 ของรายการ ได้อย่างขาดลอย 2-0 เซต 4-0 และ 4-1 ก้องภพ ควงแร็กเกตคู่ใจทะยานสู่รอบชิงชนะเลิศ ไปแย่งแชมป์กับ ชนินท์ โกวิทวัฒนชัย จากชลบุรี มือวาง 10 และมือ 11 ของไทย ที่ดวลซูเปอร์ไทเบรกชนะ กาญจน์นเรศร์ ครูศากยวงศ์ จากชุมพร มือวาง 3 และมือ 3 ของไทย ในรอบรองฯ ทำให้คว้าชัย 2-1 เซต 4-1, 4-5 ไทเบรก 2-7 และซูเปอร์ไทเบรก 10-5
       ด้านประเภทหญิงเดี่ยว รุ่นอายุไม่เกิน 10 ปี รอบรองชนะเลิศ ณิชวรัชญ์ พลอยเกษมสุข จากกรุงเทพฯ มือวาง 4 และมือ 4 ของไทย ต่อกรกับนักหวดเต็งหนึ่งของรายการอย่าง ศิริกร พูลผล จากพิษณุโลก มือวาง 1 และมือ 1 ของไทย ได้อย่างสูสีในเซตแรก ซึ่งต้องตัดสินด้วยไทเบรกและเป็น ณิชวรัชญ์ ที่คว้าชัยและทำให้เกิดความมั่นใจจนเอาชนะในเซตสองได้อีก ส่งผลให้ ณิชวรัชญ์ ชนะ ศิริกร 2-0 เซต 5-4 ไทเบรก 7-2, 4-1 ฉลุยสู่รอบชิงชนะเลิศ ไปพบกับ อาร์ภรนันท์ โซเฟีย แสงสุชาติ จากกรุงเทพฯ มือวาง 3 และมือ 3 ของไทย ที่เฉือนชนะ ธมลวรรณ โพธิ์จันทร์ จากขอนแก่น มือวาง 2 และมือ 2 ของไทย ได้อย่างหวุดหวิด 2-1 เซต 0-4, 4-2 และซูเปอร์ไทเบรก 14-12
       ขณะที่การแข่งขันในรุ่นอายุไม่เกิน 16 ปี ประเภทหญิงเดี่ยว รอบรองชนะเลิศ กมลวรรณ ยอดเพ็ชร (มือวาง 1-พระนครศรีอยุธยา) ชนะ พรนภัส หงส์จำรัสศิลป์ (มือวาง 5-นครปฐม) 6-0, 6-3 ผ่านเข้าชิงชนะเลิศกับ มาหยา บุญญาอรุณเนตร (มือวาง 2-กทม) ที่ตัดเชือกชนะ พิมพ์มาดา ลิม (กทม.) 6-2, 7-5
       ด้านประเภทชายเดี่ยว รุ่นอายุไม่เกิน 16 ปี รอบรองชนะเลิศ เปน จารุศร (มือวาง 1-กทม.) ชนะ ธีรภัทร ขันติวีรวัฒน์ (มือวาง 6-ขอนแก่น) 7-6(3), 3-0 Retd.(เจ็บสะโพก) เข้าไปชิงชนะเลิศกับ คุณานันท์ พันธราธร (มือวาง 7-ปทุมธานี) ที่ตัดเชือกชนะ ปวรปรัชญ์ งั่นบุญศรี (มือวาง 2-กทม.) 7-5, 6-2
       สำหรับผลการแข่งขันประเภทคู่ รอบรองชนะเลิศ มีดังนี้ รุ่นอายุไม่เกิน 10 ปี ชายคู่ ก้องภพ แซ่ลิ้ม (นครปฐม)-อนันต์นที พงศ์ศิริเลิศ (ชุมพร) ชนะ ตถตา สนธิชัย (เชียงราย)-พีรดนย์ สุทธาวาสสุนทร (เชียงราย) 1-4, 4-1 และซูเปอร์ไทเบรก 10-3 โอลีเวอร์ เบนเซน เบิร์กฮาวท์ (ชลบุรี)-ภาสุร อุดมโชค (กทม.) ชนะ พิชญ์พงษ์ จีนาพันธุ์ (ปทุมธานี-)ธนกร ไชยลังการ (พระนครศรีอยุธยา) 5-3, 4-1
       หญิงคู่ กฤษณา รอดประเสริฐ (กทม.)-ศิริกร พูลผล (พิษณุโลก) ชนะ พินมุกดา สมศรี (เชียงใหม่)-รินรฎา ช่างพินิจ (ลำปาง) 4-0, 4-1 ยาอะซานทัว เพ็งเลีย (พิษณุโลก)-จันทรรัตน์ ธรานิศร (เชียงราย) ชนะ ธมลวรรณ โพธิ์จันทร์ (ขอนแก่น)-พัทธนันทร์ ก้อนเพชร (สงขลา) 5-4(4), 4-2
       และรุ่นอายุไม่เกิน 16 ปี ชายคู่ ปวรปรัชญ์ งั่นบุญศรี (กทม.)-เปน จารุศร (กทม.) ชนะ ภาธรรม เหล่าสกุลพร (กทม.)-กฤตเมธ ธรรมกุล (สุราษฎร์ธานี) 6-2, 6-1 ธีรภัทร ขันติวีรวัฒน์ (ขอนแก่น)-ธีร์ธวัช ธวัชผ่องศรี (กทม.) ชนะ ณภัทร พัฒนเลิศพันธ์ (สมุทรปราการ)-พชร ทวีกุล (กทม.) 6-2, 6-4
       หญิงคู่ พิมพ์ลภัส ลิม (กทม.)-พิมพ์มาดา ลิม (กทม.) ชนะ ชนัสนันท์ ศิริวิโรจน์สกุล (กทม.)-ปพิชญา อิสโร (สงขลา) 6-3, 6-2 ปริยากร ศรีสุริยาพัฒน์กุล (สุพรรณบุรี)-โยษิตา ศรีพร (สุราษฎร์ธานี) ชนะ มาหยา บุญญาอรุณเนตร (กทม.)-กัญจน์ชญา จูงวัฒนา (กทม.) 6-4, 6-1</code></pre>
<!-- /wp:code -->

<!-- wp:image {"id":36784,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/04/92E9BACD-9BEA-418A-B8FF-3CDB4D2D7ACD-1024x683.jpeg" alt="" class="wp-image-36784"/></figure>
<!-- /wp:image -->