<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#3400a3"}}} -->
<p class="has-text-align-center has-vce-bg-color has-text-color has-background" style="background-color:#3400a3;font-size:22px"><strong>มือวาง1ไม่พลาดทะยานชิงแชมป์<br>เทนนิสเยาวชนประเทศไทยหน62</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสเยาวชนเพื่อความชนะเลิศแห่งประเทศไทย ครั้งที่ 62 ประจำปี 2567 ชิงถ้วยพระราชทาน พระบาทสมเด็จพระเจ้าอยู่หัว และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 2 เม.ย. 2567 เป็นการแข่งขันวันที่สี่ของรุ่นอายุไม่เกิน 8 ปี และ 14 ปี ในรอบรองชนะเลิศ
  คู่ที่น่าสนใจ ประเภทเยาวชนชายเดี่ยว รุ่นอายุไม่เกิน 14 ปี นักหวดดาวรุ่งจากภาคใต้โคจรมาพบกัน พัชรพล หลีกุล จากสงขลา มือวางอันดับ 1 ของรายการ พบกับ ปาณะวัฒศ์ เซี่ยงเห็น จากภูเก็ต มือวางอันดับ 4 ของรายการ ผลการแข่งขัน ปรากฏว่า ในแมทช์นี้เป็น พัชรพล ที่แข็งแกร่งกว่า และหวดได้อย่างเฉียบขาด เป็นฝ่ายเอาชนะได้ภายใน 2 เซต ด้วยสกอร์ 6-1 และ 6-2 พัชรพล ทะยานสู่รอบชิงชนะเลิศ ไปชิงแชมป์กับ ยองเจ ทองรุ่ง มือวางอันดับ 3 จากกรุงเทพฯ ที่ตัดเชือกชนะ เสฏฐวุฒิ เปาวนา มือวางอันดับ 2 จากอุดรธานี 6-2 และ 6-3
  ด้านเยาวชนหญิงเดี่ยว รุ่นอายุไม่เกิน 14 ปี รอบรองชนะเลิศ กนกอินทร์ วงศ์ภูวรักษ์ นักหวดดาวรุ่งชาวกรุงเทพฯ พกดีกรีเยาวชนทีมชาติไทย และมือวางอันดับ 1 ของรายการ ลงสนามดวลแร็กเกตกับ พลอยทิพย์ ธนศิรินวกุล มือวางอันดับ 11 จากกรุงเทพฯ และผลปรากฏว่า กนกอินทร์ สามารถจบผลงานของตัวเองได้ภายใน 2 เซต 6-3 และ 6-4 ผ่านเข้าไปชิงชนะเลิศกับ โชติรินทร์ แก้วก่า ดีกรีเยาวชนทีมชาติไทย มือวางอันดับ 3 จากชลบุรี ที่ตัดเชือกชนะ แพรวา เทพหัสดิน ณ อยุธยา มือวางอันดับ 7 จากกรุงเทพฯ ด้วยสกอร์ 6-0 และ 2-0 Ret. (รีไทร์) ซึ่งแพรวาได้ขอถอนตัวออกจากการแข่งขัน เนื่องจากเจ็บหลัง
  ในส่วนผลการแข่งขันรอบรองชนะเลิศ คู่อื่น ๆ มีดังนี้ รุ่นอายุไม่เกิน 8 ปี ชายเดี่ยว ธนภัทร ศรีพุดฑา (ขอนแก่น) ชนะ พิชญ์ แสนบัวหลวง (เชียงราย) 4-0, 4-0 ดัสติน เขียวรักษา (ชลบุรี) ชนะ ภาคิน ศิลปธรรมวานิช (กทม.) 4-1, 4-5(5) และซูเปอร์ไทเบรก 10-4 ด้านหญิงเดี่ยว ศวันรัต เครือญาติดี (กทม.) ชนะ นิศรา เอกอรมัยผล (กทม.) 4-2, 4-1 ปวรวรรณ ฉัตรมาศ (ชลบุรี) ชนะ ฑีณัชชา อินทรสุข (สุราษฎร์ธานี) 4-2, 5-3
  ชายคู่ ดัสติน เขียวรักษา (ชลบุรี)-ณัฏฐชัย โลหะสุวรรณ (พระนครศรีอยุธยา) ชนะ กิตติธีร์ ผลพนิชรัศมี (นนทบุรี)-ภาคิน ศิลปธรรมวานิช (กทม.) 4-2, 5-4(3) ธนภัทร ศรีพุดฑา (ขอนแก่น)-ธีธัช ภูวไพรศิริศาล (ขอนแก่น) ชนะ อนาวิน เวชภูติ (ชุมพร)-พิชญ์ แสนบัวหลวง (เชียงราย) 4-0, 5-3
  ขณะที่หญิงคู่ เมตตา ศรีวัฒนพล (สงขลา)-ฑีณัชชา อินทรสุข (สุราษฎร์ธานี) ชนะ นิศรา เอกอรมัยผล (กทม.)-ธรัญญา วิสุทธิธาดา (นบ) 4-1, 4-0 ศวันรัต เครือญาติดี (กทม.)-ปวรวรรณ ฉัตรมาศ (ชลบุรี) ชนะ ปริยากร ศรีอรุณนิรันดร์ (นนทบุรี)-คณินพิชญ์ วโรภาษ (กทม.) 5-4(1), 4-1
  รุ่นอายุไม่เกิน 14 ปี หญิงคู่ กนกอินทร์ วงศ์ภูวรักษ์ (กทม.)-โชติรินทร์ แก้วก่า (ชลบุรี) ชนะ ทักษญา ตันนิติกุล (สงขลา)-อารีรัตน์ เดชเพชร (สมุทรสาคร) 6-1, 6-2 นิฏฐา อุริยะพงศ์สรรค์ (ขอนแก่น)-ณวรรญา ณภาสวรรณ (ปทุมธานี) ชนะ พลอยทิพย์ ธนศิรินวกุล (กทม.)-พิมพ์พิศา วงษ์วานิชขจร (กทม.) 6-3, 6-3
  ชายคู่ ปาณะวัฒศ์ เซี่ยงเห็น (ภูเก็ต)-ศิวกร ฉวยกระโทก (นครราชสีมา) ชนะ อเล็กซานเดอร์ ซาดอฟ (ชลบุรี)-นาคิม เขียวกุ้ง (กทม.) 6-3, 6-1 ยองเจ ทองรุ่ง (กทม.)-เสฏฐวุฒิ เปาวนา (อุดรธานี) ชนะ อนันดา นวลตา (มุกดาหาร)-ศุภกร คำจันลา (ขอนแก่น) 6-4, 1-6 และซูเปอร์ไทเบรก 10-7</code></pre>
<!-- /wp:code -->

<!-- wp:image {"id":42207,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/04/IMG_4260-1024x683.jpeg" alt="" class="wp-image-42207"/></figure>
<!-- /wp:image -->