<!-- wp:paragraph {"align":"center","style":{"typography":{"fontSize":20},"color":{"background":"#d1e9c6"}}} -->
<p class="has-text-align-center has-background" style="background-color:#d1e9c6;font-size:20px"><strong>ดาวรุ่งพุ่งแรง "ธนภัทร" หวดปราบฝรั่งเศสทะลุก่อนรองฯ ครั้งแรก-เวทีไอทีเอฟอาชีพ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ ไอทีเอฟ เวิลด์ เทนนิส ทัวร์ ประจำปี 2024 สัปดาห์ที่ 5 เทนนิสชาย M15 รายการ ITF WORLD TOUR (M5) และเทนนิสหญิง W15 รายการ ITF WORLD TOUR (W3) ชิงเงินรางวัลรวม รายการละ 15,000 ดอลลาร์สหรัฐ หรือประมาณ 531,000 บาท รวม 2 รายการอยู่ที่ 1,062,000 บาท ที่สนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช เมื่อวันที่ 11 ก.ค. 2567 มีนักเทนนิสไทยทำผลงานผ่านเข้ารอบได้สำเร็จ ประเภทชายเดี่ยว "พัตเตอร์" ธนภัทร บุศราวงศ์ นักเทนนิสเยาวชนไทย ดาวรุ่งวัย 18 ปี มือ 144 เยาวชนโลก ได้รับโอกาสลงสนามศึกไอทีเอฟ เวิลด์ เทนนิส ทัวร์ ในฐานะไวลด์การ์ดหรือสิทธิพิเศษ ซึ่งผ่านรอบแรกมาได้ และลงหวดรอบสอง (16 คน) พบกับ ฮิวโก้ ปิแอร์ วัย 28 ปี จากฝรั่งเศส มือ 198 ไอทีเอฟ แร้งกิ้ง ที่เข้ามาจากรอบคัดเลือก และผลการแข่งขัน ปรากฏว่า ธนภัทร ที่เป็นรองคู่แข่งขัน แต่ดวลแร็กเกตอย่างไม่หวั่น เรียกอาวุธออกมาสู้ได้อย่างครบเครื่อง กระทั่งเป็นฝ่ายเอาชนะได้ 2 เซตรวด ด้วยสกอร์ 6-4 และ 6-2 ในเวลา 1 ชั่วโมง 35 นาที โดยแมทช์นี้ ธนภัทร เสิร์ฟได้ถึง 7 เอซ เสีย 1 ดับเบิ้ลฟอลท์ ในขณะที่หนุ่มฝรั่งเศส เสิร์ฟได้ 3 เอซ เสียถึง 8 ดับเบิ้ลฟอลท์</p>
<!-- /wp:paragraph -->

<!-- wp:paragraph -->
<p>ธนภัทร ผ่านเข้ารอบก่อนรองชนะเลิศ หรือ 8 คนสุดท้าย ไปพบกับนักหวดรุ่นพี่ "โอเว่น" ธนเพชร ฉันทะ มือวาง 8 และมือ 850 ของโลก ที่ในรอบสองชนะ "ก็อต" กฤติน โกยกุล 2-0 เซต 6-2, 6-2 สำหรับ ธนภัทร นั้น เพิ่งเทิร์นโปรปีนี้ ผ่านศึกไอทีเอฟอาชีพมาเพียง 3 รายการ ซึ่งรวมรายการนี้ด้วย ที่สามารถผ่านเข้ารอบก่อนรองชนะเลิศได้สำเร็จ นับเป็นครั้งแรกในเวทีอาชีพ และได้แต้มไอทีเอฟแน่นอนแล้ว 2 คะแนน ทางด้านประเภทหญิงเดี่ยว รอบสอง (16 คน) "แนต" พัณณิน โควาพิทักษ์เทศ นักเทนนิสสาวไทย วัย 21 ปี มือ 609 ของโลก และมือวางอันดับ 2 ของรายการ พบกับ โฮโนกะ โคบายาชิ นักเทนนิสชาวญี่ปุ่น อายุ 24 ปี มือ 1,120 ของโลก และผลการแข่งขันก็เป็นไปตามคาด พัณณิน เอาชนะได้ทั้ง 2 เซต 6-1, 6-4 ในเวลา 1 ชั่วโมง 33 นาที ผ่านเข้ารอบก่อนรองชนะเลิศ หรือ 8 คนสุดท้าย ไปพบกับ โมนิค แบร์รี่ มือ 664 ของโลก และมือวางอันดับ 5 จากนิวซีแลนด์ ที่ชนะ ยูกะ โฮโซกิ จากญี่ปุ่น 2-0 เซต 6-2, 6-3</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันคู่อื่น ๆ มีดังนี้ ชายเดี่ยว รอบสอง ภวิชญ์ สอนหลักทรัพย์ ชนะ แซม ไรอัน ซีแกนน์ (ออสเตรเลีย) 7-5, 6-4 มิตสึกิ เหว่ย คัง ลีออง (มาเลเซีย) ชนะ ทักษิเณศวร สุเรช (อินเดีย) 7-6(3), 6-3 อาจีต ไร (นิวซีแลนด์) ชนะ ยูตะ คาวาฮาชิ (ญี่ปุ่น) 6-2, 6-1 พัก ซึงมิน (เกาหลีใต้) ชนะ แอนโทนี่ ซูซานโต้ (อินโดนีเซีย) 7-6(5), 2-6 และ 7-6(1) เจสซี เดลานีย์ (ออสเตรเลีย) ชนะ ไดสึเกะ ซูมิซาวะ (ญี่ปุ่น) 6-3, 3-6 และ 7-6(3) หญิงเดี่ยว รอบสอง ไทรา ลิธิบี ชนะ แดง ยี่หมิง (จีน) 6-7(2-7), 6-4 และ 6-2 พัชรินทร์ ชีพชาญเดช ชนะ กมลวรรณ ยอดเพ็ชร 3-6, 6-1 และ 6-1 สลักทิพย์ อุ่นเมือง แพ้ อลิเซีย สมิธ (ออสเตรเลีย) 2-6, 1-6 ริน่อน โอคุวากิ (ญี่ปุ่น) ชนะ อคันชา ดิลีป นิตตูเร่ (อินเดีย) 6-0, 7-5 ฮิคารุ ซาโตะ (ญี่ปุ่น) ชนะ ลากิซ่า ข่าน (ออสเตรเลีย) 3-6, 6-3 และ 6-2</p>
<!-- /wp:paragraph -->

<!-- wp:paragraph -->
<p>ชายคู่ รอบแรก ฐานทัพ สุขสำราญ-ยามาโตะ ซุเอะโอกะ (ญี่ปุ่น) ชนะ นพดล น้อยกอ-อนพัช ทิมางกูร 6-3, 6-1 หญิงคู่ รอบแรก ภาวินี ร่วมรักษ์-บุณยวีร์ ธรรมไชยวัฒน์ แพ้ อันริ นากาตะ-ฮิคารุ ซาโตะ (ญี่ปุ่น) 4-6, 1-6</p>
<!-- /wp:paragraph -->

<!-- wp:image {"id":44165,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/07/450797208_895105205985796_2234764171877653770_n-1024x683.jpg" alt="" class="wp-image-44165"/></figure>
<!-- /wp:image -->