<!-- wp:paragraph {"align":"center","style":{"typography":{"fontSize":22},"color":{"background":"#defae0"}}} -->
<p class="has-text-align-center has-background" style="background-color:#defae0;font-size:22px"><strong>หวดไม่พลาด"ลักษิกา"ปราบจีน<br>"บูม-ต้นไม้"ทะลุ8คนเทนนิสอาชีพ </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพนานาชาติ ไอทีเอฟ เวิลด์ เทนนิส ทัวร์ ปี 2022 เทนนิสอาชีพหญิง "ไอทีเอฟ วีเมนส์ เอเชีย/โอเชียเนีย ครั้งที่ 1" ชิงเงินรางวัลรวม 25,000 ดอลลาร์สหรัฐ หรือประมาณ 837,500 บาท และเทนนิสอาชีพชาย "ไอทีเอฟ เมนส์ เอเชีย/โอเชียเนีย ครั้งที่ 1" ชิงเงินรางวัลรวม 15,000 ดอลลาร์สหรัฐ หรือประมาณ 502,500 บาท ณ สนามเทนนิส อบจ.เชียงราย ภายใต้มาตรการป้องกันการแพร่ระบาดของโรคโควิด-19 เมื่อวันที่ 7 เม.ย. 2565 มีนักเทนนิสไทยทำผลงานได้ดี</p>
<!-- /wp:paragraph -->

<!-- wp:paragraph -->
<p>ประเภทหญิงเดี่ยว รอบสอง "ลัก" ลักษิกา คำขำ นักเทนนิสไทยวัย 28 ปี อดีตมือ 66 ของโลก ปัจจุบันเป็นมือ 955 ของโลก ที่ได้ไวลด์การ์ดเข้าร่วมการแข่งขัน ยังทำผลงานได้ดีต่อเนื่อง ใช้เวลา 1.21 ชั่วโมง กำชัยชนะเหนือ ฮั่น ซินหยุน นักหวดจีนวัย 31 ปี อดีตมือ 105 ของโลก ปัจจุบันเป็นมือ 556 ของโลก ได้ 2 เซตรวด 6-0, 6-3 ส่งผลให้ ลักษิกา ทะยานสู่รอบก่อนรองชนะเลิศหรือรอบ 8 คนสุดท้ายพบกับ ฮิโรโกะ คูวาตะ จากญี่ปุ่น ที่ชนะ หลู่ เจี๋ยจิง มือวาง 3 จากจีน 6-4, 6-4 </p>
<!-- /wp:paragraph -->

<!-- wp:paragraph -->
<p>ด้านชายเดี่ยว รอบสอง "ต้นไม้" ธนภัทร นิรันดร นักหวดดาวรุ่งไทย วัย 18 ปี มือ 1 เยาวชนไทย และมือ 52 เยาวชนโลก ฟอร์มฮอตต่อเนื่อง แม้พลาดท่าแพ้ในเซตแรกให้แก่ คิม กึนจุน หนุ่มเกาหลีใต้วัย 20 ปี มือ 1701 ของโลก แต่หลังจากนั้น "ต้นไม้" สามารถเก็บชัยได้ 2 เซตรวด เป็นฝ่ายเฉือนชนะ 2-1 เซต 3-6, 6-4 และ 6-3 ผ่านเข้ารอบก่อนรองชนะเลิศไปพบ นัม จี ซุง มือวาง 2 จากเกาหลีใต้ ที่ชนะ อมารี เรย์เนล จากฝรั่งเศส 6-7(7-9), 6-0 และ 6-1</p>
<!-- /wp:paragraph -->

<!-- wp:paragraph -->
<p>นอกจากนี้ยังมี "บูม" กษิดิศ สำเร็จ นักหวดทีมชาติไทยวัย 21 ปี มือ 1281 ของโลก ที่ผ่านเข้ารอบก่อนรองชนะเลิศในประเภทชายเดี่ยวได้อีกคน หลังจากในรอบสอง กษิดิศ ดวลไทเบรกทั้ง 2 เซตกับ คอนเนอร์ ฟาร์เรน วัย 27 ปี มือวาง 7 จากสหรัฐฯ มือ 922 ของโลก และเอาชนะได้ในที่สุด ซึ่ง กษิดิศ ชนะ 2-0 เซต ด้วยสกอร์ 7-6(5) และ 7-6(5) </p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันของนักเทนนิสไทยรายอื่น ชายเดี่ยว รอบสอง ยุทธนา เจริญผล แพ้ คอนสแตนติน คราฟชุก (มือวาง 3) 1-6, 2-6 วิชยา ตรงเจริญชัยกุล แพ้ ไบ หยาน (มือวาง1-จีน) 3-6, 6-7(3-7) ส่วนหญิงเดี่ยว รอบสอง พัชรินทร์ ชีพชาญเดช แพ้ เอล่า อเล็กซานดร้า (ฟิลิปปินส์) 3-6, 4-6</p>
<!-- /wp:paragraph -->

<!-- wp:paragraph -->
<p>ชายคู่ รอบก่อนรองชนะเลิศ คงทรัพย์ คงคา-กฤติน โกยกุล ชนะ คอลิน มาร์เกส (สหรัฐฯ)-อาจีต ไร (นิวซีแลนด์) คู่มือวาง 2 ของรายการ 7-5, 6-4 ยุทธนา เจริญผล-ปรัชญา อิสโร แพ้ ฮอง ซอง ชาน-คิม ชอง อุย (เกาหลีใต้) คู่มือวาง 4 ของรายการ 4-6, 3-6</p>
<!-- /wp:paragraph -->

<!-- wp:paragraph -->
<p> หญิงคู่ รอบก่อนรองชนะเลิศ พัชรินทร์ ชีพชาญเดช-พัณณิน โควาพิทักษ์เทศ ชนะ ฮั่น ซินหยุน (จีน)-อึ้ง ควาน เหยา (ฮ่องกง) คู่มือวาง 4 ของรายการ 6-1, 6-4 ลักษิกา คำขำ-หลู่ เจี๋ยจิง (จีน) แพ้ หม่า เย่อซิน (จีน)-ซุน ฟาง หยิง (จีน) 4-6, 6-4 และซูเปอร์ไทเบรก 1-10 เพียงธาร ผลิพืช-เคียวกะ โอกามูระ (ญี่ปุ่น) คู่มือวาง 1 ของรายการ ชนะ วรัชญา วงค์เทียนชัย-วรัญญา วงค์เทียนชัย 7-5, 6-3</p>
<!-- /wp:paragraph -->

<!-- wp:image {"id":31514,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/04/278122533_5214773168545609_5714410557195473896_n-1024x683.jpg" alt="" class="wp-image-31514"/></figure>
<!-- /wp:image -->