<!-- wp:paragraph {"align":"center","style":{"typography":{"fontSize":20},"color":{"background":"#a2bdc9"}}} -->
<p class="has-text-align-center has-background" style="background-color:#a2bdc9;font-size:20px"><strong>หวดยู 14 ชายถล่มนิวซีแลนด์3-0คู่ประเดิมศึกคัดเวิลด์จูเนียร์อช.</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชิงแชมป์โลก ประเภททีมชาย รุ่นอายุไม่เกิน 14 ปี รายการ "2025 ไอทีเอฟ เวิลด์ จูเนียร์ เทนนิส" รอบคัดเลือกตัวแทนโซนเอเชีย/โอเชียเนีย ที่เมืองกูชิง รัฐซาราวัก ประเทศมาเลเซีย เมื่อวันที่ 9 เม.ย.68 ในช่วงเช้าได้มีพิธีเปิดการแข่งขันอย่างเป็นทางการ ก่อนที่จะเริ่มแข่งรอบพบกันหมดในกลุ่ม นัดแรก โดยทีมนักเทนนิสเยาวชนไทย ประกอบด้วย "น้องซินเซียน" พัชรพล หลีกุล อายุ 14 ปี "น้องอันปัน" ปัณณพรรธน์ นิ่มนวลกุล อายุ 13 ปี และ "น้องนโม" ธรรมะ โคศิริ อายุ 14 ปี ที่มี "โค้ชจิม" จ่าสิบเอก สหทัศน์ ศุภกิจ ผู้ฝึกสอน และ น.ส.ญาดา ศิริไชย เป็นนักวิทยาศาสตร์การกีฬา ซึ่งเป็นทีมวาง 4 อยู่กลุ่ม ซี จะลงสนามแข่งกับทีมนิวซีแลนด์ สำหรับผลการแข่งขันปรากฎว่า ทีมไทยสามารถคว้าชัยชนะได้สำเร็จ 3-0 คู่ จากเดี่ยวมือ 2 "นโม" ธรรมะ โคศิริ ชนะ จาเกซ รูเป 6-1, 6-3, เดี่ยวมือ 1 "ซินเซียน” พัชรพล หลีกุล ชนะ ชนะ อังเดร เนวี อัพส์ตัน 7-6(8-6), 6-3 และ ประเภทคู่ ธรรมะ กับ "อันปัน" ปัณณพรรธน์ นิ่มนวลกุล ชนะ อังเดร เนวี อัพส์ตัน กับ จอห์นสัน แจ็ค คาราทร่า 6-4, 6-4</p>
<!-- /wp:paragraph -->

<!-- wp:paragraph -->
<p>ส่วนการแข่งนัดที่สองของกลุ่ม ซี ไทย จะเจอ สิงคโปร์ ในวันที่ 10 เม.ย.68 "โค้ชจิม" จ่าสิบเอก สหทัศน์ ศุภกิจ ผู้ฝึกสอนทีมชาติไทย กล่าวว่า วันนี้ต้องขอชมน้องๆทุกคน ถือว่าสู้กันเต็มที่มาก เกมค่อนข้างหนัก คู่แข่งนิวซีแลนด์เองก็เล่นได้แข็งแกร่ง สร้างปัญหาให้น้องๆพอสมควร แต่ทุกคนก็สามารถผ่านและเอาชนะมาได้ นัดต่อไปเจอสิงคโปร์อาจจะเบาลงมาหน่อย แต่ก็ประมาทไม่ได้เช่นกัน เราต้องการชัยชนะก็ยังต้องสู้เต็มที่ต่อไป</p>
<!-- /wp:paragraph -->

<!-- wp:image {"id":48719,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/04/488941731_1096614395834875_3138407468320393514_n-1024x683.jpg" alt="" class="wp-image-48719"/></figure>
<!-- /wp:image -->