<!-- wp:paragraph {"align":"center","style":{"typography":{"fontSize":20},"color":{"background":"#d0e1e9"}}} -->
<p class="has-text-align-center has-background" style="background-color:#d0e1e9;font-size:20px"><strong>"พัณณิน"ควงแร็กเกตลิ่วหวด"เอสเอที""ฐานทัพ"ฟอร์มดีปราบเต็ง4ศึกไอทีเอฟ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 สัปดาห์ที่ 9 ซึ่งเป็นสัปดาห์สุดท้ายของปีนี้ เทนนิสหญิง "ไอทีเอฟ โปร เซอร์กิต พรีเซนเต็ด บาย เอสเอที (1)" ชิงเงินรางวัลรวม 25,000 ดอลลาร์สหรัฐ หรือประมาณ 888,000 บาท และเทนนิสชาย "ไอทีเอฟ เมนส์ เซอร์กิต 2" ชิงเงินรางวัลรวม 15,000 ดอลลาร์สหรัฐ หรือประมาณ 532,800 บาท รวม 2 รายการอยู่ที่ 1,420,800 บาท ที่สนามเทนนิส ภายในสนามกีฬากลางตุมปัง ม.วลัยลักษณ์ จ.นครศรีธรรมราช เมื่อวันที่ 6 ก.ย. 2566 เป็นการแข่งขันรอบแรกวันที่สอง</p>
<!-- /wp:paragraph -->

<!-- wp:paragraph -->
<p>ประเภทหญิงเดี่ยว รอบแรก (สาย 32) "แน็ต" พัณณิน โควาพิทักษ์เทศ นักเทนนิสไทย วัย 20 ปี มือ 572 ของโลก ทีมชาติชุดสู้ศึกเอเชี่ยนเกมส์ ครั้งที่ 19 ดวลแร็กเกตกับ "หมิว" สลักทิพย์ อุ่นเมือง นักหวดรุ่นน้อง วัย 18 ปี ที่เข้ามาจากรอบคัดเลือก มือ 1,195 ของโลก นานเกือบ 2 ชั่วโมง ซึ่งแม้เซตแรกจะชนะไม่ยาก ทว่าในเซตที่สอง สลักทิพย์ เล่นได้ดีขึ้น ทำให้เกมสูสีถึงไทเบรก ก่อนที่ พัณณิน จะใช้ประสบการณ์พาตัวเองคว้าชัยได้อย่างเฉียดฉิว สรุป พัณณิน ชนะ 2-0 เซต 6-1 และ 7-6 ไทเบรก 11-9 ตีตั๋วสู่รอบสอง หรือ 16 คนสุดท้าย ไปพบกับ "ไหม" มนัญชญา สว่างแก้ว มือวาง 4 และมือ 267 โลก ที่เข้ารอบไปรออยู่แล้ว</p>
<!-- /wp:paragraph -->

<!-- wp:paragraph -->
<p>ด้านชายเดี่ยว รอบแรก (สาย 32) "แซค" ฐานทัพ สุขสำราญ นักเทนนิสไทย อายุ 22 ปี มือ 1,380 ของโลก และเป็นทีมชาติชุดเอเชี่ยนเกมส์ ครั้งที่ 19 ประเดิมสนามได้สวยงาม โชว์ฟอร์มล้ม "เต็ง 4" เกจ ไบรเมอร์ นักหวดชาวอเมริกัน วัย 28 ปี มือ 781 ของโลก เอาชนะได้ 2 เซตรวด 6-4 และ 6-3 ในเวลา 1 ชั่วโมง 37 นาที ส่งให้ ฐานทัพ ผ่านเข้ารอบสอง หรือ 16 คนสุดท้าย ไปพบกับ มิตสึกิ เหว่ย คัง ลีออง จากมาเลเซีย ที่ผ่านเข้ารอบไปรออยู่แล้ว ขณะที่ผลการแข่งขันของนักเทนนิสไทยรายอื่น มีดังนี้ หญิงเดี่ยว รอบแรก พัชรินทร์ ชีพชาญเดช แพ้ เมลิซา เออร์แคน (ออสเตรเลีย) 1-6, 3-6 ทรรศพร นาคหล่อ แพ้ อนาสตาเซีย โควาเลวา 4-6, 4-6</p>
<!-- /wp:paragraph -->

<!-- wp:paragraph -->
<p>ชายเดี่ยว รอบแรก แม็กซิมัส ภราพล โจนส์ (วาง 2) ชนะ อี จุนฮยอน (เกาหลีใต้) 6-3, 6-3 ปรัชญา อิสโร ชนะ ลีโอ วิฑูรย์เธียร (ญี่ปุ่น) 6-7(1-7), 7-6(7-4) และ 6-0 วิชยา ตรงเจริญชัยกุล (วาง 7) แพ้ โมเอรานี บูซิจ (ออสเตรเลีย) 6-4, 4-6 และ 2-6 ณัฐสิทธิ์ กุลสุวรรณ์ แพ้ สิดหาร์ ราวัต (วาง 1-อินเดีย) 2-6, 0-6 ชายคู่ รอบแรก "คู่เต็ง 1" แม็กซิมัส ภราพล โจนส์-กริกอรี่ โลมากิ้น (วาง 1 ไทย-คาซัคสถาน) ชนะ เครดิต ไชยรินทร์-ศุภวัฒน์ แซ่อุ้ย 6-4, 7-5 คงทรัพย์ คงคา-สิทธารถ วิศวะกรรม (ไทย-อินเดีย) แพ้ ร็อบ เรย์โนลด์ส-เจมส์ วัตต์ (นิวซีแลนด์) 2-6, 2-6 </p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น ๆ ดูรายละเอียดได้ที่ <a rel="noreferrer noopener" href="https://www.itftennis.com/en/tournament/m15-nakhon-si-thammarat/tha/2023/m-itf-tha-09a-2023/order-of-play/?fbclid=IwAR1t8r03BnQd92pvdHOKkwS1RjDAjhSPXW-T9e0WVh4ZdjVGwh5UIYBUIcU" target="_blank">https://www.itftennis.com/.../m-itf-tha.../order-of-play/</a></p>
<!-- /wp:paragraph -->

<!-- wp:image {"id":39061,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/09/373735387_699532528876399_429871972700963503_n-1024x683.jpg" alt="" class="wp-image-39061"/></figure>
<!-- /wp:image -->