<!-- wp:paragraph {"align":"center","textColor":"vce-bg","style":{"color":{"background":"#0098a3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#0098a3;font-size:22px"><strong>"พัชรินทร์" คว้ารองแชมป์หวดไอทีเอฟ<br>หนุ่มญี่ปุ่นขึ้นแท่นฝ่ายชายที่วลัยลักษณ์</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 รายการ "ไอทีเอฟ เมนส์ เซอร์กิต 1" และรายการ "ไอทีเอฟ วีเมนส์ เซอร์กิต 1" ชิงเงินรางวัลรวม รายการละ 15,000 ดอลลาร์สหรัฐ หรือประมาณ 546,000 บาท รวม 2 รายการอยู่ที่ 1,092,000 บาท ที่สนามเทนนิส ภายในสนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช เมื่อวันที่ 11 มิ.ย.2566 เป็นการแข่งขันวันสุดท้าย โดย ศาสตราจารย์ ดร.สมบัติ ธำรงธัญวงศ์ รักษาการแทนอธิการบดีมหาวิทยาลัยวลัยลักษณ์ เป็นประธานมอบรางวัลแก่นักกีฬา ร่วมด้วย ดร.มงคล ธีระนานนท์ รักษาการแทนผู้ช่วยอธิการบดี มหาวิทยาลัยวลัยลักษณ์
       ประเภทหญิงเดี่ยว รอบชิงชนะเลิศ "อีฟ" พัชรินทร์ ชีพชาญเดช นักเทนนิสไทยวัย 28 ปี มือวาง 4 ของรายการ และมือ 645 ของโลก พบกับ ดาชา อิวาโนว่า นักเทนนิสจากสหรัฐฯ มือวาง 8 ของรายการ และมือ 726 ของโลก ผลการแข่งขัน พัชรินทร์ ที่พ่ายไทเบรกในเซตแรก รวบรวมสมาธิสู้ใหม่ จนเก็บเซตสองได้บ้าง ไล่มาเสมอ 1-1 เซต แต่ก็ไม่สามารถเก็บชัยในเซตสุดท้ายได้ ทำให้ พัชรินทร์ ที่ในแมทช์นี้เสียถึง 6 ดับเบิลฟอล์ท พ่ายไป 1-2 เซต ซึ่งเซตแรกแพ้ 6-7 ไทเบรก 3-7 เซตสอง ชนะ 6-1 และเซตสาม แพ้ 3-6 ได้รองแชมป์ รับเงินรางวัลปลอบใจ 1,470 ดอลลาร์สหรัฐ หรือประมาณ 53,508 บาท และคะแนน 6 แต้ม ส่วน ดาชา อิวาโนว่า ครองแชมป์ รับเงินรางวัล 2,352 ดอลลาร์สหรัฐ หรือประมาณ 85,612 บาท และคะแนน 10 แต้ม โดยนับเป็นการได้แชมป์เดี่ยวศึกไอทีเอฟ รายการที่ 6 ของเจ้าตัว
       ขณะที่ประเภทชายเดี่ยว รอบชิงชนะเลิศ ชินจิ ฮาซาวะ นักเทนนิสหนุ่มญี่ปุ่น วัย 24 ปี มือ 516 ของโลก ใช้เวลา 1 ชั่วโมง 43 นาที ในการปราบนักหวดมือวาง เอส ดี ปราชญ์วาล เดฟ นักเทนนิสหนุ่มอินเดีย วัย 27 ปี เต็ง 7 ของรายการ และมือ 725 ของโลก ได้ 2 เซตรวด 6-3, 6-4 ชินจิ ฮาซาวะ คว้าแชมป์ชายเดี่ยวไปครอง ซึ่งนับเป็นแชมป์ไอทีเอฟรายการแรกของเจ้าตัว นอกจากนี้หนุ่มญี่ปุ่นยังได้รับเงินรางวัล จำนวน 2,160 ดอลลาร์สหรัฐ หรือประมาณ 78,624 บาท และคะแนน 15 แต้ม ส่วนหนุ่มอินเดีย ในฐานะรองแชมป์ ได้รับ 1,272 ดอลลาร์สหรัฐ หรือประมาณ 46,300 บาท และคะแนน 8 แต้ม</code></pre>
<!-- /wp:code -->

<!-- wp:image {"id":37633,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/06/1269DA63-EB3A-4B56-AEBF-B3E0E55F001D-1024x683.jpeg" alt="" class="wp-image-37633"/></figure>
<!-- /wp:image -->